
EL-KADA'U VEL-KADERU 


VJEROVANJE U ALLAHOVO ODREĐENJE 


"Mi sve s mjerom stvaramo" 


(El-Kamer 49) 


"A Allahova zapovjed je odredba konačna" 


(El-Ahzab 38) 


"Čovjek neće istinski vjerovati sve dok ne povjeruje 
da sve što se događa, bilo dobro ili zlo, 
biva Allahovom voljom i određenjem 
i dok ne bude znao da ono što ga je zadesilo 
nije ga moglo mimoići, 
a ono što ga je zaobišlo 
nije ga moglo zadesiti. " 


(Hadis bilježi Et-Tirmizi) 


PREDGOVOR 
O vjerovanju u kada i kader 


"To je u bitnosti jedna Božija tajna na svijetu, koju nije sa- 
znao ni odabrani melek ni poslati pejgamber. Bog je samo za 
Se zadržao znanje o tome. Znanja uopće imaju dvije vrste: je- 
dno znanje koje se nalazi kod ljudi a to je poznavanje šeriata; i 
znanje koje nije dato ljudima a to je poznavanje sudbine. To je 
znanje Bog izbrisao između ljudi i otklonio ih od poznavanja 
Njegove bitnosti. 


Prema tome zanijekati znanje koje je nama dato je bezvjer- 
stvo, a tvrditi znanje kojeg smo mi lišeni također je bezvjer- 
stvo. Vjerovanje ne može biti valjano osim s primanjem znanja, 
koje se među nama nalazi, a ostavljanjem onog znanja kojega 
smo mi lišeni, jer zadubljivati se u proučavanju ove vrste zna- 
nja može biti uzrokom da budemo lišeni Božije pomoći i paž- 
nje, jer to dovodi do prepiranja o stvarima Božanstva." 


Iščitavanje ovog štiva podrazumijeva zavidan nivo pred- 
znanja o Islamu a posebno iz oblasti akaida. Zato se čitanje po- 
sebno preporučuje studentima koji će obogatiti svoj kvantum 
znanja iz oblasti vjerovanja u kada i kader. 


Pisac štiva, Omer Sulejman, je vrlo učen, ugledan i pošto- 
van alim, to se jasno vidi iz predočenog teksta. On se ne libi 
navesti različita shvatanja u pogledu vjerovanja u kada i kader 


sa njihovom .argumentacijom, ali ne sa ciljem prihvatanja tak- | 


vog učenja, nego naprotiv da bi nas vratio njegovom polaznom 
učenju. Nema sumnje da će štampanje ovog djela značajno 


obogatiti. potencijalne čitače kao i literaturu iz akaidske zna- | 


> nosti na našem podučju 
dh ma Elči Ibrahim-pašine medrese mr. Hamid ef. 


Indžić to vrlo uspješno prevodi na bosanski jezik. . 


Nusret Abdibegović 
- Muftija travnički 


H 


UVOD 


Hvala Allahu koji nas vodi Sebi pravim putem i učinio je 
da budemo od onih koji su mu pokorni i odlikovao nas isla- 
mom i uputio istinskom vjerovanju. i donosim salavat i selam 
na "pečat" svih Njegovih poslanika koji j je dostavio objavu i is- 
punio emanet', opomenuo je ummet i borio se istinski u ime 
Allaha sve dok nije preselio na Ahiret“ po odredbi Njegova 
Gospodara. Pa neka je Allahov blagoslov, mir i spas na njega, 
na njegovu odabranu porodicu i njegove čestite ashabe . 

Ovo je posljednja knjiga koju sam započeo prije više od 
deset godina i zahvaljujem se Allahu, dželle šanuhu, koji me je 
učvrstio i podržao da upotpunim ovaj posao. Ja molim Allaha, 
dželle šanuhu, da to primi i da učini moj nijjet iskrenim i samo 
u Njegovo ime, a također da me nagradi za moje djelo na dan 
kada Ga budem sreo, kao što mi je pomogao da ga završim na 
ovome svijetu. Moj Gospodar me je počastio time što je ova se- 
rija knjiga naišla na dobar prijem kod Allahovih robova i ja 
molim svog Gospodara da je prihvati od mene i upiše u dobra 
djela, te da Svojom dobrotm i plemenitošću bude zadovoljan 
mojim djelom i da mi oprosti ono u čemu sam pogriješio, ili što 
sam izostavio. Pozivam i molim čitaoce ove serije knjiga da za 


* emanet - povjerenje koje mu je dato od Allaha, dželle šanuhu, a to je dos- 
tava Objave. 
: ummet - zajednica svih muslimana svijeta 
- ahiret - budući svijet. Kuća vječne patnje ili sreće. 
ashabi - prva generacija muslimana koja je živjela uz Muhammeda, sallal- 
lahu alejhi ve sellem , ili oni koji su se barem jednom susreli sa njim. 

nijjet - namjera 


w 

njenog pisca upute dovu“ Allahu, dželle šanuhu, da pređe preko 
njegovih pogrešaka i da mu oprosti grijehe, možda će mi se 
Allah smilovati putem istinske dove jednog dobrog i iskrenog 
Allahovog roba. 

Čitaoci su dugo čekali na ovaj dio i njegovo izdavanje prije 
kojeg je bilo mnogo drugih obaveza i neodgodivih poslova 
kojih se nisam mogao osloboditi dok Allah nije htio da nađem 
i odvojim vremena i dao mi snage i mogućnosti da ga napišem 
i konačno završim. i prije sam pokušavao da pišem na ovu 
temu, ali nešto me stezalo u grudima čim bih počeo da pišem. 
Bojao sam se da pišem na ovu temu u kojoj su mnogi posrnuli i 
pogriješili, a većina je zalutala iako im je data oštroumnost i 
inteligencija. 


Ovo poglavlje je bilo i ostalo jedno od najtežih i najzamr- 
šenijih poglavlja u koje su mnogi zagazili i raspravljali o 
njemu, a mnogo je onih zalutalih koji su skrenuli baš u pita- 
njima kadera’, a koliko li j je onih koji se upuštaju u raspravu o 
kaderu misleći da su u pravu, a zalutali su i ostali zbunjeni i 
skrenuli su sa pravog puta. Istaknuti alim“ Ibnul- -Kajjim u pred- 
govoru svoje knjige "Šifaul-alili fi mesailil-kadai vel-kaderi 
vel-hikmeti vet-ta'lili" (Liječenje bolesnog u pitanjima određe- 
nja sudbine, mudrosti i pojašnjenja) kaže: "Skupine učenjaka 
su ovoj temi prilazile sa svih strana, birali mnoge puteve, pro- 
lazili kroz sve tjesnace, savladavali sve napore i poteškoće 
imajući za cilj dolazak do njene spoznaje i otkrivanje stvarnog 
značenja i njenog pravog smisla. 


i dova - molba 
š kader - Alllahovo određenje 
alim - učenjak 

O njoj su govorili prošli narodi, a i ovi danas, žurili su da 
dopru do njene suštine i smisla. U nju su zaronile mnoge sku- 
pine koje su se međusobno raspravljale i razilazile. O njoj su 
pisci pisali knjige polazeći od različitih pretpostavki i pozicija 
tako da nema niko, a da se ne zapita o određenju i sudbini i da 
ne pokušava da pronikne i dođe do prave istinske spoznaje. 


Vidiš ga u nedoumici, koleba se i neodlučan je, ili zastupa 
stavove istomišljenika, a svaki od njih je za sebe odabrao poja- 
šnjenje i odgovor i ne vjeruje da je išta drugo tačno osim njego- 
vog i zadovoljava se samo sa svojim obrazloženjem. Svi su oni 
daleko od pravog puta, osim onog koji se drži objave (Kur'ana i 
Sunneta). 


Vrata koja vode pravim putem za njega su zatvorena, nema. 
snage da ih otvori, gasi žeđ ustajalom vodom. Misli su mu se 
vrzmale u glavi, te je uspio da iznese bijedna mišljenja i ostvari 
sitne interese. Obradovao se što mu je dato veoma malo znanja 
lji i ispravniji od spuštene i pravosnažne objave kur'anskog 
teksta. Čudnog li čuda! Svaki pije vodu, a opet je čitav život 
žedan. 

Izdaleka poziva na pravi put, došao je do upute, ali se ne 
obazire na "Dan kada će se prijetnja ispuniti." Obradovao se 
onome što ga je odvelo u zabludu i zadovoljio se raznim splet- 
kama i lažnim, besmislenim i neosnovanim izjavama. 

Zadržava ga kufr’ za koji vjeruje da je uputa i pravi put, a 
potpuno je skrenuo sa njega i u takvom stanju kaže: "Zar je 


9 . . . . . . 
kufr - nevjerovanje, pokrivanje istine. 


Allah takve između nas izabrao, a Allah najbolje poznaje one 
koji su Mu zahvalni." 


Uvjerio sam se u istinitost riječi Ibnul-Kajjima koje smo 
citirali kroz sve ono šio sam pročitao i proučavao od onih koji 
su davno prije uzimali, a i danas uzimaju za temu "kader". 

Izučavajući i pišući o ovoj materiji bojao sam se za sebe, 
ali ono što me je potaklo na pisanje bila je želja da upotpunim 
ovu seriju knjiga kao 1 zapitkivanja mnogih studenata o datumu 
izdavanja ove knjige. Na kraju sam zatražio pomoć od Allaha, 
dželle šanuhu. i ovom poglavlju pažljivo prišao, slijedeći put 
drugih učenjak a za koje je posvjedočeno da su išli pravim pu- 
em ` bih imami” u vjeri i nauci. Zato sam prenio dosta toga što 
je već napisano, slijedeći. riječi bogobojaznih i čestitih naših 
prethodnika koji su slijedili put pravih i iskrenih mu'mina'“, na- 
dajući se da necu skrenuti s kolosjeka niti zalutati na radan: 
cama puteva. 


. Uistinu kur'anski ajeti i hadisi Allahova Posao, sallal- 
lahu 'alejhi ve sellem, su bile svjetiljke koje su me vodile pu- 
tem kojim sam išao i znanje koje sam sakupio i zapisao, a Al- 
lah je nabolji Pomagač, nema ni moći ni snage osim Allahove. 
Ja pozivam i molim učenjake da poprave ono u čemu je olovka 
skrenula. a riječi ostale kontradiktorne. 


Poslije uvodne riječi u ovoj knjizi se nalazi sedam poglav- 


VO ora a ada 
"Sifa il-alili" str. 14 
M, , doga 
1, imami - predvodnici, vođe 
” mu'mini - iskreni vjernici - muslimani 


6 


U prvom je objašnjena obaveznost vjerovanja u kader i za- 
ključeno je da je vjerovanje u njega jedan od temelja islamskog 
vjerovanja. 

U drugom poglavlju sam se ukratko osvrnuo na historijski 
prikaz'onoga što je rečeno o kaderu, dok je treće rezervisano za 
upoznavanje sa kaderom i pojašnjenje njegovih temelja (os- 
nova). 

Treće poglavlje sam podijelio na četiri tematske cjeline: 


ə Prva predviđa definiciju kadera 


ə Druga nam definiše "kada" i objašnjava vezu između njega 
i "kadera". . 


e U trećoj sam spomenuo osnove vjerovanja u kader bez ko- 
jih se ne upotpunjuje iman” onog koji ne vjeruje u njih. 


ə Četvrta dokazuje i daje zaključak da su djela Allahovih ro- 
bova određena, precizirana i stvorena od strane Uzvišenog 
Allaha, dželle šanuhu. 


Kao dokaz sam citirao mnogo kur'anskih i hadiskih iksi 
tova koji upućuju na to. Četvrto poglavlje sam predvidio za 
pojašnjavanje ograničenosti i nemogućnosti razuma da pojmi, 
odnosno shvati kader, a također sam objasnio u ovom djelu šta 
razum može da shvati i dokuči. 

Peto poglavlje objelodanjuje pravce koji su se razišli u pi- 
tanjima kadera, a tu su tri izlaganja. 

U prvom sam spomenuo pravac onih koji poriču kader i 
naveo sam njihove stavove i ukazao na ono u čemu su zalutali 
kao i diskusije ili rasprave učenjaka o ovoj sekti. 


iman - islamsko vjerovanje 


Također sam prenio dokaze na kojima temelje svoja miš- 
ljenja i pravac, a oni su u osnovi sumnje koje će se raspršiti i 
iščeznuti pred onim koga je Allah uputio i otvorio mu srce da 
bi prihvatio iman i koje samo što nije prekrilo svjetlo istine. 

Drugo izlaganje je predviđeno za pojašnjenje pravca koji je 
skrenuo ummet sa pravog puta i ostavio ga u zabludi , uprljao i 
uništio razum njegovih sinova, te paralizirao njihove želje i ak- 
tivnosti. 

On je zaustavio njihovu moć i energiju i prepustio njihova 
djela neprijateljima Islama. To su deterministi-kaderije koje su 
napustili rad opravdavajući se predodređenjem. Ukazao sam i 
na to da su oni zalutali iz sedam razloga. ' 

Treće izlaganje sam predvidio za objašnjenje pravca ehli 
sunneta i džema'ata koje sam postavio na tri osnove. U svakoj 
sam naveo vjerovanje koje je zastupao i sakupio jedan od veli- 
kih učenjaka ehli sunneta i džema'ata u domenu kadera. 


U šestom poglavlju sam ukazao na razlog lutanja i zablude 
ljudi u području kadera. 


U sedmom i posljednjem poglavlju sam spomenuo neke 
korisne plodove i rezultate vjerovanja u kader. 


Molim Uzvišenog Allaha, dželle šanuhu, da učini da uspi- 
jem u pojašnjavanju ovog temelja islamskog vjerovanja, kao 
što Ga molim da bude od koristi Allahovim robovima, zaista je 
On divan Gospodar i Pomagač , On mi je dovoljan i divan li je 
Zaštitnik. ` 


Omer Sulejman El-Eškar 


PRVO POGLAVLJE 


Vjerovanje u kader spada u temelje 
islamskog vjerovanja 


Vjerovanje u kader je jedan od temelja islamskog vjerova- 
nja koje se samo njime upotpunjuje. U Muslimovoj zbirci ha- 
disa nalazi se hadis koji prenosi Omer ibnul-Hattab da je Džib- 
ril, alejhisselam, upitao Allahova Poslanika, sallallahu 'alejhi 
ve sellem, o temeljima islamskog vjerovanja, pa je odgovorio: 
"Da vjeruješ u Allaha, Njegove meleke, Njegove knjige, posla- 
nike, sudnji dan i da vjeruješ u određenje bilo ono dobro ili 
loše. Džibril odgovori: "Istinu si rekao." “ 

Mnogo je citata iz Kur'ana i Hadisa koji nas obavještavaju 
ili naređuju da vjerujemo u Allahov kader. Neki od njih su ri- 
ječi Uzvišenog Allaha, dželle šanuhu: “Mi sve s mjerom stva- 
ramo." (El-Kamer 49) "A Allahova zapovjed je odredba kona- 
čna." (El-Ahzab 38) "i da bi Allah dao da se ispuni ono što je 
moralo da se dogodi." (El-Enfal 42) "i koji je sve stvorio i kako 
treba. uredio." (El-Furkan: 2) "Hvali ime Gospodara svoga 
Svevišnjeg; koji sve stvara i čini skladnim; i koji sve sa mje- 
rom određuje i upućuje." (El-E'ala 1-3) 

Muslim u svom "Sahihu" bilježi od Tavusa koji je rekao: 
"Čuo sam neke od ashaba Allahovog Poslanika, sallallahu 
'alejhi ve sellem, kako govore:' Sve je određeno“, i još je re- 
kao:" Čuo sam Abdullaha ibnu Omera kada je rekao: "Sve je 


i Nevevijev komentar Muslimove zbirke 157/1 


određeno pa čak i staračka nemoć i snaga, ili je prvo spomenuo 
snagu pa staračku nemoć." 

Također Muslim bilježi od Ebu Hurejre, radijallahu 'anhu, 
da je rekao: "Došli su Allahovom Poslaniku, sallallahu 'alejhi 
ve sellem, mušrici“, plemena Kurejš da bi raspravljali sa njim 
o kaderu pa je objavljen ajet: "Na dan kada budu u vatru odvu- 
čeni, s licima dolje okrenutim, iskusite vatru džehennemsku, 
Mi sve s mjerom stvaramo." (El-Kamer: 48, 49)" 

Mnogo je još citata koji upućuju na to jer ajeti i hadisi koji 
potvrđuju i dokazuju Allahovo znanje i moć, a tako i Njegovu 
volju 1 sposobnost stvaranja upućuju na Njegovo određenje, 
Uzvišen je i Blagoslovljen On, Allah. Pa stoga kader obuhvata 
vjerovanje u Allahovo savršeno, znanje, volju i Njegovu moć 
stvaranja, kao što će naknadno doći pojašnjenje i citati koji o 
tome govore. 

Kader, svojim mjestom koje zauzima, upućuje na savršenu 
moć i preodređenost bića Allahovim znanjem, po riječima Ra- 
giba El-Asfahanija koje je prenio Ibnu Hadžer El-Askalani. * 
Uzvišeni Allah ima neograničenu moć koju ništa ne može osla- 
biti, a od Njegovih lijepih imena su i Moćni, Svemogući, kao 
što je moć i jedan od Njegovih sifata. * 

Riječ "Kadir" (moćan) je subjekat glagolske rečenice izve- 
dena iz glagola moći, biti sposoban, a "Kadir" je u jeziku hi- 
perbola koja ima značenje, Onoga koji je moćan da uradi sve 


,, Hadis bilježi Muslim 2045/4, a broj hadisa je 2655. 
„ mušrici - idolopoklonici 
hadis bilježi Muslim 2046/4, a broj hadisa je 2656 u "Sahih Sunenu" od 
Ft- Tirmizija pod brojem 229/3 
3 "Fethul-Bari 477/11. 
-sifati - svojstva 

što hoće, ili kraće rečeno Svemoćan čija moć proizilazi iz Nje- 
gove mudrosti, ne preko toga, ni manje od toga. Zato nije pra- 
vilno reći za nekoga da je svemoćan (kadir), jer je to osobina 
svojstvena samo Uzvišenom Allahu. 


Kaže Allah, dželle šanuhu: "Zaista On sve može." (El-Ah- 
kaf: 33) 


A riječ "muktedir" je izvedena također iz glagola koji 
znači moći, biti u stanju, imati moć nad, ali ima još jače znače- 
nje od riječi kadir. 

Kao dokaz za to uzimamo riječi Allaha, dželle šanuhu: "Na 
mjestu u kome će biti zadovoljni, kod Vladara Svemoćnog." 
(muktedir) (EI-Kamer 55) 


Upitan je imam Ahmed, Allah mu se smilovao, o kaderu, 
pa je odgovorio: "Kader je Allahova moć. s i 

Ibnul-Kajjim je rekao: "Imami Ahmed je izjavio da je ka- 
der Allahova moć. Njegove riječi je pohvalio Ibnu Akil govo- 
reći: "Ovo dokazuje Ahmedovu preciznost i dubinu poznavanja 
temeljnih principa (istina) vjere kao što reče Ebul-Vefa': "Nije- 
kanje kadera znači poricanje mogućnosti Gospodara da stvori 
djela Njegovih robova i da ih unaprijed odredi i zapiše." 


Ibnul-Kajjim je ovo izrekao u stihovima: 


"Stvarnost kadera koji zbunjuje sve ljude je u osnovi moć 
Milostivog, a Ibnu Akil je pohvalio Ahmeda kada ga je izvijes- 
tio o Božijem zadovoljstvu. Imam Ahmed mu je rekao ono što 
liječi srca, a sažeto je i potpuno jasno. Zaključujemo da oni koji 
poriču kader, ne priznaju svemoć Uzvišenog Allaha. Šejhul-Is- 


* Zbirka fetvi Šejhul-Islama 308/8 

lam Ibn Tejmije, Allah mu se smilovao, je rekao : "Kome ne 
budu riječi ashaba uzor, on zaista ne priznaje Allahovu moć i 
ne priznaje da je On Svemoćan kaio što tvrde "džehmije' s i 
svaki onaj ko ih slijedi, a takođe i "mu'tezile", "džebrije" i "na- 
fijes. * Oni tvrde da Allah nije Svemoćan, da nema vlast, a vlast 
može biti moć, ili ono što je određeno, ili oboje zajedno. 


U svakom slučaju snaga mora postojati. Zato onaj koji Al- 
lahu ne pripisuje stvarnu snagu, taj mu ne priznaje ni vlast“. 
Oni koji poriču kader ne vjeruju u jednog Allaha, dželle ša- 
nuhu, jer oni niječu kader govoreći: "Tvorac dobra nije i Tvo- 
rac zla, a neki od njih koji su među nama kažu: Grijesi se ne 
dešavaju Allahovom voljom, a možda su izjavili da ih Allah ne 
zna. Još dodaju govoreći: "Sve ono što životinje rade dešava se 
bez Njegove moći niti On ima udjela u tome i time poriču Al- 
lahovu volju i njenu djelotvornost kao i Njegovu sveobuhvatnu 
moć. 


Zbog svega nevedenog Ibnu Abbas je rekao: "Kader je ure- 
đenje tevhida (Allahovog jedinstva), pa ko bude vjerovao u Je- 
dnog i Jedinog Allaha, dželle šanuhu, i u kader upotpunio je 
svoj tevhid. A ko bude vjerovao u Allahovo jedinstvo -tevhid, a 
poricao kader, njegovo poricanje ruši njegov tevhid.” 

Učenjaci Su se saglasili u konstataciji da je vjerovanje u 
kader vadžib,“ i nema niti jednog alima među učenjacima ehli 
sunneta i džema'ata koji predstavljaju smjernice pravog puta i 


S titula u islamskim naukama 

sa jedna od sekti u kaderu 
nazivi sekti 
Šifaul-alil str. 49 

„s Zbirka fetvi Šejhul-Islama 258/8 
vadžib-stroga obaveza 

njegove svjetiljke, a da se nisu izjasnili o obaveznosti vjerova- 
nja u njega. 

A onaj koji poriče i odbija da vjeruje u to, izgubio je pamet 
i uveo novotariju. Kaže Nevevi, neka mu se Uzvišeni Allah 
smiluje, pojašnjavajući hadise o kaderu u Muslimovoj zbirci: 
"U svim ovim hadisima su jasni i očiti dokazi za ehli sunnetski 
pravac koji potvrđuje vjerovanje u kader i da se sve dešava Al- 
lahovom odredbom i Njegovim određenjem, bilo to dobro ili 
loše, koristilo ili štetilo." 

A na drugom mjestu kaže: "Potpuno su očiti i kategorički 
dokazi iz Kur'ana i Sunneta ', kao što su saglasni svi islamski 
prvaci u svim vremenima, ol potvrđivanja Allahova određe- 
nja, neka je Slavljen i Uzvišen On.” Ibn Hadžer, neka mu se 
Allah smiluje, kaže: "Naši prethodnici se slažu da su sve stvari 
određene voljom Uzvišenog Allaha, dželle šanuhu, kao što to 
Svojim riječima potvrđuje: "i ne postoji ništa čije riznice ne 
posjedujemo, a od toga Mi dajemo samo onoliko koliko je pot- 
rebno." (El-Hidžr 21) 


CIRR 


ii Nevevijev komentar Muslimove zbirke hadisa 196/16. 
pg sunnet j je sve što je Allahov Poslanik, rekao, radio ili prećutno odobrio. 
"Nevevijev komentar Muslimove zbirke 155/2 

si "Fethul-Bari" 478/11 "Sahih sunen Et-Tirmizi" 223/2 

DRUGO POGLAVLJE 
Osvrt na historijat kadera 


Vjerovanje u kader je jedan od temelja islamskog vjerova- 
nja, a Kur'an i Sunnet su objasnili pojam kadera. Također je 
Poslanik, sallallahu 'alejhi ve sellem, objasnio da su djela i pri- 
hvatanje uzroka, pitanja kadera koja on ne negira, niti im se su- 
prostavlja, a upozorio je pripadnike svoga ummeta na one koji 
poriču kader ili njime proturječe šeriatu. Jednog dana se Posla- 
nik, sallallahu 'alejhi ve sellem, strašno naljutio kada je zatekao 
ashabe kako raspravljaju o kaderu. Lice mu se zacrvenilo, a ob-. 
razi bili poput oljuštenog šipka pa je rekao: "Zar sam vam ovo 
naredio, ili sam sa ovim poslan? Zaista su oni prije vas propali i 
bili uništeni kada su počeli raspravljati o ovoj stvari, zaklinjem 
vas da o tome više ne raspravljate! 

Ashabi, neka je Allah sa njima zadovoljan, su se odmah 
odazvali i prihvatili uputstvo i odluku njihovog Poslanika, sal- 
lallahu 'alejhi ve sellem, i nije poznato da je iko od-njih ras- 
pravljao o kaderu tokom života Poslanika, sallallahu 'alejhi ve 
sellem, niti poslije njegove smrti. Nije nam preneseno da je 
neko od muslimana raspravljao o kaderu u doba prve trojice 
hulefai-rašidina Ebu Bekra, Omera i Osmana. Sve što nam je 
preneseno iz tog perioda je da se Ebu Ubejde Amir ibnul-Džer- 
rah usprotivio naređenju Omera ibnul-Hattaba, radijallahu 
anhu, da se vojska vrati iz Šama” njemu u Medinu pošto se 
tamo raširila kolera, te mu je rekao: "O vođo pravovjernih, zar 
da bježim od Allahovog određenja?" A Omer mu odgovori: "E, 


M "Sahih sunen Et-Tirmizi 223/2 
-~ današnja Sirija dio Jordana i Palestine 

da je to neko drugi rekao Ebu Ubejde. Da, bježimo od Allaho- 
vog određenja, Allahovom određenju. Ako bi imao deve koje 
su se spustile u dolinu koja ima dvije kosine. Jedna je plodna a 
druga neplodna, pa ako ih budeš čuvao na plodnoj strani, zar to 
ne činiš Allahovim određenjem, a ako ih napasaš u neplodnoj, 
zar to ne činiš Allahovom odredbom?" 


El-Lalikai prenosi da se Omer ibnul-Hattab obratio ljudima 
u Džabiji (na području Šama), pa im je tada rekao: "Koga Allah 
ostavi u zabludi za njega nema upute." Džesalik (poglavar jed- 
ne crkve) koji je bio do Omera uzvrati riječima: "Zaista Allah 
nikoga ne ostavlja u zabludi, pa kada je Omer ponovio svoje 
riječi Džesalik je otresao svoju odjeću negirajući tim postup- 
kom Omerove riječi. Omer mu je odgovorio, pošto su mu pre- 
vedene njegove riječi: "Slagao si Allahov neprijatelju, Allah te 
je stvorio i ostavlja te u zabludi, zatim te usmrćuje pa će te ako 
On hoće uvesti u vatru džehennemsku. Zaista je Allah stvorio 
sva stvorenja i prilikom stvaranja Adema razasuo njegov porod 
u Svojoj ruci i odredio ko su stanovnici dženneta i šta će raditi i 
odredio stanovnike džehennema i njihova djela, a zatim rekao: 
"Ovi su za ovo, a ovi su za ovo." Poslije toga su se ljudi razišli, 
ali se po pitanju kadera ne mogu razlikovati.“ 


Prvi koji je govorio o kaderu je bio jedan čovjek iz Basre. 
Radio je kao bakal (piljar). Kaže da se zvao Sensevejh. Evzai 
kaže: "Prvi koji je izustio nešto o kaderu bio je Sevsen, irača- 
nin. Bio je kršćanin, pa je primio Islam, a zatim se ponovo pre- 
krstio. Kod njega je učio Ma'bed El-Džuheni, a od njega je 


* "Sahihul-Buhari" pogledaj "Fethul-Bari" 179/10 broj hadisa je 5729. 
Komentar temelja vjerovanja ehli-sunneta od El-Lalikai 659/3 

preuzeo učenje Gajlan“. Junus ibn Abid je rekao: "Pamtim 
kada u Basri nije bilo kaderija osim Sensevejha, Ma'beda El- 
Džuhejnija i još jednog prokletnika u Benu Avfe. 


Muslim bilježi u svojoj zbirci hadisa od Burejde ibn Jahja 
ibn Ja'mura da je rekao: "Prvi koji je u Basri progovorio o ka- 
deru bio je Ma'bed El-Džuheni." Burejde je spomenuo u svom 
hadisu da Ma'bed i njegovi istomišljenici tvrde da kader (odre- 
đenje) ne postoji, već da je to slučajnost. 


U to una živi ashabi su ustali protiv pnih koji su izgo- 


Ibn Abbas, Vasil ibn Aska’ A Džabir in Abdullah, Ebu Fiirefie 
i Enes ibn Malik.” 


Ovom pravcu su pristupili i uzeli ga od Mabeda prvaci 
mu'tezila i njihovi imami kao Vasil ibn Ata, Amr ibn Ubejd i 
Gajlan Ed-Dimeški. Što se tiče Vasila ibn Ataa, on je bio prvak 
mu'tezila i njihov vođa. Tvrdio je da nije dozvoljeno pripisivati 
zlo Allahu jer Allah je Mudar, pa nije dozvoljeno da On želi od 
robova suprotno onome što im naređuje, odnosno da im odredi 
nešto, pa da ih za to kažnjava. To tvrdi u svojoj izjavi da je 
čovjek taj koji određuje da li će činiti dobro ili zlo, vjerovati ili 
nevjerovati, biti pokoran ili ne i on se nagrađuje ili kažnjava 
shodno njegovim djelima, a Uzvišeni Gospodar mu je sve 
omogućio. * Mu'tezila Nazzam je otišao do te granice da je tvr- 
dio da se Allahu ne pripisuje mogućnost određivanja zla i gri- 


* Komentar temelja vjerovanja 750/3 pogledaj Eš-Šeria od El-Adžurija 242 
strana. 
Komentar temelja vjerovanja 749/3. 
` Nevevijev komentar Muslimove zbirke 150/1. 
"pogledaj "El-ferku bejnel firek" str. 19. 
"E]-Milel ven-Nihal" od Šehrestanija 47/1. 

jeha i da oni nisu u Njegovoj moći.“ Ovo je sekta koju su naši 
učenjaci nazvali kaderijama i to iz razloga što su oni tvrdili da 
čovjek ima nezavisnu moć stvaranja pored Uzvišenog Allaha i 
porekli su da se stvari dešavaju Allahovom voljom i određe- 
njem. Oni u svojoj zabludi ovaj naziv (kaderije) pripisuju svo- 
Jim neistomišljenicima koji su na pravom putu govoreći: "Vi 
ste kaderije jer ste učinili da se stvari dešavaju Allahovim kade- 
rom i vi ste preči ovom nazivu od nas. Ha Nevevi je u svom 
pojašnjenju Muslimove zbirke hadisa” spomenuo da je neki od 
kaderija rekao: "Mi nismo kaderije, nego ste vi zbog vašeg vje- 
rovanja u predodređenje." 


Ibn Kutejbe i Imam (misli se na imama Džuvejnija) su re- 
kli: "Ovo krivo prikazivanje je izvrtanje ovih neznalica, njihova 
laž i drskost. Sljedbenici istine prepuštaju sve Allahu i predaju 
mu pravo određenja i djela, a ove neznalice to pravo daju sebi, 
dok onaj koji tvrdi nešto za sebe i koji sebi daje pravo da do- 
daje je preči da se tako nazove jer drugog tako naziva, a sam 
odbija taj naziv.“ Pouzdano se zna da j je Poslanik, sallallahu 
'alejhi ve sellem, kaderije nazivao Medžusijama (dualistima)“* 
ovog ummeta, a hadis je zabilježio Ebu Davud u svom "Su- 
nenu" i El-Hakim u "El-Mustedreku" koji je rekao da ispunjava 
uslove i kod Buharij je i Muslima ako ga je Ebu Hazm doslovno 
čuo od Ibn Omera.” Glavni povod nazivanja ove sekte dualis- 
tima ovog ummeta je sličnost njihovog pravca sa medžusijama 
u tvrdnjama o postojanju ova dva izvora, a to su svjetlo i tama. 


i "ELMilel ven-Nihal" od Šehrestanija 54/1. 
"Džami'ul usul" od Ibnu Esira. 

3 komentar Muslimove zbirke hadisa. 

Nevevijev komentar Muslimove zbirke 154/1. 

oni koji vjeruju u dva boga; boga dobra i boga zla. 

Nevevijev komentar Muslimove zbirke 154/1. 

Naime, oni tvrde da je dobro od svjetla, a zlo od tame, pa su 
zbog toga postali dualistima. Također i kaderije pripisuju do- 
bro Allahu, a zlo nekom drugom, a Allab, neka je Uzvišen i 
Slavnjen, je Stvoritelj i dobra i zla. Ništa se bez Njegove volje 
ne događa, bilo dobro ili zlo, oni su od Njega, On ih je stvorio i 
uredio, a Njegovim robovima koji ih čine pripada izvršenje i 
sticanje.“ 


Pred kraj perioda vladavine Umejevića pojavili su se ljudi 
koji su tvrdili da je čovjek prisiljen na svoje djelo, nema izbora 
u onom što prihvata ili napušta, a neki zastupnici ovih ideja po- 
tvrđuju čovjekovu beznačajnu moć i sposobnost određenja 
sudbine. Prvi kod kojeg se pojavljuju ovakve izjave je El- 
Džehm ibn Safvan, a od ove novotarije su se razgranale gnusne 
i sramotne tvrdnje i velika zabluda.” 


Ova mišljenja su se raširila među sljedbenicima islama, a 
njih su slijedili mnogi ljudi i pobožnjaci, kao i sufije, pa ako je 
prva skupina sličila dualistima (medžusijama), onda ova sku- 
pina sliči idolopoklonicima koji su rekli: "Da je Allah htio ne 
bismo bili idolopoklonici, niti naši očevi, a ne bi nam ništa zab- 
ranio." (El-En'am 148) Ova skupina je gora od prve jer su prvi 
usvojili naredbu i zabranu, a porekli Allahovo stvaranje ljuds- 
kih djela, a ova skupina j je potvrdila određenje kojim negira na- 
redbe i zabrane. $ 


bi ove riječi su prenesene od Nevevija iz njegovog komentara Muslimove 
zbirke 154/1 od Hitabija, "Džami'ul-usul" 128/10. 
Zbirka fetvi Šejhul-Islama 460/8 i "El-Milel ven-Nihal" od Šehrestanija 
85/1. 
Es-Safarijina akida 306/1. 

' TREĆE POGLAVLJE 
Definicija kada i kadera 


PRVA TEMA 
Definicija kadera 


Riječ "kader" je infinitiv, npr. kažeš: mogao sam, imao sam 
mogućnosti za, a u drugim oblicima znači moć, odredba, predi- 
stanacija. Kader ima jezičko značenje, presude, količine ne- 
čeg, a "takdir" značenje hipoteze, pretpostavke, i razmišljanje o 
uređivanjima stvari. ° Kader ima svoje stručno značenje: to je 
ono čemu prethodi znanje i što je zapisano od onoga što će biti 
do vječnosti i da je Uzvišeni Allah odredio sudbine stvorenja i 
sve što će se desiti prije nego se desi još u ezelu (prapočetku). 
On je znao šta će se desiti, dogoditi u određeno vrijeme i na 
koje načine i oblike će se to ostvariti, pa stoga sve se odvija 
onako kako je On odredio. ý 


Kaže Ibn Hadžer u svojoj definiciji: "Želi se reći da je Uz- 
višeni Allah znao sudbinu svih stvari i njihov rok prije nego ih 
je stvorio, a zatim je stvorio ono za što je već prije znao da će 
postojati, pa zato sve što se desi proizilazi iz Njegovog znanja, 
moći i htijenja.“ 


Sefarini je prenio od Eš'arija da je kader Allahovo stvaranje 
stvari na već određen i poseban način i sa određenom mjerom, 


ža Fethul- Bari" od Ibn Hadžera El-Askalanija 118/1. 
s iječnik El-Muhit od Firuzabadije str.591. 

, Es-Seferijina akida 348/1. 
`“ "Fethul-Bari" 118/1. 


21 


odnosilo se na njih same ili njihove refleksije u skladu sa zna- 
njem i onim što je već zapisano i određeno da će se desiti.” Iz 
ovih pojašnjenja možemo zaključiti da se pod pojmom kader 
podrazumjevaju dvije stvari: 

Prva - Allahovo savršeno i vječno znanje kojim je odredio 
bitisanje svemu što je htio da stvori i precirao osobine stvorenja 
koja je želio stvoriti. Sve ovo je već bilo zapisano u "Levhi- 
Mahfuzu"“ u kojoj su nevedene Njegove riječi (naredbe) npr. 
obim nebesa i Zemlje, njihove udaljenosti, način formiranja, 
svijet i pojave između njih i u njima. Sve je to zapisano Njego- 
vim savršenim i neograničenim znanjem u "Levhi Mahfuz", 
potpuno precizno i do u detalje. 


Druga - Allahovom stvaranju predhodilo je Njegovo zna- 
nje o onome što je stvorio, a zatim je sve to zapisao Svojim pe- 
rom, a tome svemu je svjedok stvarnost i događanja koja se po- 
dudaraju sa znanjem koje je ranije zapisano. Pod pojmom kader 
se podrazumjeva i misli na prethodno određenje onog što je već 
bilo u Allahovom znanju, a isto tako se odnosi i na ono što je 
Allah stvorio i uredio na način koji mu je već poznat. 


Upitan je Imam Šafii *, 
pa je odgovorio stihovima: 


neka mu se Allah smiluje, o kaderu 


"Ono što si Ti htio, to se desilo, desilo se iako ja nisam 
htio da se desi,ai ono što sam ja htio, a Ti nisi, nije se ni 
desilo. Stvorio Si ljude po Svom znanju, pa po tom znanju ide i 
mladić i starac. 


`; Es-Seferijina akida 345/1 

"Vjerovanje od Behekija str. 162, Komentar temelja vjerovanja ehli sun- 
peta 702/1. 

Jedan od četvorice imama u islamskom pravu (Šerijatu). 

Jednog si uzdigao, a drugog ponizio, ovog si pomogao, a 
onog nisi, ima ih srećnih i nesrećnih, a ima ih i lijepih i ruž- 
Pi 56 
nih." 


DRUGA TEMA 
Definicija kada'a 


Kada znači razdvajanje i presuda . i u hadisima Poslanika, 
sallallahu 'alejhi ve sellem, se spominje riječ "kada" koja u os- 
novi znači rastavljanje i prekidanje. Također se za sudiju kaže 
da je presudio i odvojio istinu od neistine. "Kada" ima značenje 
i obavljanje ili izvršavanje nečeg, njegovo ispunjenje i sprovo- 
đenje u djelo, a dolazi i u značenju stvaranja. Kaže Ez-Zuhri: 
"Jezička značenja kada'a su mnogobrojna. Ona se svode na zav- 
ršavanje i upotpunjenje nečega, temeljito obaviti, uraditi, okon- 
čati, uzeti obavezu, provesti i zaključiti. Sva ova značenja su 
već došla kroz hadise. " Učenjaci su zauzeli dva stava po pita- 
nju razlike između kada'a i kadera: 


Prvi je: "Kada' je Allahovo znanje kojim je Allah presudio 
ono što će se desiti u ezelu, a kader je dešavanje stvorenjima 
onoga što im je prethodno određeno. Kaže Ibnul-Hadžer El- 
Askalani, Allah mu se smilovao: "Učenjaci su rekli da je 
"kada" potpuna, cjelovita. Allahova odredba, a kader su pojedi- 
nosti i detalji te odredbe." 


: "Vjerovanje od Behekija str. 162, Komentar temelja vjerovanja ehli sun- 
neta 702/1. À 
pi "En-Nihajetu fi garibil - hadis" od Ibn Esira 78/4. 

"Fethul-Bari" 477/11. 

A na drugom mjestu je rekao: "Kada" je opća odredba koja 
je rezimirana još u ezelu, a kader je pojedinačna odredba deša- 
vanja tih detalja." 


i drugi stav je suprotan navedenom, pa je "kader" pretho- 
dna odredba, a “kada” stvaranje. Ibn Bettal je rekao: "Kada" 


á F “e . . 60 že . e sia o a oN : 
ima jasno značenje stvaranja, a ovo proizilazi iz riječi EI-Hita- | 


bija u njegovom djelu "Me'alimus-sunen". Kader je rezultat 
učinjenog, kao što je npr.: rušenje, rasturanje, hvatanje, a nazivi 
koji su izvedeni iz ovih glagola su; onaj koji ruši, rastura i 
hvata. U ovom slučaju "kada" ima značenje stvaranja kako vi- 
dimo iz riječi Uzvišenog Allaha, dželle šanuhu: "Pa ih je u dva 
vremenska razdoblja kao sedam nebesa stvorio." (Fussilet: 12) 
Nadograđujući se na ove riječi "kada" je kod Allaha, dželle ša- 
nuhu, određenije od "kadera", jer on rastavlja dvije odredbe. 
Prema tome "kader" je određenje, a "kada" je odluka. Na is- 
pravnost ovoga upućuju mnogi citati iz Allahove knjige. Kaže 
Uzvišeni Allah, dželle šanuhu: "Tako je unaprijed određeno." 
(Merjem: 21) "Gospodar tvoj se sigurno tako obavezao." 
(Merjem: 71) "i kada On nešto odluči, za to samo rekne "budi", 
i ono bude." (El-Bekara: 117) 


Kada i kader na osnovu svega izloženog su dvije povezane 
stvari koje proizilaze jedna iz druge i ne isključuju se, jer jedna 
od njih ima funkciju temelja, a to je "kader", a druga je na 
mjestu kuće, a to je "kada". Ko pokuša da ih razdvoji srušiće 
kuću i tako je razoriti.“ 


> "Fethul-Bari" 149/11. 
63 Pethul-Bari" 149/11. 

En-nihajetu fi garibil hadis od ibnu Esira 78/4 , pogledaj Džamiul-usul 
104/10 

TREĆA TEMA 
Temelji vjerovanja u određenje "kader" 


Vjerovanje u određenje počiva na četiri temelja; kod koga 
se nađu sva četiri temelja upotpunio je svoj iman (vjerovanje) u 
određenje, a kod koga bude nedostajao jedan ili više, njegovo 
vjerovanje u određenje je nepotpuno. Ta četiri temelja su: 


i. Vjerovanje u Allahovo sveobuhvatno znanje 


2. Vjerovanje da je Allah u Levhi Mahfuzu zapisao sve poja- 
ve i događanja do Sudnjeg dana, 


3. Vjerovanje u Allahovu djelotvornu volju i i Njegovu pot- 
punu moć, šta je htio bilo je, a šta nije htio, nije ni bilo. 


4. Vjerovanje da je Allah stvorio sve što postoji i da On nema 
sudruga u stvaranju. Slij edi pojašnjenje ovih temelja 


PRVI TEMELJ 
Vjerovanje u Allahovo sveobuhvatno znanje 


Mnogo je citata iz Kur'ana i Sunneta Allahovog Poslanika, 
sallallahu 'alejhi ve sellem, koji se bave proučavanjem ovog 
veoma značajnog temelja. Allah, dželle šanuhu, Svojim zna- 
njem sve obuhvata, zna ono što je bilo i šta će biti, pa i ono što 
nije bilo, da je bilo, kako bi bilo. Zna sve što egzistira i što ne 
postoji i sve što je moguće i nemoguće. Upoznat je sa sudbi- 
nama svojih robova, njihovim opskrbama, stanjima, pokretima, 
mirovanjima, srećom i nesrećom, ko je od njih među stanovni- 
cima dženneta, a ko među stanovnicima džehennema, i sve je 

to znao i prije nego ih je stvorio, prije stvaranja nebesa i Zem- 
lje. Sve ovo zahtijeva da se Uzvišeni Allah, dželle šanuhu, 
opiše kao Sveznajući čije je znanje potpuno. On je Sveznajući i 
obavješten je o svemu, sve čuje i sve vidi. Kaže Uzvišeni Al- 
lah, dželie šanuhu: "On je Allah, nema drugog boga osim 
Njega. On je poznavalac mevidljivog i vidljivog svijeta." (El- 
Hašr 22) "A nek znate da je Allah kadar sve i da Allah znanjem 
Svojim sve obuhvata." (Et-Talak 12) "Tako mi Gospodara 
moga koji zna i ono što je skriveno. Njemu ne može ništa ni 
trunčica jedna ni na nebesima ni na Zemlji izmaći i ne postoji 
ni manje ni veće od toga što nije u Jasnoj Knjizi." (Es-Sebe' 3) 
"Zaista tvoj Gospodar najbolje zna one koji su skrenuli sa 
Njegova puta i On dobro zna one koji su na pravom putu." (En- 
Nedžm 30) "On dobro zna sve o vama otkad vas je stvorio od 
zemlje i otkad ste bili zametci u utrobama vaših majki." (En- 
Nedžm 32) i rekao je istinu koja potvrđuje Njegovo znanje da 
ono što nije bilo, da je bilo, kako bi bilo. "A kada bi i bili vra- 
ćeni opet bi nastavili da rade ono što im je bilo zabranjeno." 


(El-En'am 28) Stoga Allah zna da ovi lažljivci koji će na Sud- ` 


njem danu zaželjeti povratak na Zemlju, ako bi se vratili, po- 
novo bi zanijekali istinu i vratili bi se poricanju i zabludi. Allah 
nam govori o nevjernicima koji ne mogu čuti glas upute: "Da 
Allah zna da od njih može biti kakva dobra, učinio bi da čuju, a 
da je učinio i da čuju, oni bi se opet okrenuli, jer oni i inače 
glave okreću." (El-Enfal 23) 

Iz Njegovog sveobuhvatnog znanja proizilazi znanje o 
maloljetnoj djeci koja su umrla, kakva bi bila njihova djela da 
su doživjela starost. El-Buhari u svom "Sahihu" bilježi od Ibn 
Abbasa da je rekao: "Upitan je Vjerovjesnik, sallallahu 'alejhi 
ve sellem, o umrloj djeci idolopoklonika pa je odgovorio: "Al- 

lah najbolje zna šta bi oni radili da su doživjeli starost." Mus- 
lim od Aiše, majke vjernika bilježi da je rekla: "Umro je dječak 
pa sam rekla: "Blago li njemu, ptica među džennetskim pti- 
cama." Allahov Poslanik, sallallahu 'alejhi ve sellem, na to 
reče: "Zar ne znate da je Allah stvorio džennet i vatru, pa je i za 
jedno i za drugo stvorio stanovnike. A u predaji kod Muslima 
također od Aiše se bilježi da je rekla: "Pozvan je Allahov Pos- 
lanik, sallallahu 'alejhi ve sellem, na džennazu umrlom dječaku 
jednog ensarije, pa sam rekla: "O Allahov Poslaniče, blago li 
njemu, on je jedna od džennetskih ptica, nije učinio grijeh niti 
je znao za njega, a on je uzvratio: "A možda i nije tako, zaista 
je Allah za džennet stvorio njegove stanovnike, stvorio ih je, a 
oni su bili u kičmama njihovih očeva, a tako je i za džehennem 
stvorio njegove stanovnike još dok su bili u kičmama njihovih 
očeva." Ovi hadisi govore da Allah zna za onoga koji umre 
maloljetan, ali takve neće Allah uvesti u džehennemsku vatru 
samo na osnovu Njegovog znanja o njima bez njihovih djela. 
Kaže Šejhul - islam Ibn Tejmijje, Allah mu se smilovao, ko- 
mentarišući riječi Allahova Poslanika, sallallahu 'alejhi ve sel- 
lem, o sinovima mušrika koji su umrli (Allah najbolje zna šta 
bi oni radili da su doživjeli starost). To znači da je Allahu poz- 
nato ko bi od njih bio vjernik, a ko nevjernik da su postali pu- 
noljetni, a zatim je došlo u hadisu čiji je lanac prenosilaca sli- 
čan Ebu Hurejrinom, neka je Allah sa njim zadovoljan, od Vje- 
rovjesnika, sallallahu 'alejhi ve sellem, da je rekao: "Kada nas- 
tupi Kijametski dan Allah će ih staviti na ispit. Poslat će im po- 
slanika na mjesto suđenja, pa ko mu se odazove uvešće ga u 
džennet, a ko ga odbije uvešće ga u vatru." i tamo će se poka- 


ý Fethul-Bari, 493/11 bilježi ga i Muslim od Ebu Hurejre 2049/4, a broj 
hadisa je 2659 
Sahih Muslim 2050/4, broj hadisa 2662 

zati Allahovo znanje i obavještenost o njima i presudiće im po 

onome što ispolje javno, bilo to vjerovanje ili nevjerovanje, a 
m . 66 

ne samo na osnovu Njegovog znanja. “ 


Racionalni dokazi da je Allah znao sudbine 

stvorenja prije njihovog stvaranja 

Istina je da postojanje ovog univerzuma i svakog stvorenja 
u njemu upućuju na jasan dokaz da je Allah za njega znao prije 
njegovog stvaranja jer je nemoguće da nešto stvori neznanjem. 
Allah, dželle šanuhu, stvara Svojom voljom, a volja zahtijeva 
prethodnu predstavu onoga što se želi, a željena predstava proi- 
zilazi iz željenog znanja. 

Zato stvaranju nužno prethodi htijenje, a htijenje čini nuž- 
nim znanje stoga stvaranju je neophodno i nužno znanje.“ 

A također i preciznost i tačnost koja se ogleda u stvore- 
njima nužno obavezuje znanje njihovog Stvoritelja, tako da je 
nemoguće da njihova tačnost i preciznost proisteknu iz nezna- 
nja. 

Učenjaci su analogijom potražili dokaze koji potvrđuju 
Allahovo znanje. Među stvorenjima ima znanih, a znanje je 
osobina savršenstva, tako da je nemoguće da Stvoritelj ne bude 
Sveznajući. 

Ovaj dokaz ima dvije formulacije: 


Prva: Da se kaže: Mi smo svjesni i znamo da Stvoritelj 
mora i neophodno je da bude savršeniji od stvorenja i da je 


66 S 

<, Zbirka fetvi Šejhul-islama str. 148 
Kometar Tahavije str. 148. 
Kometar Tahavije str. 148 

"Onaj koji nužno postoji" (Allah) potpuniji od "onog koji mo- 
guće postoji". 

Također znamo da je neopohodno da predstavimo dvije 
stvari: Imamo dvojicu ljudi od kojih je jedan učen, a drugi ne- 
znalica, pa učen biva potpuniji. Iz toga proizilazi da Gospodar, 
da nije Sveznajući, onda bi onaj mogućeg postojanja bio pot- 
puniji od Njega, a to je nemoguće. Svako znanje o stvorenjima 
je od Uzvišenog Allaha, dželle šanuhu. Nemoguće je da Stvo- 
ritelj i Onaj koji čini bića skladnim ne bude obaviješten o 
njima, naprotiv, On je najpreči tome. Svako savršenstvo za koje 
se ustanovi i potvrdi da ga posjeduju stvorenja, svakako da je 
prioritetno da ga posjeduje Stvoritelj, a i svaki nedostatak ili 
mahana od koje se stvorenja ograđuju, prioritetno je da se Stvo- 
ritelj prvi od njih ogradi. 

Sve ove dokaze možeš da dokučiš u riječima Uzvišenog 
Allaha, dželle šanuhu: "A kako i ne bi znao Onaj koji je o 
svemu obavješten." (El-Mulk:14) 


Njegovo znanje se temelji i dokazuje ga obavještenost o 
događajima i stvarima prije nego li se dese. Saopštio je istinu u 
Svojim prethodnim knjigama o poslanstvu našeg plemenitog 
Poslanika, sallallahu 'alejhi ve sellem, o njegovim osobinama, 
ahlaku “i znakovima po kojima će se prepoznati, kao što je iz- 
vijestio o mnogim karakteristikama svog ummeta. U Svojoj 
Knjizi (Kur'anu) nas obavještava i da će Rimljani za nekoliko 
godina pobijediti Perzijance — vatropoklonike, pa se dogodilo 
tačno onako kako nas je izvijestio. Mnogo je vijesti o skrive- 
nim događajima u budućnosti koji se nalaze u Kur'anu i Sun- 
netu. 


69 ps 
Jo Kometar Tahavije str. 148 
islamski moral 1 ponašanje 

DRUGI TEMELJ 
Vjerovanje da je Allah, dželle šanuhu, 
sve zapisao u Levhi Mahfuzu 


Citati iz Kur'ana i Sunneta upućuju na to da je Allah, dželle 
šanuhu, sve zapisao u Levhi Mahfuzu, pa tako u hadisu koji bi- 
lježi Muslim u svom "Sahihu" od Abdullaha Ibn Omera ibnul- 
Asa da je rekao: "Čuo sam Allahovog Poslanika, sallallahu 
'alejhi ve sellem, kada kaže: "Allah je zapisao sudbine stvore- 
nja na 50 000 odina prije stvaranja nebesa i Zemlje, a Njegov 
arš je na vodi." * Ovaj hadis bilježi i Et-Tirmizi na slijedeći na- 
čin: "Allah je odredio sudbine na 50, 000 hiljada godina prije 
nego li je stvorio nebesa i Zemlju. " Također u Et-Tirmiziji- 
nom "Sunenu" od Ubadet ibn Samita se bilježi da je rekao Al- 
lahov Poslanik, sallallahu 'alejhi ve sellem: "Prvo što je Allah 
stvorio bilo je pero, pa mu je naredio: "Piši", odgovorilo je: 
"Sta da pišem?" a Allah mu ponovo naredi: "Piši kader onoga 
što je bilo i što će biti do vječnosti." 

Ebu Isa Et Tirmizi, ocjenjujući ovaj hadis, kaže: "Ovaj ha- 
dis je garib. * Levhi Mahfuz u koji je Allah, dželle šanuhu, za- 
pisao sudbinu stvorenja Kur'an naziva "Knjigom", "Jasnom 
Knjigom", "Jasnim predvodnikom", "Glavnom Knjigom" i 


”' Sahih Muslim 2004/4 a e hadisa je 2653 
7” Tirmizijin Sunen 458/4 pod broje 1526, a za njeg je rekao da je hasen-sa- 
hih 


Et-Tirmizijev "Sunen" 458/4 pod brojem 2055 hadis je sahih. Garib je u 
formi koju donosi Et-Tirmizi u poglavlju o kaderu, a on ga je već naveo u 
tefsiru i dao mu ocjenu hasen-garib. Šejh Nasruddin El-Albani ga je uvrtstio 
u sahih hadise Et-Tirmizijinog "Sunena" 228/2 

"Knjigom u retke ispisanoj". Kaže Uzvišeni Allah: “A ovo je 
Kur'an veličanstveni na ploči pomno čuvanoj." (El-Burudž 
21,22) "Zar ne znaš da je Allahu poznato sve što je na nebu i 
na Zemlji to je sve u Knjizi, to je uistinu Allahu lahko." (El- 
Hadždž 70) "Sve smo Mi to u Knjizi jasno pobrojali." (Jasin 
12) "Tako mi gore i Knjige u retke napisane, na koži razvije- 
noj." (Et-Tur: 1) "A On je u Glavnoj Knjizi, u Nas cijenjen i 
pun mudrosti." (Ez-Zuhruf 4) 


TREĆI TEMELJ 
Vjerovanje u Allahovu sveobuhvatnu volju i 
Njegovu djelotvornu i neograničenu moć 


Ovaj nas temelj obavezuje da vjerujemo u Allahovu djelot- 
vornu volju i potpunu moć. Ono što je Allah htio, bilo je, a ono 
što nije htio, nije ni bilo. Nikakav pokret ni mirovanje na nebe- 
sima i na Zemlji ne dešavaju se bez Njegove volje. U Njegovoj 
vlasti biva samo ono što On želi. Ima mnogo potpuno jasnih 
citata koji se bave ovim temeljom. Kaže Uzvišeni Allah, dželle 
šanuhu: "A vi ne možete ništa htjeti ako to Allah neće." (Et- 
Tekvir 29) "Kada bismo im meleke poslali i kad bi im mrtvi 
progovorili, i kad bismo pred njih očigledno sve dokaze sabrali 
- oni opet ne bi vjerovali, osim ako bi Allah htio." (El-En'am 
111) "A da je Gospodar tvoj htio oni to ne bi učinili." (El- 
En'am 112) "i zaista On može, kad nešto hoće, samo za to re- 
kne "budi", i ono bude.” (Jasin 82) "Onoga koga hoće Allah 
ostavlja u zabludi, a onoga koga hoće na pravi put izvodi." (El- 
En'am 39) Allahova djelotvorna volja i sveobuhvatna moć se 
sjedinjuje u onome što je bilo i što će biti,a razdvajaju se u 
onome što nije bilo, niti postoji. Ono što je Allah htio stvorio je 

i to opstoji u Njegovoj moći, a ne svojom sposobnošću i spret- - 
nošću. Ono što Uzvišeni Allah nije htio neće biti, jer On to nė 


želi, a ne zbog Njegove nemoći da to uradi. Kaže Uzvišeni Al- 
lah, dželle šanuhu: "A da je Allah htio; oni se ne bi međusobno 


- ubijali, ali Allah radi ono što On želi." (El-Bakare 253) "A da | 
je Allah htio, On bi vas sljedbenicima jedne vjere učinio." (El- 


. Mai'de 48) "Da Allah hoće, On bi ih sve na pravom putu saku- 
pio." (El-En'am 35) "Da Allah hoće, oni ne bi Njemu druge 
ravnim smatrali." (EI-En'am 107) "Da Gospodar tvoj hoće, na 
Zemlji bi doista bili svi vjernici." (Junus 99) "Zar ne vidiš kako 
Gospodar tvoj sjenu rasprostire, a da hoće ostavio bi je da mi- 
ruje." (El-Furkan 45) i mnogo je još ajeta koji upućuju na ne- 


postojanje onoga što Allah nije htio da bude, ne zbog Njegove | 


. nemoći, jer zaista je On Svemoćni i kadar je da sve uradi. 


ČETVRTI TEMELJ 
Vjerovanje da je Allah, dželle šanuhu, 
Stvoritelj svega 


Mnogi citati iz Kur'ana su potvrdili da je Allah, dželle ša- 
nuhu, Stvoritelj svega. Stvorio je bića i dao im oblik. On je je- 
dini Stvoritelj a sve drugo osim Njega je stvoreno i Njemu ro- 
buje. "Allah je Stvoritelj svega i On upravlja svim." (Ez-Zumer 
62) “On sve stvara i On je Sveznajući.“(Jasin 81) "Hvaljen 
neka je Allah koji je nebesa i Zemlju stvorio i tmine i svjetlo 
dao." (El-En'am 1) "O ljudi, bojte se Allaha Gospodara svoga, 
koji vas od jednog čovjeka stvara, a od njega je i drugu njegovu 
stvorio i od njih dvoje mnogo muškaraca i žena razasijao." (En- 

Nisa' 1y "i noć i dan Njegovo su djelo i Sunce i Mjesec i svi oni 
nebeskim svodom plove." (El-Enbija' 33) i još je mnogo citata 
na ovu temu. 


ČETVRTA TEMA 
Ljudska djela su stvorena i predodređena 


Ljudi i njihova djela, kao i ostala Allahova stvorenja su 
obuhvaćeni Njegovim savršenim znanjem. Znao je koje će od 
Svojih robova stvoriti, znao je šta će oni raditi i sve to zapisao 
u Levhi Mahfuzu. Stvorio ih je kako je On htio i na njima se 
ostvario Njegov kader. Oni su radili na način koji je On odre- 
dio, na pravom putu je onaj kome je Allah odredio sreću. Za- 
lutao je onaj kome je odredio nesreću. Znao je ko su stanovnici 
dženneta, a ko su stanovnici džehennema i omogućio im je da 
rade djela njegovih stanovnika. Ajeti koje smo prethodno citi- 
rali su dovoljni da potvrde i dokažu ovo što smo ovdje konsta- 
tovali, ali i pored toga mnogo je kur'anskih ajeta koji su decidni 
po ovome pitanju. Uzvišeni Allah, dželle šanuhu, kaže: "Allah 
stvara vas i ono što napravite." (Es-Saffat 96) "i sve što su ura- 


.ve.e 


zalutali sa puta Njegova i O:: «aa one koji su na pravom putu." 
(En-Nahl 125) A do nas su doprli i mnogi hadisi čije značenje 

je mutevatir ', a koji govore da je Gospodar ljudi znao šta će 
oni raditi. On je to odredio i upotpunio, znao je da li će se oni 


uputiti ka sreći i uspjehu ili ka nesreći i propasti, a i pored 


svega toga kažemo da kader ne parališe ljudsku aktivnost: "Ra- 
dite pa će svakom biti omogućeno ono što je stvoreno za 
njega." 


Ovdje ćemo navesti nekoliko hadisa koji upućuju na to: 


1. Hadisi koji upućuju na to da su ljudska djela i sudbine 
zapisane i određene. 


Muslim bilježi u svom "Sahihu" od Džabira da je rekao: 


"Došao je Suraka ibn Malik ibn Džu'šem Allahovom Poslaniku | 


, sallallahu 'alejhi ve sellem, i rekao: "Allahov Poslaniče, protu- 
mači nam našu vjeru kao da smo sada stvoreni. U čemu je 
svrha naših djela danas? Zar nije sve već zapisano, a sudbine 


određene, ili će se to tek dešavati? Naprotiv, sve je to već zapi- | 


sano i unaprijed određeno. Pa čemu onda, djela, ponovo je 
upitao? Poslanik, sallallahu 'alejhi ve sellem, reče: "Radite, 
svakome je olakšano, a u drugoj predaji: "Svakom čovjeku je 
otvoren put ka njegovom djelu." 


Et-Tirmizi bilježi u svom "Sunenu" da je Omer ibnul-Hat- 
tab rekao Poslaniku, sallallahu 'alejhi ve sellem: "Božiji Posla- 
niče, da li je ono što mi radimo stvoreno, započeto ili davno ri- 
ješeno i okončano?" Pa mu je odgovorio Poslanik, sallallahu 
'alejhi ve sellem: "To je davno riješeno sine Hattabov, i svakom 
je olakšano izvršenje njegovih dijela, pa ko bude među sreć- 
nima radi za vječnu sreću, a ko bude među nesrećnima radi za 


7 

4 toliko ga ljudi prenosi u svakom od lanaca prenosilaca da je nemoguće da 
svi slože na izmišljanju hadisa ili da se oko njega raziđu. 
Muslimov "Sahih" 2040/4 pod brojem 2648. 

vječnu nesreću i propast." Ovaj hadis je Et-Tirmizi ocijenio kao 
hasen-sahih. “ 


2. Allah, džellešanuhu, zna ko su stanovnici dženneta, a ko 
stanovnici vatre. 


El-Buhari bilježi od Imrana ibn Husajna da je rekao: "Je- 
dan čovjek je upitao: "Allahov Poslaniče, da li se zna ko su sta- 
novnici dženneta, a ko stanovnici džehennema?", a on je odgo- 
vorio: "Da." Ovaj ponovo upita: "Pa zašto onda rade?" Posla- 
nik, sallallahu 'alejhi ve sellem, odgovori: "Svako radi ono za 
što je stvoren i to mu se olakšava." 


Muslim u svom "Sahihu" bilježi od Alije, akin anhu, 
da je rekao: "Bili smo na džennazi u mjestu Beki'a El- Garkad”, 
pa je došao Poslanik, sallallahu 'alejhi ve sellem, zatim je sjeo, 
a mi smo posjedali oko njega. U ruci mu je bio štapić čijim vr- 
hom je crtao po zemlji, a potom reče: "Nema niko od vas, niti 
iko kome je udahnuta duša, a da mu Allah nije već zapisao i 
odredio njegovo mjesto u džennetu ili u džehennemu i da mu 
nije zapisana sreća ili nesreća." Jedan čovjek up 'ta: "Allahov 
Poslaniče, zar se nećemo prepustiti onome što nam je određeno 
i zapisano?", a Poslanik, sallallahu 'alejhi ye sellem, mu odgo- 
vori: "Ko bude od onih srećnih (džennetlija) radiće djela koja 
će ga voditi ka vječnoj sreći, a ko bude od onih nesrećnih (dže- 
hennemlija) radiće djela koja će ga voditi vječnoj nesreći i pat- 
nji." Zatim je rekao: "Radite, svakome su njegova djela olak- 
šana. Što se tiče srećnih njima će biti olakšan put ka djelima 
džennetlija, a što se tiče onih nesrećnih njima će biti olakšan 
put ka djelima džehennemlija." A onda je proučio sljedeće 


- Tirmizijin Sunen 445/4 pod brojem 2135 
> greblje stanovnika Medine 

kur'anske ajete: "Onome koji udjeljuje i ne griješi i ono naj- 
ljepše smatra istinitim, njemu ćemo džennet pripremiti, a 
onome ko tvrdiči i osjeća se neovisnim i ono najljepše smatra 
lažnim, njemu ćemo džehennem pripremiti." (El-Lejl 5-10) 


3. Izvođenje Ademovog potomstva iz njegove kičme nakon 
stvaranja Adema, i njihova podjela na dvije grupe: stanov- 
nici dženneta i vatre. 

Naš Poslanik, sallallahu 'alejhi ve sellem, nas je obavijestio 
da je Allah, dželle šanuhu, nakon što je stvorio Adema, dotakao 
njegova leđa i iz njih izveo njegovo potomstvo koje je rasijao 
poput žita, pa ih razdvojio na stanovnike dženneta i stanovnike 


vatre. Malik, Et-Tirmizi i Ebu Davud bilježe od Muslima ibn | 


Jesara da je rekao: "Upitan je Omer ibnul-Hattab, Allah s njim 


bio zadovoljan, o ovom ajetu: "i kada je Gospodar tvoj iz ki- | 


čme Ademovih sinova izveo potomstvo njihovo i zatražio od 
njih da posvjedoče protiv sebe. "Zar Ja nisam Gospodar vaš?" 
Oni su odgovorili: "Jesi, mi svjedočimo i to zato da na Sud- 
njem danu ne reknete: "Mi o ovome nismo ništa znali." (El- 
E'araf 173) | 

Omer odgovori: "Čuo sam Allahovog Poslanika, sallallahu 
'alejhi ve sellem, kada je upitan o njemu da je rekao: "Zaista je 
Allah stvorio Adema, zatim je Svojom desnicom dotakao nje- 
govu kičmu, pa je iz nje izveo potomstvo, a zatim je rekao: 
"Ove sam stvorio za džennet i oni će raditi djela koja će ih 
uvrstiti među njegove stanovnike." Potom je ponovo dotakao 
njegovu kičmu i iz nje opet izveo potomstvo, a zatim je rekao: 
"Ove sam stvorio za vatru i oni će raditi djela koja će ih uvrstiti 
među njene stanovnike. Isti čovjek upita Omera: "Kakva je 
onda svrha djela?" "Allahov Poslanik, sallallahu 'alejhi ve sel- 
lem, je rekao: "Zaista Allah kad stvori čovjeka za džennet za- 

duži ga djelima džennetlija sve dok ne umre radeći neko djelo 
od djela stanovnika dženneta i njime bude uveden u džennet. 
A kada Allah, dželle šanuhu, stvori čovjeka za vatre zaduži ga 
djelima džehennemlija sve dok ne umre radeći neko djelo od 
djela stanovnika vatre i njime bude uveden u vatru." “ 


Imami Ahmed bilježi u svome "Musnedu" sa dobrim sene- 
dom od Ibn Abbasa da je rekao: "Allahov Poslanik s.a.v.s. je 
rekao: "i iz njegove kičme izveo je i rasijao potomstvo kao što 
se rasije Žito, zatim im se direkto obrati riječima: "Zar Ja ni- 
sam Gospodar vaš? - oni su odgovorili: "Jesi mi svjedočimo." i 
to zato da na Sudnjem danu ne reknete: "Mi o ovome nismo ni- 
šta znali, ili da ne reknete: "Naši preci su prije nas druge Allahu 
ravnim smatrali, a mi smo pokoljenje poslije njih, zar ćeš nas 
kazniti za ono što su lažljivci činili?" (EI-E'araf 172-173)? 

Imami Ahmed također bilježi u svom "Musnedu" sa dob- 
rim senedom od Ebu Derda'a, a on od Vjerovjesnika da je re- 
kao: "Allah je stvorio Adema, a On zna kada ga je stvorio, pa 
ga udario po njegovom desnom ram'nu iz kojeg je izveo po- 
tomstvo sjajno, čisto poput žita, a zatim ga je udario po njego- 
vom lijevom ramenu iz kojeg je izveo potomstvo crno kao 
ugalj. Onim sa njegove desne strane je rekao: "U džennet i ne 
marim za to, a onima sa lijeve strane je rekao: "U vatru i ne 
marim za to."“ U drugom hadisu Poslanik, sallallahu 'alejhi ve 
sellem, je objasnio prethodno navedeno riječima: "Zaista je 


* hadis se nalazi u djelu Miškatul-mesabih 34/1 pod brojem 95. Šejh Nas- 
ruddin Albani ocjenjujući ovaj hadis kaže:"Ljudi u lancu prenosilaca su svi 
pouzdani i ispunjavaju uslove za prihvatanje hadisa i kod Buharije i kod 
Muslima iako je prekid između Muslima ibn Jasira i Omera, ali je mnogo 
sličnih predaja koji ga potvrđuju.” 
ši Miškatul-mesabih 43/1 

Miškatul-mesbih 42/1 

Uzvišeni Allah, dželle šanuhu, stvorio stvorenja u mraku, pa je 
na njih prosuo Svoje svjetlosti pa ko bude njome osvijetljen na 
pravom je putu, a ko ostane u mraku zalutao je." Zato kažemo 


da je pero presušilo nakon što je zapisalo ono što je već bilo u | 


Allahovom znanju." Hadis bilježi Et-Tirmizi od Abdullaha ibn 
Omera sa ocjenom hasen.” i 


4. Allahova odredba stanovnicima dženneta i džehennema. 


Et-Tirmizi bilježi u svom "Sunenu" od Abdullaha ibn 
Omera ibnul-Asa da je rekao: "Došao nam je Allahov P"slanik, 
sallallahu 'alejhi ve sellem, a u ruci mu bile dvije knjige. Upitao 
nas je: "Znate li koje su ovo dvije knjige?" Odgovorili smo: 
"Ne Allahov Poslaniče, ne znamo dok nam ti ne kažeš." Za 


knjigu koja mu je bila u desnoj ruci je rekao: "Ovo je knjiga od ` 


Gospodara svjetova, u njoj su imena stanovnika dženneta i 
imena njihovih očeva i plemena, a njima su pridruženi i ostali, 
tako da nema niko preko toga broja, niti ispod njega. Zatim je 
rekao za knjigu koja mu je bila u lijevoj ruci: "Ovo je knjiga 
Gospodara svjetova, u njoj su imena stanovnika vatre i imena 
njihovih očeva i plemena, a njima su pridruženi njima slični, 
tako da im se niti povećava niti smanjuje broj." Ashabi su upi- 
tali: "U čemu je svrha djela, Allahov Poslaniče, ako je svaka 
stvar okončana? Odgovorio je: "Neka vam riječi i djela budu 
ispravna, a njihove namjere iskrene. Zaista će džennetlija 
okončati svoja djela djelom stanovnika dženneta, ma kakvo 
djelo uradio, a džehennemliji se okončava djelom stanovnika 
džehennema, ma kakvo djelo uradio. Zatim Poslanik, sallallahu 
'alejhi ve sellem, pljesnu rukama i reče: "Vaš Gospodar je sve 
odredio i okončao; jedna skupina je džennetu, a druga je u dže- 


" Tirmizijin Sunen 26/5 pod brojem 2642 

hennemu." Ocjenjujući ovaj hadis Et-Tirmizi kaže: "Ovaj hadis 
je hasen-garib-sahih." 


5. Određenje u noći Lejletul-kadr i svakodnevno određenje. 


Već smo ranije objasnili da je Allah, gřelle šanuhu, odredio 
sudbine Svojih robova na 50 000 godina prije nego što je stvo- 
rio nebesa i Zemlju. Kur'anski i Sunnetski tekstovi nas upućuju 
na to da postoji godišnje i svakodnevno određenje. 

Što se tiče godišnjeg određenja ono se piše i određuje u 
noći Lejletul-kadr. U toj noći se iz Levhi-Mahfuza (Glavne 
Knjige) pišu odredbe za narednu godinu dana, između ostalog: 
život, smrt, nafaka, kiša, djela koja će ljudi raditi i tome slično. 
Kaže Uzvišeni Allah, dželle šanuhu: "Mi smo počeli da je u 
blagoslovljenoj noći objavljujemo i Mi doista opominjemo, u 
kojoj se svaki mudri posao riješi, po zapovijedi Našoj, Mi smo 
zaista, slali poslanike." (Ed-Duhan 2-5) 

Svakodnevni kader je tok sudbina, do određenih vremen- 
skih intervala koji su prethodno određeni i precizirani. Kaže 
Uzvišeni Allah, dželle šanuhu: "Njemu se mole oni koji su ne- , 
besima i na Zemlji, svakog časa on se zanima nečim." (Er-Rah- 
man 29) 

Ibn Džerir bilježi od Muniba ibn Abdullaha, a on od svoga 
oca da je rekao: "Allahov Poslanik, sallallahu 'alejhi ve sellem, 
je proučio ovaj ajet pa smo rekli: "O Allahov Poslaniče, koja je 
to stvar kojom se Allah zanima?" Odgovorio je: "Oprost gri- 
jeha, otklanjanje poteškoća, uzdizanje jednog naroda, a poniža- 
vanje drugog." Zajednička je riječ komentatora Kur'ana o pret- 


u Tirmizijin Sunen 450/4 pod brojem 2141, a nalazi se i u Sahih Sunen Et- 
Tirmizi od šejh Nasruddina 225/2 

hodnom ajetu da stvari kojom se Allah zanima jeste da oživi ili 
usmrti, stvara i opskrbi, jedan narod uzdigne, a drugi ponizi, 
izliječi bolesnog, otkloni poteškoće, odazove se dovi onoga 
koji Ga zamoli, da priušti onome koji traži, da oprosti grijehe, 
te ostala djela i radnje koja se ne mogu pobrojati. 


6. Pisanje čovjekove sudbine i određenja dok je još zametak 
u utrobi majke 


U hadisima se prenosi da Allah, dželle šanuhu, šalje me- 
leka zametku u utrobi njegove majke, pa mu On upiše njegovu 
opskrbu, smrtni čas i sreću ili nesreću. U El-Buharijevom i Mu- 
slimovom "Sahihu" od Abdullaha ibn Mes'uda nalazimo hadis 
u kome se kaže: "Pričao nam je Allahov Poslanik, sallallahu 
'alejhi ve sellem, a on je iskreni , najiskreniji: "Zaista se svako 
od vas formira u utrobi svoje majke četrdeset dana, zatim pro- 
vede kao ugrušak isto toliko dana, zatim mu se pošalje melek 
pa mu udahne dušu i narede mu se četiri stvari: da zapiše nje- 
govu nafaku u životu, smrtni čas, njegova djela i da li će biti 
srećan ili nesrećan. Tako mi Allaha, nema drugog boga osim 
Njega, neko od vas će raditi djela stanovnika dženneta sve dok 
ne bude između njega i dženneta razdaljina koliko lakat, pa će 
ga preteći "Knjiga" i radiće djela stanovnika vatre i ući će u 
nju. A neko od vas će raditi djela stanovnika džehennema sve 
dok ne bude između njega i vatre koliko lakat, pa će ga preteći 
"Knjiga" i radiće djela stanovnika dženneta i ući će u njega."“* 


i Levhi-Mahfuz 

Hadis bilježi El-Buhari pogledaj "Fethul-Bari" 477/11 i Muslim 2036/4 
pod br. 2643 a ovo je Muslimov citat. Takođe ga bilježe i Ebu Davud i Et- 
Tirmizi. 

A U El1-Buharijevom "Sahihu" bilježi se od Enesa ibn Ma- 
lika, a on od Vjerovjesnika, sallallahu 'alejhi ve sellem. da je 
rekao: "Allah je zadužio meleka koji ima obavezu da prati raz- 
voj zametka u utrobi majke, pa kaže: "O Gospodaru, kap sje- 
mena, Gospodaru, zakvačak, Gospodaru, gruda mesa. Kada 
Allah bude htio da upotpuni stvaranje, melek upita: "Gospo- 
daru, da li će biti muško ili žensko, srećan ili nesrećan?" Kolika 
mu je opskrba i do kada će živjeti? Sve mu se to odredi i zapiše 
još dok je u majčinom stomaku." 


7. Utjecaj kadera na aktivnost i rad 

Et-Tirmizi bilježi u svom "Sunenu" od Enesa da je rekao: 
"Allahov Poslanik, sallallahu 'alejhi ve sellem, je rekao: "Kada 
Allah želi dobro svom robu On ga iskoristi. Kako to Allahov 
Poslaniče? On odgovori: "Time što ga pomogne u činjenju do- 
brih dijela prije nego što umre." Et-Tirmizi kaže da je ovaj ha- 
dis hasen-sahih. i Muslim bilježi u svom "Sahihu" od Ebu Hu- 
rejre, radijallahu anhu, da je Allahov Poslanik, sallallahu 
'alejhi ve sellem, rekao: "Zaista čovjek dugi vremenski period. 
radi djela džennetlija, zatim okonča sa djelom stanovnika 
džehennema, a drugi dugi vremenski period radi djela džehen- 
nemlija, zatim okonča sa djelom džennetlija. 


Od Sehla ibn Sa'da Es-Saidija se prenosi da je Poslanik, 
sallallahu 'alejhi ve sellem, rekao: "Zaista čovjek radi djela koja 
se ljudima čine da su djela džennetlija, a on je jedan od stanov- 


“ Hadis bilježi El-Buhari pogledaj "Fethul-Bari" 477/11 i Muslim 2038/4 
pod brojem 2646, Buharijina verzija. 
Et-Tirmizijev "Sunen" 450/4 pod br. 2142 

nika vatre, a drugi čovjek radi djela koja ljudi smatraju djelima 
džehennemlija, a on je jedan od džennetlija."  , 


Bilo bi korisno da u ovom poglavlju navedemo istinitu 
priču, radi pouke koja se nalazi u njoj, a odnosi se na čovjeka 
za koga je Poslanik, sallallahu 'alejhi ve sellem, rekao da će biti 
u džehennemu. U El-Buharijinom "Sahihu" nalazi se hadis ko- 
‘jeg prenosi Ebu Hazim, a on od Sehla ibn Sa'da da je jedan od 
najbogatijih i najuglednijih ljudi među muslimanima učestvo- 
vao u jednoj od bitaka sa Vjerovjesnikom, sallallahu 'alejhi ve 
sellem, koji je tom prilikom rekao: "Ko hoće da pogleda u jed- 
nog od stanovnika vatre neka gleda u ovog." Jedan od prisutnih 
je pratio ovoga koji je bio najljući neprijatelj idolopoklonicima, 
sve dok ne pade ranjen i žureći da izvrši samoubistvo probode 
prsa oštricom svoje sablje koja mu izađe između ramena. Čov- 
jek koji ga je pratio žurno se vrati Poslaniku, sallallahu 'alejhi 
ve sellem, i reče: "Vjerujem da si ti zaista Allahov Poslanik!" 
"A što to?" upita Poslanik, sallallahu 'alejhi ve sellem. Ovaj 


odgovori: "Rekao si ko hoće da pogleda u stanovnika vatre | 


neka pogleda u ovoga, a on je bio najugledniji i najbogatiji od 
nas muslimana ali si znao da kao takav neće umrijeti, pa kada 
je bio ranjen požurio je da okonča sebi život izvršivši samoubi- 
stvo." Vjerovjesnik, sallallahu 'alejhi ve sellem, tada reče: 
"Čovjek radi djela stanovnika džehennema, a on je među sta- 
novnicima dženneta, i obrnuto, radi djela stanovnika dženneta, 
a on je među stanovnicima džehennema. Zaista se djela vrjed- 
nuju i ocjenjuju po završetcima."“ 


~ hadis bilježi Muslim 2042/4 br. hadisa 2651. 
 Fethul-bari 499/11 pod brojem 6607 


42 


ČETVRTO POGLAVLJE 
Granice ljudskog uma u poimanju kadera 


Ebu Muzafer Es-Sem'ani nam pripovjeda od Ibn Hadžera 
El-Askalanija i kaže: "Pravi put saznanja u ovom području jeste 
distanciranje od upotrebe analogije i razuma, te zadovoljavanje 
kur'anskim i sunnetskim tekstovima. Pa ko odbaci ovakav od- 
nos zalutao je i izgubio se u morima sumnji i nedoumica, nije 
našao lijek da izliječi vid, niti ono što će ga duševno opustiti i 
smiriti. Sve ovo se dešava iz tog razloga što je kader jedna od 
Allahovih tajni koja je poznata samo Sveznajućem Allahu, 
dželle šanuhu, koji je o svemu obaviješten. Prikrio ga je i zak- 
lonio od ljudskih umova i saznanja zbog mudrosti koja je samo 
Njemu poznata, zato ga ne poznaje ni poslanik niti odabrani 
melek." 


Et-Tahavi, Allah mu se smilovao, kaže: "Kader je u biti 
tajna Uzvišenog Allaha o Njegovim stvorenjima koju nije ot- 
krio niti dopustio da sazna odabrani melek niti poslanik. 

Poniranje u suštinu toga vodi ka neuspjehu i razočarenju, 
odavanju grijehu, nasilju i nepravdi. Čuvaj se i pripazi se toga 
bilo da razmišljaš ili sumnjaš. Zaista je Allah znanje o kaderu 
sakrio od Svojih stvorenja. Zabranio im je da žude za otkriva- 
njem Njegovih tajni kao što je Uzvišeni rekao: "On neće biti 
pitan za ono što radi, a oni će biti pitani." (EI-Enbija 23)” 


89 
“ "Fethul-Bari" 477/1 1, pogledaj Nevevijev komentar Muslimove zbirke 
196/ 16. 

Komentar Et-Tahavija str. 276. 


43 


El-Adžuri je rekao: "Muslimanima se ne preporučuje da se 
raspravljaju i da istražuju kader, jer je on jedna od tajni Uzvi- 
šenog i Moćnog Allaha, dželle šanuhu. Vjerovanje u određenje, 
bilo ono dobro ili zlo, je stroga dužnost za vjernike. Čovjek 


koji traga za kaderom i istražuje ga nije siguran da neće zanije- | 


kati Allahova određenja koja bivaju ostvarena među ljudima i 
skrenuti sa puta istine." 


Imami Ahmed, Allah mu se smilovao, kaže: "Među obave- 
zne dužnosti spada vjerovanje u određenje, bilo ono dobro ili 
zlo, kao i priznavanje hadisa koji govore o kaderu i vjerovanje 
u njih ne pitajući kako ni zašto. Pravilan pristup kaderu je vje- 
rovanje u njega i njegovo priznavanje. Onaj ko ne zna komen- 
tar hadisa niti ga njegov razum može apsorbovati i pojmiti, do- 
voljno mu je da vjeruje u njega i njemu se prepusti, uzimajući 
za primjer riječi najiskrenijeg od iskrenih (Muhammeda, sal- 
lallahu 'alejhi ve sellem) i njegov odnos i pristup kaderu.“ Ali 
ibn Medini je izrekao riječi slične riječima Imama Ahmeda o 
kaderu. 

Ovo što su učenjaci konstatovali o kaderu omogućuje nam 
da postavimo nekoliko odrednica koje su veoma značajne. 


Prvo: Dužnost vjerovanja u kader. 


Drugo: Oslanjanje na Kur'an i Sunnet i prihvatanje tih gra- 
nica u upoznavanju sa kaderom, a napuštanje upotrebe racija i 
njegovih teorija kao i analogije i oslanjanje na njih, jer ljudski 
razum ne može sam da postavi smjernice koje će ga držati da 


>, "Eš-Šeria" od Adžurija str. 149. 
Komentar temelja vjerovanja Ehli-sunneta str. 157. 

ne skrene sa pravog puta i ne zaluta u ovom području. Oni koji 
su zagazili duboko u njega, oslanjajući se na svoj razum izgu- 
bili su se i propali, pa su neki od njih porekli kader, a neki su 
smatrali da vjerovanje u kader obavezuje govor o predodređe- 
nosti i nepromjenjljivosti sudbine. Drugi su kaderom opravda- 
vali svoje kršenje šeriatskih propisa. Svako od ovih odstupanja 
su povod problemima u stvarnosti ljudskog života i njihovih 
zajednica zato što akaidsko odstupanje prouzrokuje moralni 
pad u stvarnosti i životnim tokovima. 


Treće: Napuštanje detaljnog istraživanja kadera jer je ne- 
moguće i nepojmljivo za ljudski razum da akumulira neke nje- 
gove pojedinosti ma koliki bio njegov koeficijent inteligencije, 
dok neke druge može shvatiti i razumjeti uz velike poteškoće. 
Možda će neko rećI: "Zar se na ovaj način ne sputava čovječiji 
um?" Odgovor je da to nije sputavanje ljudske misli, nego je to 
olakšanje 1 zaštita ovom mozgu od korištenja njegovih kapaci- 
teta u oblastima koje su za njega nedokučive, i koje nisu podru- 
čja u kojima može da se istakne i ostvari velike uspjehe. Islam 


je dao smjernice čovjeku kako da vjeruje u kader. Vjerovanje u 


kader počiva na tome da je Allah znao sve što će biti, sve zapi- 
sao, to htio i stvorio ga tako da ljudski razum može ove činje- 
nice vrlo lahko i bez ikakvih poteškoća prihvatiti. Pitanje istra- 
živanja tajanstvenosti kadera i poniranje u njegove dubine 
sputava i rasipa snagu uma, a također i pokušaj da se shvati su- 
ština Allahovog znanja, pisanja, volje i stvaranja te traganje za 
suštinom Allahovih sifata (svojstava), kako ona funkcionišu i 
kako se mogu razumom dokučiti? Sva ova pitanja koja smo na- 
veli spadaju u gajb,” i obavezni smo ih vjerovati. Svaki poku- 


93 . ho z 
metafizičko, nevidljivo, skriveno. 

šaj da se dopre do njihove spoznaje pada u vodu jer Allah ovu 
vrstu znanja nije otkrio ljudima i to je gajb u koji se mora vje- 
rovati. Nije dozvoljeno pitati o suštini kadera, a onaj koji traga 
za tim odgovorom je kao onaj koji pokušava odgonetnuti suš- 
tinu toga kako se Allah nadvisio nad svojim Aršom, * njemu 
treba reći: "Ovi opisi na kojima počiva kader jasnog su znače- 
nja, ali na pitanje "kako" nema odgovora već je dužnost u njih 
vjerovati, a pitati kako, je novotarija. 


To pitanje je zamorilo stručnjake i istraživače kadera i uči- . 


nilo je tu temu jednu od najtežih tema. Ono je razlog nedou- 
mice u koju su pali mnogi istraživači. Mnogi učenjaci su pisali 
upozoravajući na ovo opasno polje i nisu dozvoljavali ulazak u 
rasprave o kaderu, a prethodno smo citirali izjavu Imama Ah- 
meda ibn Hanbela, Allah mu se smilovao, u kojoj kaže: "Među 
obavezne dužnosti spada vjerovanje u Allahovo određenje, bilo 


dobro ili loše i priznavanje i potvrda svih hadisa koji govore o' 


» . .. .. Peake . s 95 
tome, te vjerovanje u njih. Ne smije se reći ni kako, ni zašto. 


Istraživači su se upuštali u problematiku kadera i Allaho- 
vog stvaranja ljudskih dijela koja su u praksi sprovodili ljudi, 
pa su tražili odgovore na to kako Allah zna šta će ljudi raditi i 
kako zadužuje svoje robove djelima kada zna šta će oni uraditi 
i zna za njihov put ka džennetu ili vatri. Učinili su ajete protu- 
riječnim, zalutali su i ostali zbunjeni i nisu stigli do obale 
spasa. Poslanik, sallallahu 'alejhi ve sellem, je upozorio svoj 
ummet da ne ide tim putem kako ne bi ostao izgubljen u pusti- 
nji. Tako u Et-Tirmizijevom "Sunenu" sa ispravnim senedom 
se bilježi od Ebu Hurejre, radijallahu anhu, da je rekao: "Do- 
šao nam je Poslanik, sallallahu 'alejhi ve sellem, a mi rasprav- 


z prijestoljem 
komentar temelja vjerovanja Ehli-sunneta od El-Lalikai'a str. 157/1. 

ljamo i diskutujemo o kaderu, pa se naljutio toliko da mu se 
lice jako zacrvenilo, a obrazi mu bijahu poput oljuštenog šipka 
pa reče: "Zar vam je ovo naređeno i zar sam vam zbog toga po- 
slan?" Zaista su oni prije vas propali kad su se počeli prepirati 
o ovoj stvari. Naređujem vam da se više ne raspravljate o 
njoj." 


DOMET RACIONALNE SPOZNAJE 
MOTIVA, NAREDBI, DJELA, ŠTA JE U 
NJIMA DOBRO, A ŠTA LOŠE 


Većina učenjaka, bilo prethodnika ili savremenika kažu da 
Allahova naređenja i Njegova stvorenja imaju svoje razloge i 
mudrosti tako da On naređuje i stvara samo radi mudrosti. 


Neke od ovih mudrosti vraćaju se ljudima, a neke Uzviše- 
nom Allahu, dželle šanuhu. Ljudima se vraća ono u čemu je 
dobro za njih odmah ili naknadno, a ono što se vraća Allahu, 
dželle šanuhu, je Njegovo zadovoljstvo da bude obožavan, da 
mu se pokorava, čini tevba (pokajanje), da se nada Njegovu op- 
rostu, da Ga se boji, da se oslanja samo na Njega, da se bori na 
Njegovom putu. Kaže Uzvišeni: "Džinove i ljude Sam stvorio 
samo zato da Mi ibadet čine." (Ez-Zarijat 56) "Zar čovjek misli 
da će sam sebi prepušten biti, da neće odgovarati." (El-Kijame 
36) "A tebe smo samo kao milost svjetovima poslali." (El- 
Enbija' 107) "Zar ste mislili da Smo vas uzalud stvorili i da 
nam se nećete povratiti." (EI-Mu'minun 115) 


* "Sahih Sunen Et-Tirmizi" 223/2. 

Citati koji upućuju na Allahove mudrosti u Njegovom stva- 
ranju i naredbama su mnogobrojni, teško ih je sve navesti, a 
ljudski umovi mogu da dokuče našto od tih mudrosti. 


Većina učenjaka stoji na stanovištu da razum može spoz- 
nati i razlikovati dobro od lošeg. Razum može da spozna da su 
nasilje, laž, krađa i ubistvo loša djela, a pravednost, iskrenost, 
izmirenje i spašavanje davljenika, dobra, odnosno pozitivna 
djela. Postoje tri vrste mudrosti koje proizilaze iz šeriata: 


Prva: da djelo obuhvata korist i štetu makar šeriat i ne do- 
šao s tim pojašnjenjem. Zna se da je pravda u interesu čitavog 
čovječanstva, a nered i laži na njegovu štetu. Stoga ova vrsta 
obuhvata dobro i loše s tim da se razumom i šeriatom raspoz- 
naje i dobro i loše. Međutim, apsurdno je da će čovjek biti kaž- 
njen za loša djela ove vrste koje šeriat nije sankcionisao. Onaj 
koji tvrdi da Allah, dželle šanuhu, može kažnjavati ljude na os- 
novu njihovih loših djela kao što je npr. kufr i širk, a da im 
prethodno ne pošalje poslanika, taj je očito pogriješio. 

Druga: Ono što Zakonodavac naredi postaje dobro, a što 
zabrani postaje loše, tako da djelo dobija svojstvo pozitivnog ili 
negativnog šeriatskim propisom. 

Treća: Da Zakonodavac naredi nešto sa ciljem ispita ili is- 
kušenja, kao što je bio slučaj sa Ibrahimom, alejhisselam, kada 
mu je Allah, dželle šanuhu, naredio da zakolje sina Ismaila. 
Ovdje Zakonodavcu nije cilj klanje sina već iskušenje i ispit. 

Mu'tezile priznaju prvu vrstu bez druge i treće. Eš'arije su 
- otišle još dalje tvrdeći da su sva naređenja i zabrane koje su 
utemeljene na šeriatu vrste ispita, a da djela nemaju osobine 


DI oi 
pripisivanje Allahu sudruga u vlasti i obožavanje drugih božanstava 
pored Allaha. 


48 


`X 


dobrog ili lošeg ni prije dolaska šeriata, niti njegovim uteme- 
ljenjem. Većina mudrih učenjaka su potvrdili i priznali sve tri 
vrste. Većina pripadnika ehli-sunneta stoji na stanovištu da 
Allahovim djelima prethode razlozi i da je razumu data mogu- 
ćnost da spozna i razlikuje dobra od loših dijela. 


Pred ljudskim umovima se otvaraju vrata istraživanja div- 
nih Allahovih mudrosti zbog kojih je stvorio bića i zbog njih 
postavio zakone koje je propisao. To su velika vrata iz kojih 
ljudi mogu crpiti ogromno znanje koje učvršćuje vjerovanje, 
povećava ubijeđenost i sigurnost u vjerovanju i upoznaje ljude 
sa orginalnom stvaralačkom sposobnošću Uzvišenog Stvorite- 
lja Allaha, dželle šanuhu, "Koji sve savršeno stvara." (Es- 
Sedžde 7) 


Allah, dželle šanuhu, nam je obećao da će Svojim robo- 
vima pokazati i pružiti jasne i očite dokaze koje iznose na vid- 
jelo i potvrđuju ono sa čime je došao Poslanik, sallallahu 'alejhi 
ve sellem, i što je objavljeno u Knjizi (Kur'anu). "Mi ćemo im 
pružati dokaze Naše u prostranstvima svemirskim i u njima sa- 
mima dok im ne bude sasvim jasno da je Kur'an istina." (Fus- 
silet 53) 

Također su objavljeni ajeti koji u imperativnom načinu po- 
zivaju na proučavanje, ispitivanje i posmatranje Allahovih ob- 
javljenih ajeta i Njegove orginalne stvaralačke znakove: "Kako 
oni ne razmisle o Kur'anu." (Muhammed: 24) Reci: "Posmat- 
rajte ono što je na nebesima i na Zemlji." (Junus 101) "Pa za- 
što oni ne pogledaju kamile karo su stvorene." (El-Gašijeh 17) 
"Neka čovjek pogleda u hranu svoju. Mi obilnu kišu prolje- 
vamo, zatim zemlju pukotina»... rasjecamo." (Abese 24) 


” Vrati se zbirci fetvi Šejhul-Islama u analizi Allahovih djela i problemu 
racionalnog razgraničenja i ocjenjivanja dobra i zla.122/8, 308, 428 

PETO POGLAVLJE 
Pravci u poimanju kadera 


Muslimani su se po pitanju kadera razišli u nekoliko pra- 
vaca koje ćemo objasniti u slijedećim tematskim cjelinama. 


Prva tema: 
Pravac onih koji poriču postojanje kadera 
(određenja) indeterministi. 


Zalutali su oni koji su zanijekali kader i koji tvrde da Al- 
lahu, dželle šanuhu, Uzvišen je od onoga što Mu pripisuju, 
nisu poznate stvari prije nego se dogode i da On nema prethod- 
nog znanja o njima i kažu, da Allahovo znanje obuhvata, sve 
što postoji, ali nakon njegovog stvaranja. Oni su tvrdili iznoseći 
neistinu i laž, da Allah, dželle šanuhu, donoseći naredbe ili zab- 
rane ljudima ne zna ko će mu se od njih pokoravati, a ko će se 
protiviti i odbijati pokornost, niti zna ko će ući u džennet a ko u 
džehennem od njih, tako da tek nakon što mu se rob pokori, ili 
odbije pokornost, sazna ko su srećni, a ko nesrećni. 


Oni odbijaju da povjeruju u Allahovo praiskonsko znanje, 
a također poriču da je Allah, dželle šanuhu, zapisao sudbine 
stvorenja prije stvaranja nebesa i Zemlje kao što je potvrđeno 
Kur'anom i Sunnetom. Ovakve izjave i mišljenja su se pojavila 
krajem perioda u kojem su živjeli i djelovali ashabi. Prvi koji je 
zastupao ova mišljenja i vjerovanja bio je Ma'bed El-Džuheni, 
zatim su ovaj izopačeni pravac slijedili prvaci Mu'tezila i nji- 
hove vođe među kojima je bio Vasil ibn Ata El-Gazzal i Amr 

ibn Ubejd. Od njih se po ovom pitanju prenose ove gnusne i 
sramotne izjave koje su laž na Allaha i Njegova Poslanika, 
sallallahu 'alejhi ve sellem, da Allah, dželle šanuhu, nije poz- 
navao stvari niti ih zapisao prije njihovog stvaranja." 

Poslanik, sallallahu 'alejhi ve sellem, je strahovao za svoj 
ummet da ne padne u ovu zabludu i da ne ode na stranputicu 
kao ova sekta. Tako se u sahih hadisu kojeg bilježi Ibn Ebi 
Mihdžen kaže da je Allahov Poslanik, sallallahu 'alejhi ve sel- 
lem, rekao: "Bojim se za svoj ummet, koji će doći poslije 
mene, tri stvari; nasilja vladara, vjerovanja u zvijezde 1 porica- 
nja kadera." Ia 


Ebu Ja'la bilježi u svom "Musnedu", Hatib u "Tarihu" i 
Ibnu Adijj u "El-Kamilu" sa dobrim senedom od Enesa, Allah s 
njim bio zadovoljan, da je rekao: "Allahov Poslanik, sallallahu 
'alejhi ve sellem, je rekao: "Bojim se za svoje sljedbenike koji 
će doći poslije mene dvaju osobina; poricanja kadera (određe- 
nja) i vjerovanja u zvijezde." ” 


Poslanik, sallallahu 'alejhi ve sellem, je svoj ummet upozo- 


ravao na ovaj vid zablude, pa tako u hadisu kojeg bilježi Et- 


Taberani u svom "Mu'džemul-evsatu" i Hakim u svom "El-Mu- 
stedreku" od Ebu Hurejre, a on od Vjerovjesnika, sallallahu 
'alejhi ve sellem, da je rekao: "Govor o kaderu je ostao najloši- 
jim ljudima mog ummeéta."” 


Također Et-Taberani bilježi u "El-Mu'džemul-kabiru" od 
Ebu Umame da je rekao: "Allahov Poslanik, sallallahu 'alejhi 
ve sellem, je rekao: "Zaista će sljedbenici ovog ummeta biti 


? "Vjerovanje od Es-Safarinija 300/1 i Zbirka fetvi Šejhul-Islama 59/8. 
di "Sahihu džami'us-sagir" 120/1 br. hadisa je 212. 
pa "Sahihu džami'us-sagir" 120/1 br. hadisa je 120. 

"Sahihu džami'us-sagir" 123/1 br. hadisa je 224. 

bliski jedni drugima sve dotle dok ne počnu raspravljati o djeci 
i o kaderu."“ Ovu grupu je Poslanik, sallallahu 'alejhi ve sel- 
lem, nazvao medžusijama (dualistima) jer medžusije vjeruju u 
postojanje dva stvoritelja - boga; boga svjetla i boga tame, a ta- 
kođer i ova grupa indeterminista govore o postojanju dva stvo- 
ritelja i ne samo to, već tvrde da je svaki od njih dvojice stvori- 
telj mimo Allaha, dželle šanuhu. 


Poslanik, sallallahu 'alejhi ve sellem, je naredio da se ova 

grupa izbjegava, ne smiju se obilaziti i u bolesti posjećivati, 
kako stoji u hadisu kojeg prenosi Ahmed u "Musnedu" sa dob- 
rim senedom od Ibn Omera, a on od Vjerovjesnika, sallallahu 
'alejhi ve sellem, da je rekao: "Svaki ummet ima medžusije 
(dualiste), a medžusije mog ummeta su oni koji kažu da nema 
kadera odnosno ne postoji određenje, ako se razbole ne posje- 
ćujte ih, a kada umru ne prisustvujte njihovim džennazama." 
U sljedećem hadisu kojeg bilježi Ahmed i Ebu Davud također 
od Ibn Omera da je rekao: "Allahov Poslanik, sallallahu 'alejhi 
ve sellem, je rekao:"Kaderije koje poriču određenje (indetermi- 
nisti) su medžusije ovog ummeta, ako se razbole ne obilazite 
ih, a kada umru ne prisustvujte njihovim džennazama."'* 


Protiv sljedbenika ovih zabluda su ustali ashabi suprosta- 
vivši se na sve načine: porekli su zlo i zabludu sa kojom su ovi 
došli, zabranili su ljudima da se sastaju sa njima i da im se pri- 
družuju na sijelima i na sastancima, a također su iznijeti na vi- 
djelo jasne dokaze odnosno citate iz Kur'ana i Sunneta koji 


a "Sahihu džami'us-sagir" 72/3 br. hadisa je 3060. 
"Sahihu džami'us-sagir" 37/5 br. hadisa je 5039. 
` "Miškatul-mesabih" 38/1 br. hadisa je 107, a šejh Nasruddin ga je obra- 
dio u svom komentaru "El-Miškata" i ocijenio je da je hadis dobrog seneda 


_ (lanca prenosilaca). 

potvrđuju i objelodanjuju istinu o kaderu da bi im ukazali na 
njihove greške i zablude. 

U Et-Tirmizijevom "Sunenu" se bilježi od Nafi'a da je Ibn 
Omeru došao jedan čovjek i rekao: "Jedna osoba ti šalje selam, 
a on mu odgovori: "Doprlo je do mene da je taj uveo novota- 
riju, pa ako je to uradio ne šalji mu selam od mene jer sam čuo 
Allahova Poslanika, sallallahu 'alejhi ve sellem, da kaže: "U 
ovom ummetu, ili je rekao u mom ummetu će biti poniženih ili 
kažnjenih, ili onih koji iznose potvoru, a oni će biti od kade- 
rija." Et-Tirmizi je za ovaj hadis rekao da je hasen-sahih-garib. 

On bilježi i slijedeći hadis od Ibn Omera: "Biće u mom 
ummetu i poniženja i kazne i to među onima koji poriču ka- 
der." 

U njegovom "Sunenu" također se bilježi od Abdul-Vahida 
ibn Selima da je rekao:"Došao sam u Mekku i sreo Ata'a ibn 
ebi Rebaha, te mu rekoh: "O Ebu Muhammede, zaista stanov- 
nici Basre govore da nema određenja pa mi on odgovori: "Sine, 
zar ne učiš Kur'an?" Rekao sam: "Da učim ga." Ponovo mi se 
obrati riječima: "Uči poglavlje Ez-Zuhruf." Pa sam proučio: 
"Ha mim. Tako mi Knjige jasne, Mi je objavljujemo kao 
Kur'an na arapskom jeziku da biste razumjeli, a on je u Glavnoj 
Knjizi u Nas, cijenjen i pun mudrosti." (Ez-Zuhruf 1) Zatim me 
je upitao: "Da li znaš koja je Glavna Knjiga? "Odgovorio sam: 
"Allah i Njegov Poslanik najbolje znaju." Rekao mi je da je to 
. Knjiga koju je Allah napisao prije nego je stvorio nebesa i 
Zemlju, u njoj je zapisano da je Faraon A jedan od stanovnika 
vatre, a također je zapisano: "Neka propadne Ebu Leheb i pro- 
pao je." (El-Mesed 1) “ 


o; Et Tirmizijev "Sunen" 456/4 br. 2152, 2153. 
misli se na Faraona u doba Musa, alejhisselam. 

Nastavlja Ata' i kaže: "Sreo sam El-Velida ibn Ubadeta ibn 
Samita, ashaba Allahova Poslanika, sallallahu 'alejhi ve sellem, 
pa sam ga upitao šta mu je oporučio njegov otac prije smrti pa 
mi reče: "Pozvao me otac i rekao mi: "Sine moj, boj se Allaha, 
znaj da Ga se nećeš iskreno bojati sve dok ne budeš vjerovao u 
Njega i u kader (određenje) svega što se dešava bilo to dobro ili 
loše. Pa ako umreš vjerujući u nešto drugo bićeš uveden u va- 
tru. Zaista sam čuo Allahova Poslanika, sallallahu 'alejhi ve 
sellem, da kaže: "Prvo što je Allah stvorio bilo je pero, zatim 
mu je naredio: "Piši!" "Šta da pišem?"- upita, Allah mu reče: 
"Piši što je bilo i šta će biti do vječnosti." Et-Tirmizi je ocijenio 
ovaj hadis ocjenom garib u ovom obliku.“ Imami su definisali 
i svrstali ovu skupinu koja ne priznaje Allahovo sveznanje 
među kafire, a od tih imama su Imami Malik, Imami Šafii, 
Imami Ahmed. Ova skupina koja negira praiskonsko Allahovo 
znanje je izumrla i nestala. Kaže Es-Sefarini:"Učenjaci su re- 
kli:"Oni koji ovo poriču su izumrli, a Imami Malik, Imami Ša- 
fija i [Imami Ahmed i drugi su potvrdili njihovo nevjerovanje. 


El-Kurtubi je izjavio da se ovaj pravac ugasio i nestao pa 
zato ne poznajemo nekoga iz kasnijih generacija da mu je pri- 
padao. Hafiz Ibnu Hadžer El-Askalani je rekao da današnje ka- 
derije priznaju da Allah, dželle šanuhu, zna djela ljudi prije 
nego se dogode, međutim, podvojili su se od selefa u svojim 
tvrdnjama da djela ljudi nisu određena i da su događanja po 
njihovom izboru. Iako je i ovaj pravac pogrešan umjereniji je 


08 
i Tirmizijin Sunen 457/4 br.2155, pogledaj Sahih Sunen Et-Tirmizi od 


šejha Nasruddina 228/2 
o Zbirka fetvi Šejhul-Islama 288/8 
dobri predhodnici (ashabi i tabiini) 

od prvog pravca. Kasnije njihovi sljedbenici su porekli posto- 
janje veze između Allahovog htjenja i ljudskih djela bježeći od 
povezivanja Allaha koji je oduvjek, sa ljudskim djelima koja su 
novonastala. Nevevi je izjavio: "Teolozi su u svojim studi- 
jama izjavili da prvobitne kaderije koji su iznosili neistine više 
ne postoje i niko od onih koji se danas okreće prema kibli ne 
stoji više na tom stanovištu. Oni u kasnijem periodu počinju da 
vjeruju u postojanje kadera, ali izjavljuju da je dobro od Allaha, 
a zlo od nekog drugog, neka je Uzvišeni Allah čist od onog što 
oni govore. "!* Kaderije priznaju da je Allah stvorio čovjeka sa 
slobodnom voljom u smislu da ima mogućnost da želi ovu ili 
onu neodređenu stvar, a kad je u pitanju ova ili ona određena 
stvar, desi da se to dešava Allahovom voljom i stvara- 
njem.' 

"Oni su zaista pravi dualisti, a možemo reći i gori od njih 
jer su dualisti ubijeđeni u postojanje dva boga koji upravljaju 
čitavim univerzumom, a kaderije vjeruju u postojanje dva stvo- 
ritelja (boga) za svakog pojedinca i za svako djelo ponaosob. 
Osim toga učinili su sva stvorenja stvoriteljima i da nema 
proturječnosti u njhovim stavovima bili bi gori od medžusija. 
Ono što proizilazi iz njihovih riječi jeste da djela ljudi ne ulaze 
u okvir Allahovg, dželle šanuhu, stvaranja i vlasti. 

U Njegovoj vlasti može da bude ono što On ne želi i da želi 
ono što neće biti. Oni su neovisni naspram Allaha, dželle ša- 
nuhu, ne mole od Njega pomoć i podršku da ustraju u pokor- 
nosti, a napuste loša djela i nepokornost. Ne utječu se Allahu 


"Vjerovanje" Sefarinija 301/1. 
" Nevevijev komentar Muslimove zbirke 154/15. 
Zbirka fetvi Šejhul-Islama 206/8. 

od zla njihovih duša ni loših djela, niti traže da ih On uputi 
pravim putem. m 


Kaderije su svojim tvrdnjama i pretpostavkama željeli do- 
kazati da je Allah čist od svakog zla i nedostatka. Tvrdili su da 
je Allah htio da kafir bude vjernik, ali je kafir taj koji je htio, 
odnosno izabrao nevjerovanje. Time oni žele dokazati da bi 
bilo nepravedno da Allah učini čovjeka kafirom pa da ga zatim 
kazni. Ali su oni, kako kaže komentator Tahavije, bježeći i tra- 
žeći utočište od žege i vrućine pribjegli vatri, što znači da su 
pobjegli od nečega, a upali u nešto što je još gore od toga, a to 
podrazumjeva da je volja nevjernika nadvladala volju Uzviše- 
nog Allaha. Allah je po njihovim tvrdnjama htio da taj čovjek 
bude vjernik, ali on je izabrao nevjerovanje, pa se ostvarila vo- 
lja kafira bez ikakvog uticaja i volje Uzvišenog Allaha. Ovo je 
neispravno, pokvareno vjerovanje, riječi bez ikakvog dokaza, 
naprotiv, eno je potpuno suprotno pouzdanim dokazima. ” 


Allahova volja da učini nevjernika nevjernikom nije nep- 
ravda kako tvrde nepravedne kaderije jer on ima duboke raz- 
loge i bezbroj mudrosti u Njegovim robovima koje ne zna niko 
osim Njega, Slavljenog i Uzvišenog. U Muslimovom "Sahihu" 
od Ebul-Esveda Ed-Dielija se bilježi da je rekao: "Pričao mi je 
Imran ibnul-Husajn: "Primjetio si šta ljudi rade i oko čega se 
raspravljaju. Šta misliš da li im je to unaprjed nametnuto odre- 
đenjem, ili će se sud o tome donijeti na osnovu onoga sa čime 
je došao Vjerovjesnik, sallallahu alejhi ve sellem?" A ja sam 
odgovorio: "Njihova sudbina je određena i zaključena." Zatim 
je ponovo rekao: "Zar to nije nepravda?" Jako sam se naljutio i 
rekao: "Sve stvoreno je Allah, dželle šanuhu, stvorio i nalazi se 


',; Mearidžul-kubul 253/2 
Komentar Tahavije str. 277 

u Njegovoj vlasti i za to se On ne pita, a ljudi će biti pitani za 
svoja djela." On mi zatim reče: "Allah ti se smilovao, nisam 
ovim mojim pitanjem htio ništa osim da procijenim sposobnost 
tvog uma." Dva čovjeka iz Muzejne došla su Poslaniku, sallal- 
lahu 'alejhi ve sellem, pa je jedan od njih upitao: "Allahov Po- 
slaniče, jesi li vidio šta ljudi rade i do čega nastoje da dođu, da 
li im je to unaprijed nametnuto određenjem, ili će se sud o tome 
donijeti na osnovu onoga sa čim im je došao Poslanik, sallal- 
lahu alejhi ve sellem? A on je odgovorio: "Ne već im je sud- 
bina određena i zaključena, a potvrda tome je u Allahovoj 
Knjizi: "i duše i Onoga koji je je stvori pa joj put dobra i put 
zla shvatljivim učini." (Eš-Šems D“ 


A u "Sunenu" Ebu Davuda od Ibn Dejlemija se bilježi da je 
rekao: "Otišao sam kod Ubej ibn Ka'ba i rekao mu: "Sumnje su 
se uvukle u moje srce po pitanju kadera, pa mi nešto kaži, ne 
bi li mi to koristilo i odagnalo sumnje iz mog srca. Rekao mi 
je: "Da Allah kazni sve stanovnike Njegovih nebesa i stanov- 
nike Njegove Zemlje, On i pored toga ne bi im učinio nasilje, a 
da im se smiluje to bi im bilo bolje od njihovih dobrih djela, a 
da udijeliš na Allahovom putu zlata koliko je brdo Uhud On to 
neće primiti od tebe ako ne budeš vjerovao u kader. Znaj sve 
što te zadesi nije te moglo zaobići, a isto tako sve što te zaobi- 
šlo nije te moglo zadesiti, zato ako umreš, a ubijeđen si u sup- 
rotno sigurno ćeš ući u vatru. Zatim sam otišao Abdullahu ibn 
Mes'udu koji mi je isto ponovio. Zatim sam otišao Huzejfi ib- 
nil-Jemanu i on mi isto reče, i na kraju sam otišao Zejd ibn Sa- 
bitu koji je također potvrdio riječi svojih prethodnika." 

Kaderije su ovim svojim pravcem dali prostora zalutalim 
da pobiju njihove tvrdnje. Omer ibnul-Hejsem kaže: "Ukrcali 


H6 Sahih Muslim 2041/4 br. 2650 

smo se na lađu pa nam se pridružiše jedan kaderija i medžusija. 
Kaderija reče medžusiji: "Primi Islam". Medžusija mu odgo- 
vori: "Kada Allah bude to htio". Kaderija ponovo reče: "Allah 
zaista želi da ti primiš Islam, ali šejtan ne želi." Medžusija 
uzvrati riječima: "Allah je htio, a i šejtan je htio, pa je bilo 
onako kako je htio šejtan. Ovaj šejtan je jak." A u drugoj pre- 
daji stoji: "Ja sam sa onim ko je jači." 


ODGOVORI EHLI SUNNETA KADERIJAMA 


Pustinjak vodi dijalog sa Amrom ibn Ubejdom i pobjeđuje 
gau diskusiji. Mu tezilijska logika nije mogla da se nosi u dis- 
tovo sa njihovim učenjacima i ljudima od autoriteta. Utefijaci 
navode da je pustinjak(beduin) došao kod Amr ibn Ubejda i re- 
kao mu: "Deva mi je ukradena pa moli Allaha, dželle šanuhu, 
da mi je vrati." Amr ibn Ubejd reče: "O Allahu, deva ovog si- 
romaha je ukradena, Ti nisi želio da ona bude ukradena, Al- 
lahu! Ti je njemu povrati ! Pustinjak tada reče: "Sad je tek 
moja deva izgubljena i izgubio sam svaku nadu da ću je povra- 
titi." Amr upita: "A kako to?" Pustinjak mu odgovori: "Kada je 
Allah htio da ona ne bude ukradena pa je i pored toga ukradena, 
ja se bojim da On zaželi da mi je vrati, pa ne bude vraćena." 
Poslije ovih izgovorenih riječi pustinjak ustade i napusti Amr 
ibn Ubejda.” 


117 
oi Komentar Tahawije: 278. 
Komentar "Temelja vjerovanja Ehli Sunneta", str.740. 

Odgovor Ebu 'Isama El-Kastalanija jednom kaderiji 


Jedan čovjek reče Ebu 'Isamu El-Kastalaniju: "Šta misliš 
ako budem udaljen od pravog puta i upute, a bude mi data za- 
bluda i krivi put, zatim budem kažnjen, da li će to biti prave- 
dno?" Ebu 'Isam mu odgovori: "Ako je uputa nešto što pripada 
Allahu, dželle šanuhu, Njegovo je pravo da je daje kome On 
hoće, a da je uskrati kome hoće." 


Dijalog između Abdul-Džebbara El-Hamdanija i Ebu 
Ishaka El-Esferajinija 


Abdul-Džebbar El-Hamdani, jedan od mu'tezilijskjih pr- 
vaka i vođa je ušao kod Es-Sahiba ibn Ubbada i tu naišao na 
Ebu Ishaka El-Esfarajinija, jednog od vođa ehli sunneta. Pošto 
ga je ugledao reče: "Slavljen je Onaj koji je čist od svakog zla." 
Ebu Ishak odmah uzvrati riječima: "Neka je slavljen Onaj u 
čijem se carstvu ne dešava ništa osim onoga što On hoće." Ka- 
dija (Abdul-Džebbar) reče: "Zar naš Gospodar dozvoljava da 
Mu se suprotstavlja i otkazuje poslušnost?" Imam Ebu Ishak 
odgovori: "A zar se nepokornost Gospodaru dešava silom?" 
Kadija ponovo pita: "Šta ako mi bude uskraćena uputa i budem 
osuđen na propast, da li mi je učinio dobro ili zlo?" Imam mu 
odgovori: "Ako ti zabrani i uskrati ono što tebi pripada učinio ti 
je zlo, a ako ti zabrani ono što Njemu pripada, onda On Svojom 
milošću obasipa onoga koga On hoće." Nakon ovih riječi ka- 
dija ostade zbunjen i bez riječi. U historiji od Et-Taberija se 


Na Kom. Tahawije str. 278. 

navodi da je Gajlan rekao Mejmunu ibnu Mihranu u prisustvu 

Hišama ibn Abdul-Melika koji ga je doveo da raspravlja sa 

njim: "Zar je Allah htio da se prema Njemu griješi? Mejmun 
da : : i ; 120 

mu odgovori: "A zar je to protiv Njegove volje?!" 


Dijalog između Omer ibn Abdil-Aziza i Gajlana 
Ed-Dimeškija 

Omer ibn Abdil-Aziz je vodio raspravu sa jednim od vođa 
mu'tezilija, Gajlanom Ed-Dimeškijem pa mu je rekao: "Obavi- 
ješten sam da ti govoriš o kaderu." Gajlan reče: "Lažu na mene 
vladaru pravovjernih." Omer odgovori: "Prouči mi poglavlje 
Jasin! Ovaj mu prouči: "Jasin, tako mi Kur'ana mudrog, ti si 
ustinu poslanik na pravom putu, po objavi Silnog i Samilosnog, 
da opominješ narod čiji preci nisu bili opominjani, pa je ravno- 
dušan. O većini njih se već obistinila Riječ zato oni neće vjero- 
vati. Mi smo ih učinili da budu kao oni na čije smo vratove 
sindžire stavili sve do podbradka-zato su oni glava uzdignutih i 
kao oni ispred kojih i iza kojih smo pregradu metnuli i na oči 
im koprenu stavili - zato oni ne vide." (Jasin: 1-9) 

Gajlan tada reče: "Tako mi Allaha, kao da je nikad do da- 
nas nisam proučio, o vladaru pravovjernih. Svjedočim da se 
kajem za riječi koje sam izustio o kaderu." Omer mu reče: "Go- 
spodaru, ako bude iskren, Ti mu primi pokajanje, a ako bude 
lažljivac, Ti ga učini primjerom i poukom za vjernike.""“' 


si Pogledaj ova dva događaja u obrazioženju Komentara Tahavije str.278 1 


pogledaj Fethul-bari 451/13 

Komentar knjige "Tumačenje temeljnih istina vjerovanja ehli sunneta". 
Navodi se da ovu predaju prenosi El-Adžuri u Eš-Šeri'atu" str. 229 i Ibnu 
Betta u "El-Ibane" (326-2-327). 7 

Muaz ibn Muaz je izjavio: "Pričao mi je jedan moj prijatelj 
da je Tejmi prošao pored kuće Ibn Avna i ispričao mu ovaj slu- 
čaj sa Gajlanom nakon čega Ibn Avn reče: "Ja šam ga vidio ra- 
zapetog u Damasku." 


Ebu Dža'fer El-Hatmi je rekao: "Bio sam prisutan kada je 
Omer ibn Abdul-Aziz pozvao Gajlana radi njegovih riječi o 
kaderu. Omer mu reče: "Teško tebi Gajlane, šta sam to čuo o 
tebi?" "Lažu na mene, o vladaru pravovjernih i pripisuje se 
meni ono što nisam uradio i rekao." Omer ga upita: "Sta kažeš 
o Allahovom znanju?" "Njegovo znanje se ostvaruje, "odgovori. 
"Ti si potučen u raspravi , idi govori što hoćeš." "Gajlane, ako 
potvrđuješ i slažeš se da znanje postoji, izgubio si raspravu, a 
ako ga poričeš postao si nevjenik i zato je bolje za tebe da ga 
priznaš pa da budeš pobjeđen, nego da ga porekneš i time pos- 
“taneš nevjernik." Zatim Omer reče: "Hoćeš li proučiti poglavlje 

Jasin?" "Hoću, odgovori. "Uči!", reče mu Omer: "Jasin, tako 
mi Kur'ana mudrog, sve do Allahovih riječi: "o većini njih se 
već obistinila Riječ - zato oni neće vjerovati." Omer mu tada 
reče: "Stani, šta misliš?" "Kao da nikad nisam proučio ovaj 
ajet, vladaru pravovjernih, odgovori Gajlan." "Nastavi dalje, 
reče Omer. "Mi smo učinili da budu kao oni na čije smo vra- 

tove sindžire stavili sve do podbradaka - zato su oni glava uz- 
dignutih i kao oispred kojih i iza kojih smo pregradu metnuli." 
(Jasin: 8-9) 


122 U komentaru djela "Temelji vjerovanja ehli sunneta” se kaže: ovu pre- 
daju prenosi Abdullah ibn Ahmed bez posrednika između Muaza i ibn Avna 
u "Sunenu? str.128 i ibn Betta gdje se kaže da je riječi "vidio sam ga” 
izgovorio ibn Avf. "El-Ibane" 327/2. Prenosi ga Ahmed, a prenosioci su 
pouzdani, "Medžmeuz-zevaid" 207/7. 

Omer mu reče: "Uči!" "i na oči smo im koprenu stavili - 
zato oni ne vide i njima je svejedno opominjao ih ti ili ne opo- 
minjao, oni neće vjerovati." (Jasin: 9-10) "Šta sad imaš da ka- 
žeš?" "Kao da nikada nisam proučio ove ajete, i ja se obavezu- 
jem pred Allahom da više nikada neću govoriti ono što sam ra- 
nije govorio o kaderu. "Idi", reče mu. A kada se ovaj okrenuo, 
Omer reče: "Allahu, ako bude lažljivac Ti ga kazni žestokom 
kaznom." 


Dža'fer pripovijeda da Gajlan zaista više nije govorio o ka- 
deru za vrijeme vladavine halife Omera. Međutim na vlast je 
došao Jezid ibnu Abdil-Melik, koji nije obraćao pažnju niti ga 
je ova stvar interesovala, pa je Gajlan ponovo progovorio o ka- 
deru. Kad je za halifu postavljen Hišam poslao je po Gajlana i 
upitao ga: "Zar se nisi obavezao pred Allahom Omeru, da više 
nikada nećeš spomenuti nešto od ovoga?" "Oprosti mi, tako mi 
Allaha, tome se više neću vratiti", reče Gajlan. "Ako ti opros- 
tim, meni Allah neće orostiti." Hoćeš li proučiti poglavlje "El- 
Fatiha?" "Hoću, odgovori on i zatim poče učiti: "Hvala Allahu 
Gospodaru svjetova, Milostivom Samilosnom; Vladaru Sud- 
njeg dana; Samo Tebe obožavamo i samo od Tebe pomoć tra- 
žimo." (Fatiha: 2-5) 

Zatim mu je naredio da stane. "Šta si od Njega zatražio? 
Nešto što je u Njegovoj moći a nije u tvojoj, ili nešto što ti mo- 
žeš? Vodite ga, odsjecite mu i ruke i noge, ubijte ga i razap- 
nite! l 


123 

Komentator djela Tumačenje temeljnih istina vjerovanja ehli sunne- 
ta:"Ovo prenosi Abdullah ibn Ahmed koji je spomenut u lancu prenosiocau 
Es-Sunne str.127, 128 


“ Tumačenje temeljnih istina vjerovanja ehli sunneta 712-715 

Kaderije koje poriču i odabcuju kader, zabranjeno im je da 
traže pomo Jednog i Jedinog Allaha, dželle šanuhu, jer tvrde da 
Allah nema mogućnost upliva i kontrole ljudskih djela već 
čovjek stvara svoje djelo, pa kako onda da traži pomoć od Al- 
laha za nešto što nije u Njegovoj moći. Oni se oslanjaju na ono 
što urade, na svoju snagu i djela i traže nagradu od Allaha, 
dželle šanuhu, kao što vlasnik stana traži naknadu (kiriju) od 
stanara. Allahu oni nisu potrebni niti On zavisi od ljudi 1 njiho- 
vih djela već korist se vraća ljudima. U prirodi ljudi je da imaju 
potrebu za djelima i poslovima i ne mogu biti neovisni, ne tra- 
žeći Allahovu pomoć. "samo Tebe obožavamo i samo od Tebe 
pomoć tražimo.(El-Fatiha 5)" "Zato se samo Njemu klanjaj i 
samo se u Njega uzdaj." (Hud: 123) 


SUMNJE I ODGOVORI NA NJIH 


Značenje dokidanja i konstantnosti u Levhi Mahfuzu kao i 
odgađanja i ubrzanja roka smrti. 


Nekim ljudima su nejasne postavke u Allahovoj Knjiži i 
hadisima Poslanika, sallallahu 'alejhi ve sellem, pa kažu: "Ako 
je Allah sveznajući i ako Njegovo znaje obuhvata svaku stvar i 
sve je to zapisao u Svojoj Knjizi (Levhi Mahfuz), koje onda 
značenje imaju Njegove riječi: "Allah dokida što hoće, a ostav- 

: lja šta hoće." (Er-Ra'd: 39) Ako su smrtni časovi i opskrba 
određeni i zapisani, ne povećavaju se niti smanjuju, kakav je 
vaš komentar riječi Poslanika, sallallahu 'alejhi ve sellem: 


"Koga raduje da mu se poveća opskrba i produži život neka po- 


sjećuje rodbinu i gaji tople odnose sa njima." Kako tumačiti ri- 
ječi Nuha, alejhisselam, svome narodu: "Allahu se klanjajte i 

Njega se bojte i meni poslušni budite, On će vam grijehe vaše 
oprostiti i u životu vas do određenog časa ostaviti." (Nuh: 3) 


Kako komentarišete hadise u kojima se kaže da je Allah, 
dželle šanuhu, produžio život Davudu, alejhisselam, za 100 go- 
dina, nakon što mu je bilo određeno da živi 40. godina? 


Odgovor je da postoje dvije vrste nafaka u životu. Prava je 
ona na kojoj je sprovedeno određenje i upisano u "Glavnu 
Knjigu" i ona se ne mijenja. A druga vrsta su nafaka i život, 
kojim je Allah zadužio svoje meleke i oni se produžuju i skra- 
ćuju. Zato je Uzvišeni Allah rekao: "Allah dokida što hoće, a 
ostavlja šta hoće, u Njega je Glavna Knjiga." (Er-Ra'd: 39) 

Glavna knjiga "Levhi Mahfuz" u kojoj je Allah odredio to- 
kove svih stvari. U knjigama meleka se život produžava i skra- 
ćuje, a također i opskrba se povećava ili smanjuje shodno po- 
vodima toga. Meleki mu pišu opskrbu i smrtni čas, pa ako odr- . 
žava dobre rodbinske odnose, povećava mu se opsrkba i produ- 
žava život. U suprotnom mu se skraćuje oboje. 


Postoje dva roka smrti, opći rok kojeg zna samo Allah i og- 
raničeni rok. Allah naređuje meleku da čovjeku zapiše njegov 
smrtni čas, pa ako bude pazio na održavanje dobrih rodbinskih 
odnosa naredi mu da poveća opskrbu toj osobi i odgodi mu 
smrtni čas. Meleku nije dostupno znanje da li će dotičnoj osobi 
biti produžen život i povećana opskrba ili ne, ali je Allahu poz- 
nato kako će se stvari odvijati pa kad dođe smrtni čas neće se 
ubrzati niti odgoditi. ki 


Ibnu Hadžer El-Askalani kaže: "Allahovo prethodno znanje 
se ne mijenja. Ono u čemu je dozvoljena promjena jesu djela 


> Pogledaj zbirku fetvi "Šejhul-islama" 540/8. 


126 


> Ibid 517/8. 

koja ljudi izvršavaju i ona nisu daleko da budu vezana za ono 
što je poznato zaduženim čuvarima (melekima). i na to se 
primjenjuje dokidanje i nepromjenjljivost kao što je slučaj sa 
produžetkom i s skraćivanjem života dok u onome što obuhvata 
Allahovo znajnje nema dokidanja niti promjenjljivosti i ta vrsta 
znanja je samo Njemu dostupna. ? 


"SVAKO DIJETE JE ROĐENO U ISLAMU" 
Kompromis između određenja sudbine i hadisa 


Neki će reći kako je moguće da je Allah sve odredio, a 
Poslanik je rekao da se svako dijete rađa u čistoj vjeri Islamu! 

- Odgovor je da nema kontradiktornosti između jasnih citata 
koji objašnjavaju da je svemu određena sudbina i citata koji nas 
obavještavaju da je svako dijete rođeno u Islamu. Allah je svo- 
jim robovima učinio prirođenom čistoću od izopačenih vjero- 
vanja kao što im je učinio prirođenim prihvatanje i usvajanje 
ispravnih vjerovanja, zatim ih nakon njihovog rođenja okruže 
šejtani u liku ljudi ili džinna koji promijene i izopače njihovu 
prirodnu sklonost ka urođenoj vjeri. A Allah učvrsti na putu is- 
tine i da svoju uputu kome On hoće. Allahu je poznato ko će 
ustrajati na toj urođenoj i čistoj i jedinoj ispravnoj vjeri dini 
Islamu. Poznato Mu je ko će je promijeniti. To Mu je oduvijek 
bilo poznato i On je to zapisao. Stoga ne postoji nikakva isklju- 
čivost niti kontradiktornost između ovih citata iz Kur'ana i 
Sunneta. U svom "Sahihu" Muslim bilježi hadis od ljada ibnu 
Himara da je rekao: "Allahov Poslanik, sallallahu 'alejhi ve 


1 Fethul-Bari: 488/11. 

sellem, navodeći Allahove riječi kaže: "Zaista sam svoje ro- 
bove stvorio pravovjernicima pa ih šejtani zavedu i odvrate od 
prave vjere, zabrane im ono što sam im Ja dozvolio i narede im 
da Mi pripišu druga čineći time širk u onome u čemu im nisam 
dao nikakav dokaz." 


Allah zna koga će zavarati i obmanuti šejtani, a isto tako 
zna ko će ustrajati na istini i biti na pravom putu. Ako si shva- 
tio ovo što smo objasnili biće ti jasne riječi Vjerovjesnika, sal- 
lallahu 'alejhi ve sellem: "Allah je stvorio Jahjaa sina Zekerija- 
ova i u utrobi majke ga učinio vjernikom, a također je stvorio 
Faraona i u utrobi majke ga učinio kafirom." Hadis bilježe Ibnu 
Adijj u "El-Kamilu" i Et-Taberani u "El-Evsatu. je 


AKO SU STVARI ODREĐENE KAKAV JE SMISAO I 
ZNAČENJE ALLAHOVIH RIJEČI: 

"A NESREĆU KOJA TE ZADESI SAM SI JE 
ZASLUŽIO" 


Neki će možda pravdati kaderije riječima Uzvišenog Al- 
laha: "Dobro koje ti se dogodi od Allaha je, a nesreću koja te 
zadesi sam si je zaslužio." (En-Nisa: 79) i oni misle da se pod 
pojmovima sreća i nesreća želi reći pokornost i griješenje. Oni 
su pogrešno razumjeli i protumačili ajet. Pod pojmom "hase- 
nat" se podrazumijevaju blagod:ti i dobra, a pod pojmom "sej- 
jiat" poteškoće, odnosno nesreće. 

Na ispravnost ove tvrdnje xas upućuje kontekst ajeta. Uz- 
višeni Allah kaže:"Ma gdje bili, stići će vas smrt, makar bili i u 


128 a 
"Sahih Džami'ussagir": 113/3, br.3232. 

visokim kulama. Ako ih stigne kakvo dobro oni vete: "Ovo je 
od Allaha", a snađe li ih kakvo zlo onda kažu: "Ovo je zbog 
tebe". Reci: "Sve je od Allaha". "Pa šta je tim ljudima?! Oni 
kao da ne razumiju ono što im se govori. Blagodati koje stek- 
neš od Allaha su, a nesreću koja te zadesi sam si zaslužio...." 
(En-Nisa: 78) 

Allah nam govori da su munafici, kada bi ih zadesilo kakvo 
dobro, (kao pobjeda npr.) ili opskrba, zdravlje, rekli: "Ovo je 


od Allaha", a ako bi ih zadesilo kakvo zlo kao npr; bolest, rat, | 


strah od neprijatelja, rekli bi: "Ovo je od tebe Muhammede." Ti 
si došao sa ovom vjerom zbog koje su nas ljudi napustili, a 
zbog nje su nas i zadesile ove nevolje." Još jednom da pono- 
vimo, ovdje se pod pojmom hasenata podrazumijevaju blago- 
dati i dobra, a pod pojmom sejjiata nesreće i poteškoće kao što 
stoju riječima Uzvišenog Allaha, dželle šanuhu: "Ako kakvo 
dobro dočekate, to ih ozlojedi, a zadesili vas kakvo zlo obra- 
duju joj se. Ako budete trpjeli i ono što vam se zabranjuje iz- 
bjegavali njihovo lukavstvo vam neće nimalo nauditi." (Ali Im- 
ran: 129) i još u ajetu: "i u dobru i u zlu smo ih provjeravali da 
bi se opametili." (El-E'araf: 168), da bi zatim konstatovali is- 
tinu da i nesreća i blagodati ne izlaze iz okvira Allahove volje i 


određenja. "Reci, sve je od Allaha. Pa šta je tim ljudima?! Oni 


kao da ne razumiju ono što im se govori." (En-Nisa: 78) 

Zatim je Uzvišeni Allah objasnio istinu da su grijesi koje 
čovjek počini jedini uzroci nesrećama, a dobro koje ga zadesi 
ne ograničava se njegovim povodima jer je ono rezultat Alla- 
hovog dobročinstva koje se ostvaruje čovjekovom zaslugom i 
radom, a također i neovisno na zasluge i rad. 


To su Allahove blagodati njemu date. Zato je obavezno da 
ljudi zahvaljuju svom gospodaru na blagodatima koje im je da- 
rovao kao što su obavezni da što češće čine tevbu i istigfar za 

grijehe koje su počinili i time sebi prouzrokovali nesreće i be- 
laje. 

Ako pažljivo proučavaš Allahove riječi: "Dobro koje ti se 
desi i nesreća koja te zadesi..." shvatićeš da su dobro i zlo Alla- 
hova djela koja je odredio Svojim robovima, a to su nesreće i 
blagodati. Što se tiče riječi Uzvišenog Allaha: "A nesreću koja 
te zadesi, sam si je zaslužio", one znače da je nesreća prouzro- 
kovana ljudskim grijesima. A ovo makar bilo određeno zadesi 
čovjeka zbog njegova grijeha. Za djela koja su u stvari djela 
ljudi ne kaže se "ono što te zadesi" nego "Onaj koji učini dobro 
djelo dobiće desetorostruko više za njega, a onaj koji uradi zlo 
pa oni koji budu zlo radili biće tačno prema zasluzi kažnjeni." 
(El-Kasas 84) 


Ovdje se kaže: "Onaj koji učini", zato što je dobro djelo 
čin onoga koji ga vrši. Zbog toga Allah, dželle šanuhu, to jasno 
iznosi po pitanju grijeha. "Oni koji budu zlo radili biće tačno 
prema zasluzi kažnjeni." (El-Kasas: 84) ? 


KAKO ALLAH STVARA | ODREĐUJE ZLO? 


Neke kaderije su odbile ovu postavku govoreći: "Zaista je 
Allah čist od toga da čini zlo, ¿ isto tako su i ljudi obavezni da 
ograde i očiste svoga Gosnodoa od pripisivanja zla i njegovog 
čina. Oni su pomiješali isun: laži i stvari su im postale neja- 
sne. Odgovor na ovu sumju ` da Uzvišeni Allah, dželle ša- 
nuhu, ne stvara čisto zlo u kojem nema nikakvog dobra niti ko- 


R9 o 
"Zbirka fetvi" Ibnu Tejmijje: 110/8, 224 

risti ni za koga i da u njemu nema mudrosti ni milosti. On ne 
kažnjava ljude, a da oni prethodno ne učine grijeh. Učenjaci 
kao što su Ibnu Tejmijje i Ibnul-Kajjim i drugi su pojasnili 
primjere koji se ne odnose na mudrosti i milosti stvaranja Iblisa 
insekata i grabljivaca. Stvaranje jedne stvari može biti shva- 
ćeno dvostruko kao dobro i kao loše. Allah je stvorio Iblisa da 
bi iskušao ljude pa ga neki preziru i bore se protiv njega i nje- 
govih planova, napadaju njegove pomagače, a za svoga zaštit- 
nika i pomagača uzimaju Milostivog Allaha i Njemu se poko- 
ravaju, dok druga grupa uzima Iblisa za prijatelja i slijedi nje- 
gove stope. 


DRUGA TEMA: 
Oni koji napuštaju izvršavanje djela fatalisti, 
džebrije, deterministi, kaderom opravdavaju 
svoju pasivnost 


Još jedna grupa je skrenula sa istine i pravog puta na pod- 
ručju kadera. Oni su izjavili da ako Allah zna sve ono što mi 
radimo i zna našu konačnu sudbinu da li ćemo biti uvedeni u 
džennet ili vatru i ako On stvara naša djela pa zašto onda da ra- 
dimo i umaramo se? Zašto da ne pustimo sudbine da se odvi- 
jaju i teku svojim tokom, jer htjeli mi ili ne htjeli, desiće nam 
se ono što nam je određeno. U ovu zabludu duboko su upale 
grupe asketa, sufija kao i jedan broj onih koji su vodili rasprave 
i dijaloge i još uvijek ove riječi i neosnovane izjave nalaze se 
na jezicima mnogih neznalica, nevaljalaca i ateista među mus- 
limanima. ™ 


Pogledaj "Zbirku fetvi" od Šejhul-islama: 59/8, 99, 256 

Ova skupina vjeruje u određenje i vjeruje da je Allah, 
dželle šanuhu, Sveznajući i Stvoritelj svih stvari i da On, ono 
što se dešava, želi da se dešava, međutim, tvrdili su da sve što 
je Allah stvorio i htio da bude odnosno da postoji zadovoljan je 
time. Tvrdili su da ljudi nemaju potrebu da rade i drže se uz- 
roka i posljedica pa tako ono što im je određeno to će doći jer 
su ljudi prisiljeni na svoja djela i postupke. Kod njih čovjek ne 
posjeduje moć koja utiče na djelo nego je on kao perce koje 
nosi vjetar ili poput onoga koji se sa vrha ogromne planine 
strovaljuje u duboki ponor kojem se ne nazire kraj. On je pot- 
puno bespomoćan, nema nikakve vlasti niti udjela u tome. Oni 
su napustili aktivnost pravdajući se predodređenjem prije nego 
ostvare svoja djela suprotna šerijatu. To ih je dovelo čak do 
toga da nisu pravili razliku između vjerovanja i nevjerovanja. 
Između onih na pravom putu i zalutalih, obrazlažući da je sve 
Allah stvorio pa zašto onda razdvajanje? Ovo iskrivljeno vjero- 
vanje je odvelo u zabludu mnoge umove, skrenulo ih s pravog 
puta i poremetilo im mjerila pravde i istine. Ovako izopačeno i 
iskrivljeno vjerovanje je uništilo ogromne potencijale u islam- 
skom svijetu, udaljilo ih od svake aktivnosti i rada i iznad 
svega toga njihova djela nekada potčinila interesima neprijate- 
lja Islama. Od posljedica ovog vjerovanja jeste tvrdnja da Allah 
voli kufr, širk, ubistva, zinaluk, krađu, neposlušnost roditeljima 
i druge grijehe jer oni tvrde da Allah, dželle šanuhu, voli i za- 
dovoljan je sa svim onim što je stvorio. 


Osim toga mnogi sljedbe": i ovog vjerovanja su napustili 
činjenje dobročinstva koje ih “odi ka džennetu, a spašava od 
ulaska u džehennem, pa su p. ali mnogo velikih grijeha pod 
izgovorom da je to neminovi. udređenje (kader) i sve što je 
čovjeku određeno desiće mu se, zašto onda rad, trud i umara- 
nje? 

Oni su odbacili zakone kauzalnosti pa su zanemarili obav- 
ljanje namaza i post, kao što su napustili upućivanmje dova, 
traženje pomoći od Allaha, dželle šanuhu, i oslanjanje na 
Njega, jer od toga nema koristi niti svrhe, jer što je Allah u pro- 
šlosti odredio to neminovno dolazi, ne pomaže mu dova niti 
dobra djela. Mnogi od njih su bili zadovoljni postupcima tira- 
nina i pokvarenjaka, jer njihova djela tumače i pravdaju Alla- 
hovom voljom i određenjem. Napustili su pozivanje na dobro, a 
odvraćanje od zla i zanemarili izvršenje presuda i kazni jer sve 
što se dešava; neredi, smutnje, zločini sve je to odredba koja 
mora da se ostvari. Šejhul-islam Ibnu Tejmijje je na nekoliko 
mjesta u svojim knjigama obrazložio vjerovanje ove grupe pa 
je rekao: "Oni koji su priznali "kada" 1 "kader" i potvrdili da se 
to poklapa sa naredbama i zabranama, oni daju prioritet rušenju 
šerijata 1 njegovih zakona, naredbi i zabrana te daju svakom 
stvorenju pravo vlasti i uređenje stvari. Ne postoji niti jedno 
stvorenje a da moj Gospodar ne vodi računa o njemu. Ovim 
pitanjima su mnogi iskušani u vjerovanju ili nekoj situaciji pa 
su neke skupine sufija i sirotinje počele odobravati zabranjene 
stvari a napuštati islamske obaveze koje su strogo naređene. u 
Islamu, a također nisu sankcionisali prekršaje već su ih stavili 
van zakona." ” 


Ibn Tejmije dodaje: "Oni su spoznali da je Allah Stvoritelj 
svih bića, a takođe i njihovih djela, da se po Njegovoj volji sve 
dešava, ali i pored toga nisu razgraničavali vjerovanje od nevje- 
rovanja, priznanje od poricanja, istinu od neistine, onog koji je 
na pravom putu od onog koji je u zabludi i zalutao, i upućenog 
od zavedenog, vjerovjesnika od lažnog proroka, Allahovog 
prijatelja od Njegovog neprijatelja, onog s kim je Allah zado- 


DI Zbirka fetvi" 256/8. 

voljan od onoga na koga se On rasrdio, dragog Allahu od 
Njemu omraženog, niti su razdvojili pravdu od nepravde i na- 
silja, dobročinstva roditeljima od neposlušnosti, a također nisu 
napravili razliku između djela stanovnika dženneta i djela sta- 
novnika vatre, između dobrih Allahovih robova i griješnika 


-iako su posvjedočili i priznali Allahovo prethodno određenje 


naspram Njegovih stvorenja te Njegovu sveobuhvatnu i neog- 
raničenu volju i moć kao i sposobnost općeg stvaranja, pa su na 
kraju posvjedočili ono što je opće i što povezuje stvorenja, a 
ostali su slijepi kod onog što ta stvorenja razdvaja. | 

Sljedbenici ovog pravca ponekad su pretjerali i predaleko 
otišli, te su Allaha poistovjetili sa živim bićima, a grijehe koji 
oni počine pravdaju postojanjem predodređenja i Allahove vo- 
lje kao što svjedoče riječi El-Haririja: "Ja ne vjerujem u Gos- 
podara koji dopušta da se radi suprotno Njegovoj naredbi." a 
također i riječi Ibnu Israila: "Prepustio sam se onome što je On 
za mene odabrao, pa je zato svako moje djelo i postupak po- 
kornost Njemu. Oni ovo ponekad nazivaju hakikatom smatra- 
jući da je to istinski i ispravan način pokornosti i robovanja 
Allahu, dželle šanuhu.” 

Ibnul-Kajjim nam je predočio ovu skupinu i iznio je na vi- 
djelo njihove zablude u svojoj knjizi "Šifaul-alili" u kojoj kaže: 
"Zatim se pojavila druga skupina koja je tvrdila da je pravo iz- 
bora kod ljudi poput njihanja drveća pod naletom vjetra ili po- 
put valova. Čovjek je prisiljen na pokornost, nije mu olakšano 
ono za što je stvoren, već je na sve to prisiljen, onemogućen i 
sputan. l 


Ka Ibid 60/8. 
Zbirka fetvi 257/8. 

Zatim su poslije njih došli njihovi sljedbenici koji su nas- 
tavili njihovim stopama i oponašali njihove metode. Oni su 
učvrstili i uspostavili ovaj pravac i njemu se priklonili i počeli 
ga u praksi sprovoditi. Još su dodali da je Uzvišeni Gospodar 
zadužio svoje robove zaduženjima koja oni nisu u stanju da 
sprovedu i ispune te da su ona u stvarnosti kao zaduženja inva- 
lidu da se popne na sedmi sprat. Isto tako je i sa obavezama 
koje se odnose na vjerovanje i šeriat. Te obaveze ne ulaze u 
domen ljudskih djela jer oni nisu u mogućnosti da ih izvrše. 
Zaduženje aktivnošću i djelima se odnosi isključivo na Stvori- 
telja, a On je Svemoćan. Zadužio je Svoje robove djelima koja 
oni nisu u stanju da izvrše, zatim ih zbog njih kažnjava, a oni ih 
nisu u stvarnosti uradili. Poslije njih su došli njihovi sljedbenici 
koji su sprovodili u praksu njihovo učenje slijedeći u stopu 
svoje prethodnike. Izjavili su da na svijetu apsolutno ne postoji 
grijeh i griješenje tako da se njihov počinitelj pokorava Allaho- 
voj volji izvršavajući ono što je analogno Njegovom htijenju 
kao što je rečeno: "Prepustio sam se onome što je On odabrao 
za mene pa je zato svako moje djelo i postupak pokornost 
Njemu." Jedan od njih je kritikovan zbog svog lošeg djela pa je 
rekao: "Ako sam se oglušio o Njegovu naredbu pokorio sam se 
"Njegovoj volji, a onaj ko se pokori Allahovoj volji ne zaslužuje 
osudu niti kritiku, jer to u stvarnosti nije ni pokuđeno." 

Skolastičari su podržali i potvrdili ideje ovog pravca da su 
Allahova volja, htijenje i ljubav jedna te ista stvar tako da Nje- 
gova ljubav podrazumijeva Njegovu volju. Sve što se nalazi u 
kosmosu to je produkt Njegove volje, a sve što je htio da bude 
prethodno je zavolio. Ova sekta je potvorila Allaha najgorim 
potvorama i sumnjama i pridodala Mu osobine nasilja i nep- 


ravde. Oni su zjavili da su Allahova naređenja i zabrane ko- > 


jima nas On zadužuje slična zahtjevima da se čovjek uzdigne 

iznad nebesa, ili naređenje mrtvacu da oživi mrtve. Allah kaž- 
njava svoje robove najtežom kaznom za loša djela koja nisu u 
stanju da ostave, a takođe za napuštanje obaveza koja nisu u 
stanju da izvrše. On ih kažnjava za ista djela koja oni nisu u 
mogućnosti da izvrše nikome nije olakšano njihovo sprovođe- 
nje nego su naprotiv mučna i neostvarljiva. 


Vidimo jednog od ovih znalaca kako j je ispjevao stih žaleći 
se na svog Gospodara i optužujući ga za nepravdu: 


"Svezanog ga je bacio u more i rekao mu: 
"Čuvaj se čuvaj, da se ne smočiš u vodi."“* 


Ibnul-Kajjim je shvatio da je ova vrsta ljudi imala za cilj 
pravdanje svojih grijeha sudbinom i ograđivanjem od odgovor- 
nosti i počinjenih zlodjela za koje su izjavili da su ona u suštini 
djelo Sveznajućeg Stvoritelja. “ Pisac predgovora u djelu 
"Šifa" je skrenuo pažnju da je ovo razlog koji je učinio pravac 
Džebrija preovladajućim pravcem tokom proteklih stoljeća. On 
kaže: "Vjerovanje Džebrija (determinista, fatalista ili onih koji 
vjeruju da Allah prisiljava čovjeka na djela koja čini) skida sa 
čovjeka odgovornost i otklanja od njega terete grijeha koje je 
počinio, a odgovrnost se prebacuje na silu koja je pokrenula 
čovjekovu želju i koja je podstiče i usmjeava njegove postupke, - 
što je većinu svijetine dovelo do džebrijskog vjerovanja i uče- 
nja, pa ko je bio idolopoklonik povjerovao je da njegov život 
stoji u rukama bogova koje obožava, a odgovornost za svoja 
djela prebacuje na vrijeme i vjeruje da je čovjek prepušten igri 
slučaja. Oni za sebe tvrde du vjeruju u Allaha, dželle šanuhu, i 


1 x 
“Šifaul-alil, str 15-16 
Sifaul-alil, str. 16 

smatraju i vjeruju da ih sudbine usmjeravaju pravcem kojim 
oni hoće, a oni su potpuno sputanje volje i bez prava na izbor. 


Ovo mišljenje i pravac je u savremenom dobu uzelo novu 
formu, a to se ogleda u riječima nekih od Džebrija da je čovje- 
kova volja sputana nagonima, odnosno insiktima, genetskim 
nasljednim osobinama i okolinom tako da on nema mogućnosti 
da bira. Zato čovjek nema izbora kada čini loša djela i griješi 
jer volja ne utiče na unutrašnje poticaje (nagone), već je ono 


plod tih nagona. Ona je potpuno podložna unutrašnjim i vanj- | 


skim uticajima koji je čine u potpunoj pokornosti. Kad se ova 
ideja determinizma proširila među muslimanima u posljednje 


vrijeme preko sufijskih i drugih zalutalih pravaca nanijela je 
ogromnu štetu, a posebno napuštajući zakone kauzaliteta. Jedan 


od njih je rekao: "Pero je zapisalo sudbinu koja će se ostvariti, 

pa je aktivnost i pasivnost postalo jedno, ludost je da trčiš za 
: Sas . . . 3 

opskrbom dok zametku u majčinoj utrobi nafaka dolazi." 


Riječi ove sekte vode u kufr, nijekanje Allaha, dželle ša- 
nuhu, poricanje onoga što nam je dostavio putem Svojih knjiga 
(objava) i o čemu su nas obavijestili Njegovi poslanici. Ibnu 
Tejmijje, Allah mu se smilovao, je rekao: "Onaj ko povjeruje u 
kader i to potvrdi, a njime opravda ukidanje naredbe i zabrane 
gori je od onoga koji potvrdi postojanje naredbe i zabrane, a 
porekne kader. Na ovome su se složili svi muslimani a i ostali 
pripadnici vjera. Znači onaj koji ustane protiv kadera i dokaza 
Allahove vlasti nad svim stvorenjima, ne napravivši razliku 
između dozvoljenog i zabranjenig, vjernika i nevjernika, po- 
kornih Allahu, dželle šanuhu, i griješnika, taj ne vjeruje ni u je- 
dnog poslanika niti u Knjige (objave). 


136 Thid str.5. 

Za takvog nema razlike između Adema, alejhisselam, i Ib- 
lisa, Nuha, alejhisselam, i njegovog naroda, Musaa, alejhisse- 
lam, i Faraona, ashaba i nevjernika." 


Još je o njima rekao: "Oni koji konstatuju da je Allahovo 
znanje i Knjiga (Levhi Mahfuz) prethodila svemu, međutim 
tvrde da to isključuje naredbu i zabranu i djela te kažu da kome 
bude određen uspjeh i sreća na ovome svijetu ući će u džennet i 
to bez obzira na svoja djela, a kome bude određena nesreća i 
propast taj je nesrećnik u džehennemu bez obzira na njegova 
djela, takvi su veći nevjernici od onih koji poriču kader i pot- 
puno su skrenuli s pravog puta. U ovo ulazi i njihovo nijekanje 
naredbe i zabrane, halala i harama, obećanja, nagrade i prijetnje 
kaznom. Oni su mnogo veći nevjernici od židova i kršćana." “ 


A također je rekao: "Ako ova skupina ustraje na ovom vje- 
rovanju postaju veći nevjernici od kršćana i židova, jer židovi i 
kršćani vjeruju u naredbe i zabrane, obećanja nagrade i prijet- 
nje kaznom, ali su izmijenili i iskrenuli svoje Knjige, u nešto su 
povjerovali, a nešto porekli i zanij ekali." * 


ODGOVOR DETERMINISTIMA 
(KADERIJAMA - DŽEBRIJAMA) 


Ovaj zalutali pravac možemo kritikovati zbog više stvari: 


Prvo: Njihova greška u upotrebi termina Džebr za djela 
koja čovjek izvršava. Oni su koristili izraz koji nema osnove ni 


a Zbirka fetvi: 100/8. 
"Zbirka fetvi": 288/8. 
Ibid 262/8. 

. u Kur'anu ni u Sunnetu. Vjernici su obavezni da upotrebljavaju 
izraze sa kojima su došli Kur'an i Sunnet. Prenosi El-Lalekai da 
je pitao El-Evzaija i Ez-Zubejdija o prisiljavanju pa je Ez-Zu- 
bejdi rekao: "Allah i Njegova moć su veličanstveniji od primo- 
ravanja i sile, ali određuje, stvara i oblikuje svoga toba onako 
kako On voli i kako On hoće." El-Evzai je rekao: "Nije mi po- 
znata osnova iz Kur'ana i Sunneta za izraz "džebr", zato se bo- 
jim da to kažem, međutim određenje (kader),stvaranje (halk), 
ovo nam je poznato iz Kur ana i hadisa Allahovog Poslanika, 
sallallahu 'alejhi ve sellem." 


Još ovakvih izjava je preneseno od mnogih učenjaka, naših 
prethodnika kao što je bio Sufjan Es-Sevri i Ebu Ishak Et-Feza- 
rije i drugi. a 


Oni su smatrali pokuđenim stvarima i riječima da je čovjek 
prisiljen na svoja djela jer je "džebr" opći izraz. Nekada se pod 
njim podrazumijeva ikrah što znači prisiljavanje kao npr: otac 
je prisilio svoju kćerku na brak, ili je vladar prisilio čovjeka da 
proda svoje blago kako bi izmirio svoj dug. Ovdje riječ idžbar 
ima značenje prisile, prinude, tako da njihove riječi znače da je 
Allah prislio ljude, a to nije tačno jer im jedao mogućnost da 
poži izaberu ono što vole i sa čim su . Stoga nazivanje Uzviše- 
nog Allaha ovim imenom i upotreba ovog izraza je očita gre- 
ška. Uzvišeni Allah je iznad toga da nekoga prisiljava već to 
čini onaj koji je nemoćan da čovjeku podari volju i podsticaj za 
određeno djelo koje on odabira, drago mu je i zadovoljan je 
njime, a Allah, dželle šanuhu, je moćan da to ostvari. Stoga 
onaj koji teži za nečim što mu je drago i sa čime je zadovoljan, 


“ "Tumačenje temeljnih isitina vjerovanja Ehli Sunneta" str. 400 i "Zbirka 
fetvi Šejhul-islama" 105/8. 
Ibid 464/8. 

ide njemu u susret da bi dospio do onoga što će ga zadovoljiti. 
Pa zar se može reći: "Prisilio ga je i primorao kao što prisiljava 
čovjek čovjeka?" 


Međutim, ako se pod pojmom džebr podrazumijeva da je 
Allah, dželle šanuhu, dao da ljudi biraju i žele ono što On hoće 
da bude, bez ikakve prisile, to je onda ispravno. Neki naši pret- 
hodnici su rekli da El-džebbar znači Onaj koji obavezuje ii 
onim što On želi." ® 


Pošto se općenito značenje izraza "džebr" odnosi na ovo i 
ono prethodnici su u tom slučaju zabranjivali njegovu upotrebu 
bilo u potvrdom ili odričnom obliku. Šejhul-islam od Ebu Be- 
kra El-Hallala u svom djelu "Es-Sunen" prenosi da je EI-Mer- 
vezi rekao imamu Ahmedu: "O Ebu Abdullah, jedan čovjek 
govori da je Allah prisiljavao ljude na njihova djela, a on mu 
odvrati: "Mi tako ne kažemo", nijekajući to, a zatim je rekao: ' 
"Allah ostavlja u zabludi koga On hoće, a upućuje napravi put 
koga On hoće." Također navodi od El-Mervezija da je neki 
čovjek rekao: "Zaista Allah ne prisiljava ljude da čine grijehe", 
a na to mu drugi odgovori: "Allah je prisilio ljude, ali time je 
želio da potvrdi kader", pa su o ovome upitali Ahmed ibnu 
Hanbela koji nije dao za pravo ni jednome (koji je rekao prisi- 
lio je),ni drugom (koji je rekao ne prisiljava). Ovaj drugi se po- 
kajao za svoje riječl, a Ahmed ibnu Hanbel mu je naredio da 
kaže: "On (Allah) ostavlja u zabludi koga hoće, a upućuje na 
pravi put koga On hoće." Spominje se da je Ebu Ishak Et-Fe- 
zari rekao: "Prišao mi je El-Evzai i saopćio: "Došla su mi dvo- 
jica ljudi i upitali me o kaderu pa sam poželio da ih tebi dove- 
dem da čuješ šta govore i da im odgovoriš na pitanja. Rekao 


e Ibid 463/8. 
Ibid 464/8. 

sam: "Allah ti se smilovao, ti si preči od mene da daš odgovor. 
Međutim El-Evzai ih je doveo i zatražio od njih da govore šta 
imaju. Prišli su nam ljudi, rekoše, i počeli da raspravljaju o ka- 
deru pa smo prihvatili diskusiju koju smo vodili sve dok im ni- 
smo rekli: "Allah nas je prisilio na ono što nam je zabranio i 
udaljio nas od onoga što nam je naredio i opskrbio nas hara- 
mom. Ja im odgovorih: "O vi, oni koji su vam došli sa onim što 
su donijeli uveli su novotariju i izmislili ono što ne pripada 
Islamu, a smatram da ste vi iz jedne novotarije zakoračili u istu 
novotariju u koju su ovi upali. El- Evzai tada reče: "Dobro si im 
uzvratio Ebu Ishak." a 


Drugo: Poricanje ljudske slobode izbora je potpuno nera- 
zumno i očiti nedostatak zdrave pameti. 


Oni koji tvrde da čovjek nema; slobodu volje po kojoj radi 
igubili su pamet i zalutali i druge odveli u zabludu. Mi sigurno 
znamo po sebi da naši pokreti nisu poput mrtve prirode koja ne 
posjeduje nikakvu vlast nad sobom bilo to u kretanju ili miro- 
vanju već razdvajamo pojam kretanja koja se dešavaju u našim 
tijelima bez učinka volje i pojam voljnih pokreta. 


Pa tako na primjer otkucaji srca, rad plućnih krila, protok 
krvi kroz ljudske arterije i vene i hiljade drugih komplikovanih 
radnji koje se odvijaju u našim organizmima, a mi ih ne zapa- 
žamo niti smo ih svjesni. U tome mi nemamo izbora, to su ne- 
ophodne i, prirodne radnje u kojima čovjek ne učestvuje niti 
ima mogućnosti i slobodnu volju prilikom njihove realizacije, 
poput onoga koji u stanju drhtavice i stresa ne može da kontro- 
liše i zaustavi drhtanje svojih ruku. A što se tiče njegove is- 


"4 Ibid 103/8. 

hrane: hrane pića, vožnje, kupoprodaje, stajanja, sjedenja, že- 
nidbe ili rastave braka i tome slično sve ovo se dešava čovje- 
kovom voljom, mogućnostima i htijenjima, a oni koji uskraćuju 
čovjeku ovu vrstu moći su u zabludi, a njihova mjerila su se 
poremetila. Kur'an je pun ajeta koja pripisuju djela onima koji 
ih izvrše kao što su riječi Uzvišenog Allaha, dželle šanuhu: "i 
sa kraja grada dođe jedan čovjek." (Jasin 20) "i njih dvojica po- 
slušaše i kada ga on čelom prema zemlji položi."(Saffat 103) "i 
Musa ga udari šakom i usmrti. "(Kasas 15) "i izađe pred narod 
svoj u svom sjaju."(Kasas 79) Teško nam je navesti i pobrojati 
sve ajete koji djela pripisuju njihovim izvršiteljima. 


Treće: Njihov stav i tvrdnja da sve što je Allah, dželle ša- 
nuhu, odredio i stvorio voli i zadovoljan je s njim. 


Ovo je neispravna i naosnovana sumnja i tvrdnja. Allah, 
dželle šanuhu, je htio da postoji nevjerovanje (kufr), mnogobo- 
štvo (širk),grijesi poput bluda (zinaluk), krađe (serika), nepos- 
lušnosti roditeljima, laži, potvore, jedenje imetka drugih na ne- 
dozvoljen-haram način, ali ih je zamrzio i prezreo i zabranio 
Svojim robovima. Ibnul-Kajjim kaže: "Obavijestio me Šejhul- 
islam, Allah ga blagoslovio, da je on osudio i kritikovao one 
pripadnike ove sekte koji su zavoljeli ono što Allah i Njegov 
Poslanik ne vole. Jedan od njih mu je uzvratio riječima: "Lju- 
bav je vatra koja uništava u srcu sve osim onoga čemu je cilj 
da bude voljeno, a sve što se nalazi u kosmosu je produkt Nje- 
gove želje i htijenja, pa šta onda da prezirem i mrzim? Šejh mu 
je odgovorio: "Ako je Alia mrzio neke narode, prokleo ih i 
rasrdio se na njih i ponizio > ʻi ih uzeo za prijatelje i zavolio ih 
kao što si zavolio njihova djela i postupke i zadovoljan si s 
njima, da li ćeš ti biti Allahov prijatelj ili ćeš mu se suprotsta- 
viti i postati Njegov neprijatelj? 

Ovaj se zaprepastio na odgovor Šejhul-islama i neizusti 
više ni jednu riječ. Kasnije će doći opširnije izlaganje ove teme 
prilikom razgovora o Allahovoj općoj volji (irade kevnijje) i 
šeriatskoj volji (irade šer'ijje). 


Četvrto: Njihova tvrdnja da vjerovanje u kader obavezuje 
napuštanje aktivnosti i djela kao i zanemarivanje uzročno-pos- 
ljedičnih zakona. 


Ova sekta je pogriješila pozivajući se na to da vjerovanje u 
kader ne zahtijeva ljudsku aktivnost i djela pa su time zanema- 
rili pravi smisao i suštinu kadera. Allah je odredio krajnje re- 


zultate i posljedice, ali ih nije odredio bez uzroka koji će do- - 


vesti do njihovog ostvarenja. Pa ko bude tvrdio da je Allah od- 
redio konačne rezultate i posljedice bez njihovih prethodnika i 


prethodnih uzroka izmislio je veliku laž na Allaha, dželle ša- . 


nuhu. Ako Allah odluči da nekome podari opskrbu odredi uz- 
roke i povode koji vode ka toj opskrbi. Onaj ko izjavi i poziva 
na to da nema potrebe da se trudi kako bi stekao imetak i da 
ono što mu je određeno to će imati, trudio se da stekne ili ne, 
nije razumio odnos između Allahovog određenja i Njegovih 
robova. Kada Allah, dželle šanuhu, odredi da nekome podari 
dijete taj se prethodno mora oženiti i ući u bračnu zajednicu sa 
svojom suprugom. 

Ovdje vidimo da uzroci i povodi proizilaze iz kadera i nje- 
gov su sastavni dio. Allah odredi da neko uđe u džennet, a ta- 
kođer odredi da će taj čovjek vjerovati i raditi dobra djela i da 
će živjeti po Allahovim uputstvima i propisima, a odredi da će 


145 x, 
Sifaul-alil str. 16. ` 

neko biti među stanovnicima vatre prethodno odredivši uzroke 


. koji će dovesti do toga kao što je napuštanje vjerovanja i činje- 


nja dobrih djela. On određuje i da se neka osoba razboli pa na- 
kon uzimanja lijekova ozdravi. Tako Allah određuje bolest i 
određuje povod kojim će biti otklonjena bolest i ostvareno ko- 
načno ozdravljenje. 


Allah određuje da Ga neko doziva i moli tražeći pomoć pa 
mu se On odazove i primi njegovu dovu, a određuje i da Ga 
neko ne doziva dovom niti Ga moli nadajući se da će mu je us- 
lišati, već se osloni na sebe i pouzda u svoje mogućnosti pa ga 
On ostavi u njegovoj nesreći i propasti. Allah je odredio i nji- 
hove posljedice zato onaj koji tvrdi da se posljedica dešava bez 
uzroka ili povoda taj ne poznaje ili ne shvata Allahovu vjeru 
niti Njegov kader (određenje). Takav je poput onoga koji tvrdi 
da dijete dolazi na svijet bez onih koji su bili posrednici njego- 
vom rođenju, da plodovi sazrijevaju bez zemlje i vode da se 
glad može utoliti bez hrane, a žeđ može ugasiti ne uzimajući 
napitke. Ima mnogo ajeta koji nas upućuju na ovo što smo pret- 
hodno objasnili. Citati iz Kur'ana i sunneta su puni naredbi o 
poduzimanju propisanih koraka u raznim oblastima života. Na- 
ređeno ti je da radiš i da nastojiš da stekneš opskrbu, da se 
vojno pripremaš prilikom sukoba s neprijateljem i da se snab- 
diješ za putovanja. Kaže Uzvišeni: "A kad se molitva obavi, 
onda se po zemlji raziđite i Allahovu blagodat tražite i Allaha 
mnogospominjite, da biste postigli što želite." (EI-Džumu'a: 
10) ".....pa hodajte predjelima njezinim i hranite se onim što 


| daje." (El-Muik: 15) "i pre “njih pripremite koliko god mo- 


žete snage i konja za boj, da viste time zaplašili Allahove i vaše 
neprijatelje." (El-Enfal: 60) A hadžijama je naredio da se snad- 
biju pred polazak na hadždž. "i onim što vam je potrebno za 
put snadbijte se, a najbolja opskrba je bogobojaznost." (El-Be- 

kara: 197) Isto tako je naredio dovu i traženje pomoći od 
Njega: "Gospodar vaš je rekao: "Pozovite Me i zamolite, Ja ću 
vam se odazvati." (El-Gafir: 60) "i Musa reče narodu svome: 
"Molite Allaha da vam pomogne i budite strpljivi." (El- 
E'araf:128) Također je naredio da se izvršavaju propisana djela 
koja vode ka Allahovom zadovoljstvu i Njegovom džennetu 
kao što su namaz, post, zekat i hadždž. 


Poslanikov, sallallahu 'alejhi ve sellem, život i život njego- | 


vih ashaba kao i život svih poslanika i onih koji su išli njiho- 
vim stopama su svjedočanstva truda i zalaganja u svim poslo- 
vima. Uzročno-posljedični zakon je sastavni dio Allahovog od- 
ređenja i on Mu se ne suprotstavlja niti ga negira. Poslanik, 
sallallahu 'alejhi ve sellem, je podučio svoje ashabe značenju 
kadera i da on ne zahtjeva napuštanje djela, dočim dužnost je 
ulaganje truda i napora da bi dostigao ono što će čovjeka uzdići 
na putu ka ostvarenju cilja. Ashabi su upitali Poslanika, sallal- 
lahu 'alejhi ve sellem, da li djela imaju smisla ako budu odre- 

.đena, pero presušilo, a Gospodar svjetova završio njihovo pisa- 
nje, pa je odgovorio: "Vi radite pa će svakome biti olakšano ža 
što je stvoren, a onda je proučio: "Onome koji udjeljuje i ne 
griješi i ono najljepše smatra istinitim, njemu ćemo džennet 
pripremiti. A onome koji tvrdiči i osjeća se neovisnim i ono 
najljepše smatra lažnim, njemu ćemo džehennem pripremiti." 
(El-Lejl: 5-10) Jedan od ashaba koji su razumjeli što Allah i 
Poslanik žele kazati, kada je čuo hadise o kaderu rekao je: "Od 
sada ću još više ulagati sve svoje potencijale i trud radeći." 


Onaj koji shvata i razumije šta Allah želi sa kaderom, zna 
. da prethodno određenje ne sprečava i ne suzbija aktivnost i rad 
niti zahtijeva oslanjanje na drugog već podstiče na rad, trud i 
zalaganje u sticanju onoga što će mu koristiti ina ovom i budu- 
ćem svijetu. Međutim, čovjek je dužan da obrati pažnju da iako 

. udovolji zakonima uzročnosti nije mu dozvoljeno da se uzda i 


osloni samo na njih, već je dužan da se oslanja na njihovog 
Tvorca i Izumitelja. Naša ulema je rekla; "Isključivo oslanjanje 
samo na uzroke je širk, a zapostavljanje tih uzroka je nedosta- 
tak zdrave pameti, jer potpuno odbacivanje uzročno-posljedič- 
nog zakona nije u skladu sa šeriatom. Pouzdavanje (tevekkul) u 
Allaha dželie šanuhu, i upućivanja dove se podudara sa tevhi- 
dom, razumom i šeriatom. Pojašnjenje toga je da pridavanje 


' važnosti povodima prouzrokuju srčano pouzdavanje i oslanja- 


nje na njih, a među stvorenjima ne postoji taj koji to zaslužuje. 
Čovjek nije samostalan i nezavisan, neminovno je postojanje 
ortaka i suparnika, pa čak i pored svega toga ako mu Allah, Uz- 
rok svih uzroka, nešto ne omogući to mu neće biti onemogu- 
ćeno. Ovo nam objašnjava da je Allah Gospodar i Vlasnik 
svega i da nebesa i Zemlja i sve što je između njih, a i ostala 
nebeska tijela i sve što ih okružuje imaju svoga Tvroca i Us- 
kladitelja. Vidjećeš da se sve što se dešava u Svemiru, na nebe- 
skim tijelima, zvijezdama i tome slično nije neovisno u odnosu 
na ostala događanja i pojave nego je neophodno postojanje sa- 
radnje i obostranog udruživanja mada i pored toga ima prep- 
reka i protivljenja. 


Tako svaki uzrok ima svog ortaka i svog suparnika, pa ako 
ga ortak ne podrži i ne pruži mu saradnju, a njegov suparnik ga 
ne ostavi na miru krajnji ishod je neostvarljiv. Kiša sama od 
sebe ne može prouzrokovati nicanje bilja osim ako se ne udruži 
sa ostalim neophodnim faktcrima kao što su voda, vazduh, 
zemlja i drugi. Niti žetva može biti uspješna ako se prethodno 
ne odstrani korov. Isto tako ` ^rana i piće nemaju mogućnosti 
prehrane organizma bez organa i mišića koji takođe ne koriste 


** Zbirka Fetvi: 170/8. 

ako se ne odstrani ono što ih sprečava da funkcioniše, poput ra- 
A . 147 
znih bolesti. 


Pametni ljudi znaju da nisu slobodni da rade ono što hoće 
jer mnogim od njih se ispune sve predpostavke i svi preduvjeti 
za izvršenje nekog djela, zatim bude razdvojen od onog što želi 
i ka čemu stremi: "Pa kad se Zemlja ukrasi svojim ruhom i okiti 
i kad stanovnici njezini pomisle da su oni tog gospodari dođe 
zapovijed Naša, noću ili danju, i Mi to pokosimo kao da prije 
ničega nije ni bilo." (Junus: 24) 

El-Lalekai spominje da je neki čovjek tražio od svoje robi- 
nje da ga napoji, pa je donijela staklenu posudu sa vodom koju 
on podiže prema ustima i zatim reče: "Neki ljudi misle da ne- 
mogu da popijem vodu, slobodna je ako se ne napijem vode 
(misli ropkinja koja mu je donijela vodu). Ropkinji nije trebalo 
ništa drugo nego da gurne posudu koja pade i razbi se, a voda 
isteče." “ 

Tako je ova ropkinja dokazala ovom jadniku da nije sposo- 
ban da uradi sve što on želi ako to Allah nije odredio i naučila 
ga je lekciji i postala slobodna. Koliko je bogatih i snažnih ili 
predvodnika naroda koji su mislili da mu se čitav dunjaluk po- 
korio i predao mu svoje vodstvo, a zatim je našao sebe nespo- 
sobnim da bilo šta uradi. Razlog tome je neprijatelj-silnik ili 
bolest koja ga je prikovala za postelju ili ga je prijatelj slagao i 
prevario ili je krenuo za požudom i strasti koja ga je spriječila 
da izvrši ono što želi. "Između njih i onoga što budu željeli biće 
prepreka postavljena." (Sebe' 54). 


~ Ibid: 167/8. 
> "Tumačenje temeljnih istina vjerovanja Ehli Sunneta" 727. 

Peto: Njihovo pravdanje kaderom 


Ova sekta napuštanje rada pravda kaderom. Tako da neko 
od njih kada bude pozivan na obavljanje namaza, post i učenje 
Kur'ana odgovara: "Da je Allah htio da to uradim, ja bih to ura- 
dio." Isto tako nasilje i nered koje čine ljudima, a o zabranje- 
nim, nepravednim i pokuđenim stvarima i postupcima koja se 
događaju govore da je to Allah tako htio da je to Njegova volja 
i da mi nemamo nikakvog učešća u tome. To ih je odvelo do 
toga da su dopustili da se zlo, nasilje, tiranija i nered šire islam- 
skim zemljama. Ti vidiš ovu vrstu ljudi pognutih glava kako se 
pokoravaju tiranima, zlotvorima pa čak neki od njih postaju 
njihovi pomagači i suradnici. Vidiš ih kako se obraćaju ljudima 
govoreći: "Ništa vam drugo ne preostaje nego da budete strp- 
ljivi prepuštajući se Allahovoj volji i određenju." Također mo- 
žeš primjetiti neke od njih kako čine teške grijehe i strogo zab- 
ranjena djela poput bluda i drugih velikih grijeha pravdajući 


-svoje postupke Allahovim određenjem-kaderom. 


Ako oni za svaki događaj koji se desi vjeruju da je dokaz 
onda su ismijali one pametne među njima i bacili su se u klanac 
u kojem ne mogu naći izlaza niti kraja. Ibnul-Kajjim spominje 
njihove dogodovštine koje ponižavaju i omalovažavaju pame- 
tne ljude i spuštaju ih ispoda životinjskog nivoa. On navodi ri- 
ječi jednog od njih koji je vidio svog slugu da čini blud sa nje- 
govim sluškinjama pa kad je odlučio da ih kazni, a sluga je po- 
znavao njegovo shvatanje kadera, te mu reče: "Kada i kader 
nas nisu ostavili na miru dok to nismo učinili." A taj neznalica 
mu reče: "Tvoje poznavanje kada'a i kadera mi je draže od bilo 
čega drugog, slobodan si u :me Allaha." Drugi je ugledao ne- 
kog čovjeka kako spolno opći sa njegovom ženom pa joj je pri- 
šao i počeo je udarati, a ona odgovori: "Kada i kader." A muž 
joj reče: "Zar činiš zinaluk i pravdaš se time?" Ona odgovori: 

"Teško tebi napustio si sunnet a počeo si da skjediš mezheb 
* Ibnu Abbasa." Zastao je, bacio bič iz ruku i počeo da se izvi- 
njava govoreći: "Da tebe nije bilo zalutao bih i skrenuo sa pra- 
vog puta." Treći je također vidio svoju ženu kako sa nekim 
čovjekom čini zinaluk pa joj reče: "Šta je ovo?" "Ovo je Alla- 
hov kader i određenje, odgovori mu. A on joj reče: "Dobro je 
ono što je Allah odredio", i nakon toga mu je dat nadimak "do- 
bro koje je Allah odredio".'“ 


Ako bi njihova argumentacija bila tačna onda bi svako mo- 
gao da ubija, čini nered, krade, čini nasilje i zločine, a ako bi 
bio upitan za svoja djela i postupke jednostavno bi se opravdao 
kaderom.. Svaki imalo razuman čovjek zna da je ovo opravda- 
nje neprihvatljivo 1 da se ono odbacuje jer u protivnom život bi 
bio svijet opšteg haosa, destrukcije i nereda. Mnogi koji oprav- 
davaju svoje postupke kaderom čineći grijehe, zločine, nasilja, 
bune se ako njih pogodi nesreća ili nasilje i nisu zadovoljni da 
se to nasilje i nesreća koja ih je pogodila opravdava kaderom. 
Put i pravac koji su razumjeli naši učenjaci od našeg Gospodara 
i Poslanika, sallallahu 'alejhi ve sellem, je da smo mi obavezni 
da vjerujemo u kader kao što nam nije dozvoljeno da napušta- 
nje rada i dobrih dijela kao i drugih aktivnosti pravdamo Alla- 
hovim određenjem i sudbinom, niti nam je dozvoljeno da njime 
pravdamo kršenje šeriata i prekoračivanja njegovih granica. 

Dozvoljava se pravdanje kaderom prilikom nesreća koje 
nas. pogode izuzimajući grijehe i poroke. Šejhul-Islam, Uzvi- 
šeni Allah mu se smilovao, kaže: "Čovjek u onome što mu je 
određeno, prolazi kroz dva stanja: stanje prije određenja i stanje 
poslije njega. Na njemu je da zatraži pomoć od Allaha, dželle 
šanuhu, i uputi Mu dovu i osloni se na Njega prije nego se os- 


Ovi događaje prenio je pisac djela Mearidžul-kubul od Ibnu- Kajjima 

tvari ono što mu je određeno. Pa ako se ispuni određenje bez 
njegovog učešća u njemu treba da se strpi i da bude zadovoljan 
njime, a ako se ostvari njegovim djelom i bude blagodat i hajr, 
zahvali Allahu na tome, a ako bude grijeh i zlo i zatraži oprost 
od Allaha za taj grijeh. Čovjeku je također naređeno kako da 
postupi u dvije situacije: prije izvršenja djela da ima čvrstu 
odluku i da zatraži pomoć od Allaha, dželle šanuhu, i da Mu 
bude pokoran i poslušan čineći to djelo,i situacija poslije izvr- 
šenog djela, a to je vrijeme traženja oprosta za eventualne 
manjkavosti i zahvala Allahu, dželle šanuhu, na onome što mu 
je podario od dobra. 


Kaže Allah, dželle šanuhu: "Zato ti budi strpljiv, Allahovo 


obećanje je istina i moli da ti budu oprošteni tvoji grijesi." (El- 


Gafir: 55) Naredio mu je da bude strpljiv kada ga zadese nes- 
reće koje su odredba Allaha, dželle šanuhu, i da traži oprosta 
za grijehe. Uzvišeni Allah, dželle šanuhu, kaže: "i ako budete 
izdržali i Allaha se bojali, pa tako treba da postupe oni koji su 
jakom voljom obdareni." (Ali Imran 186) A Allah, dželle ša- 
nuhu, u Kur'anu navodi i riječi Jusufa, alejhisselam: "Ko se 
bude Allaha bojao i ko strpljiv bude, pa Allah uistinu neće do- 
pustiti da propadne nagrada onima koji dobra djela čine." (Ju- 
suf 90) Kako vidimo Allah, dželle šanuhu, je spomenuo strplji- 


= vost kod nesreća, a bogobojaznost kog izbjegavanja prigovora. 


Vjerovjesnik, sallallahu 'alejhi ve sellem, je rekao: "Čuvaj ono 
što će ti koristiti i zatraži pomoć od Allaha i nemoj posustajati. 
Ako te pogodi nesreća ne reci da sam uradio ovako bilo bi 
onako nego reci: "Allahov * »der (Allahovo određenje) ono što 
je htio učinio je, jer zaista ono "da" otvara vrata šejtanu. ” Jak i 


150 
Hadis bilježi Muslim u svom "Sahihu" od Ebu Hurejre 2052/4 pod brojem 2664. Zbirka 
fetvi Šejhul-Islama 76/8. 

razborit vjernik ne napušta rad i djela pod izgovorom da je sve 
‘određeno, i da mu je dužnost da snažno uzme stvari u svoje 
ruke. 


On zna šta Allah od njega traži i razmišlja o onome što će 
mu koristiti i od čega će imati fajde zatim ulaže sav svoj trud u 
ostvarenju onoga što mu Allah naređuje, prethodno se pripre- 
majući za poslove u kojima vidi svoju korist i prosperitet. Ako 
ne uspije ne gubi virjeme u očajavanju već u ovoj situaciji 
kaže: "Allah je tako odredio ono što je htio, učinio je." "Vjero- 
vanje u određenje i njegovo argumentovanje vodi ka liječenju 
duševnih poremećaja i problema koji su uzrok ljudskog neus- 
pjeha, a istovremeno ne predstavlja prepreku u radu i stvarala- 
štvu u vremenu koje dolazi. 


NJIHOVO ARGUMENTOVANJE HADISOM U KOJEM 
SE ADEM, alejhisselam, OPRAVDAVA KADEROM 


Možda će onaj: koji ima vrlo malo znanja navesti kao dokaz 
hadis u kome se Adem, alejhisselam i Musa alejhisselam prav- 
daju određenjem zbog svoje greške i slabosti. Taj hadis je sa- 
hih, zabilježile su ga i prenijele pouzdane i ispravne zbirke ha- 
disa (Buharija, Muslim i drugi). Ebu Hurejre prenosi da je Al- 
lahov Poslanik, sallallahu 'alejhi ve sellem, rekao: "Adem, alej- 
hisselam, i Musa, alejhisselam, su se prepirali kod svog Gospo- 
dara pa je Adem pobijedio u diskusiji. Musa reče: "Ti si Adem 
koga je Allah stvorio Svojom rukom i udahnuo Svoga duha u 
tebe i naredio melekima da ti se poklone, nastanio te u džen- 
netu, zatim je tvojom greškom spustio sve ljude na Zemlju." 

Adem reče: "Ti si Musa koga je Allah odabrao za Njegovo po- 

slanstvo i direktno ti se govorom obratio i dao ti ploče na ko- 
jima je objašnjenje i tumačenje svih stvari i približio te Sebi 
kako bi čuo Njegove riječi pa mi zato reci koliko godina prije 
moga stvaranja je Allah zapisao Tevrat? Četrdeset godina prije 
tvog stvaranja odgovori Musa. A Adem ponovo upita: "Pa jesi 
li u njemu našao riječi Uzvišenog Allaha: "Tako Adem nije 
Gospodara svoga poslušao i sa puta je skrenuo. "Musa mu na to 
potvrdno odgovori, a Adem mu tada reče: "Zar ćeš me koriti 
zbog djela koje je Allah odredio da uradim prije nego me stvo- 
rio na četrdeset godina?!" Allahov Poslanik, sallallahu 'alejhi 
ve sellem, tada reče: "Tako je Adem, alejhisselam, pobijedio u 
diskusiji Musaa, alejhisselam." 


U ovom hadisu nije argument onima koji se ograđuju kade- 
rom tražeći opravdanje za razne grijehe i poroke. Adem alej- 
hisselam se nije pravdao kaderom za grijeh, niti je Musa alej- 
hisselam korio svoga oca Adema zbog grijeha za koji se poka- 
jao, a Allah dž.š. primio njegovo pokajanje i oprostio mu, pri- 
bližio ga Sebi i uputio ga. Musa alejhisselam je korio nesreću 
koja je izvela Adema i njegovo potomke iz dženneta. Tako je 
Adem alejhisselam pribjegao kaderu kod nesreće koja ga je 
snašla, ne zbog svog grijeha, jer se kaderom može pravdati pri- 
likom nesreća, a ne kod poruka i grijeha. Na Allahovom robu 
je da se prepusti Njegovom određenju kada ga zadesi nesreća 
ili poteškoća."One koje, kada ih kakva nevolja zadesi, samo 


Hadis bilježi Muslim 2043/4 br. 2652. Muslim navodi nekoliko predaja 
ovog hadisa. Bilježi ga i Buharija u nekim tematskim cjelinama svoje 
zbirke. Također ga bilježe Ebu Davud i Tirmizi u svojim Sunenima. Pogle- 
daj predaje ovog hadisa u Džamiul-usulu 124/10. 

Komentar Tahavije str. 154. Ovaj odgovor je dao i Šejhul-islam. Pogle- 
daj Šifaul-alil str.35. i 

kažu: mi smo Allahovi i mi ćemo se Njemu vratiti (Bekara 
155). i l 

A što se tiče grješnika, oni nemaju pravo da traže opravda- 
nje u kaderu, već im je dužnost i obaveza da se pokaju i zatraže 


{v 


oprost grijeha od Allaha dž:š.”Zato ti budi strpljiv, Allahovo | ' 


obećanje je istina i moli da ti budu oprošteni tvoji grijesi" 


(Mu'min 55). Iz ajeta vidimo da nas je Allah dž.š. uputio na | 


strpljivost u nevoljama i nesrećama i na činjenje istigfara tra- 
žećI oprost za počinjene grijehe. Allah nije prekorio Iblisa zbog 
njegovih riječl:*Gospodaru moj, reče, zašto si me u zabludu 
doveo.” (Hidžr 39) u kojima je priznao kader, već ga je preko- 
rio i osudio zbog njegovog pravdanja njime. Ibnul Kajjim je 
drugim riječima odgovorio na sumnje i pojasnio hadis o Ade- 
movom pravdanju kaderom rekavšl:“Traženje opravdanja za- 
. počinjen grijeh putem kadera u nekim situacijama je korisno, a 
nekada šteti. Korisno će biti ako to opravdanje rezultira tevbu 
(pokajanje) i napuštanje povratka tom grijehu, kao što je ura- 
dio Adem, alejhisselam. Tako će u spominjanju kadera biti 


potvrda Allahovom jedinstvu i saznanje i upoznavanje Allaho- | 


vih sifata (svojstava) i Njegovih lijepih imena, a dotičnoj osobi 
i slušaocima će koristiti to spominjanje kadera. 

U ovoj situaciji spomenuta osoba ne opovrgava naredbu ili 
zabranu niti šeriatu oduzima njegovu pravosnažnost, već samo 
saopštava potpunu, čistu istinu potvrđujući Allahovu jednoću i 
svoju nemoć naspram "Snage : MoćI Uzvišenog Allaha". 

Ibnul-Kajjim dalje em i kaže da je Adem, alejhisse- 
lam, rekao Musau, alejhis "Zar ćeš me koriti za djelo 
koje sam uradio, a bilo mi A T da ću ga izvršiti prije 
nego sam stvoren?" Kada čovjek učini grijeh zatim se iskreno 
pokaje za taj grijeh on se ukloni i izbriše kao da ga nije ni bilo, 
pa ga neko ukori i nakon svega toga lijepo je da kader spomene 

riječima: "Ovo mi je suđeno i određeno prije nego sam stvo- 
ren." U ovom slučaju on se zaista nije branio određenjem niti 
ga je spomenuo kako bi mu bio opravdanje i argument za uči- 
njene grijehe ili loša djela. A situacija u kojoj je štetno oprav- 
davati se kaderom je da počini neko zabranjeno djelo ili ostavi 
neki farz (strogu obavezu), pa kad bude upozoren ili ukoren, 
svoj postupak i ustrajnost u grijehu opravdava Allahovim odre- 
đenjem i time zaniječe istinu i počini grijeh i bude kao oni koji 
su svoje mnogoboštvo i obožavanje drugih pored Allaha op- 
ravdavali Njegovim kaderom (određenjem).. 


DA LI JE OBAVEZNO BITI ZADOVOLJAN SA 
ODREĐENJEM 


Ako se grijesi čine Allahovom odredbom zar mi možemo 
prezirati i ne biti zadovoljni Njegovom odredbom? 

Odgovor na pitanje je: "U Kur'anu ne postoji ajet niti u 
sunnetu BožijPoslanika, sallallahu 'alejhi ve sellem, hadis koji 


naređuje Allahovim robovima da budu zadovoljni svim odre- 


đenjima koja se odnose na djela i postupke drugih bez obzira 
bila ta djela pozitivna ili negativna, ali su obavezni i dužni da 
budu zadovoljni onim što je Allah, dželle šanuhu, naredio. ' 
Niko nema pravo da negoduje, ljuti se i prezire ono što je Allah 
dž.š. naredio da se izvršava. Kaže Uzvišeni Allah: "i tako mi 
Gospodara tvoga oni neće biti vjernici dok za sudiju u sporo- 
vima međusobnim tebe ne prihvate i da onda zbog presude 


53 x. 
Šifaul-alil str. 35 

tvoje u dušama svojim nimalo tegobe ne osjete i dok se sasvim 
ne pokore (predaju)." (En-Nisa' 65) 

Allahov rob treba da bude zadovoljan nesrećama i poteško- 
ćama koje mu je Allah odredio, a koje nisu grijeh. Na primjer 
da ga Allah iskuša siromaštvom, bolešću, poniženjem, nasi- 
ljem, ili smetnjama koje dolaze od drugih bića. Zaista je strp- 
ljivost na poteškoćama i nedaćama dužnost i obaveza, a zado- 
voljstvo time je poželjno, ali da li je ono vadžib (obavezno) ili 
mustehab (pohvaljeno)? Od dva mišljenja savremenika imama 
Ahmeda i drugih ispravnije mišljenje je da je ono poželjno, a 
nije obavezno. 


Šesto: TVRDNJA DA JE OBAVEZIVANJE LJUDI 
NEČIM ŠTO NISU URADILI RAVNO TRAŽENJEM 
NEMOGUĆEG 

Oni koji su slijedili ovaj pravac tvrdili su da počinitelji 
grijeha i zlodjela ne mogu uraditi ništa drugo osim onoga što su 
uradili i nemoguće je da budu zaduženi nečim što je u suprot- 
nosti sa onim što su uradili. i šeriat negira zaduživanje nečim 
što je neostvarljivo kao što nam Allah u Kur'anu objavljuje: 
"Allah nikoga ne opterećuje preko njegovih mogućnosti." (El- 
Bekara 286) "Allah nikog ne zadužuje više nego što mu je 
dao." (Et-Talak 7) 


Nasuprot tome oni su argumentovali svoje stavove riječima 
Uzvišenog Allaha kao npr.: "Onima čije su oči bile koprenom 
zastrte, da o dokazima Mojim razmisle, onima koji nisu htjeli 
da išta čuju." (El-Kehf 101) "Njima će patnja biti udvostručena, 
jer nisu htjeli ni da čuju ni da bilo šta vide." (Hud 20)"i kao oni 


"Zbirka fetvi Šejhul-Islama 190/8 

ispred kojih i iza kojih smo pregradu metnuli i na očl im kop- 
renu stavili, zato oni ne vide.” (Jasin 9) 

Izjavili su da ovi ajeti jasno govore o njihovoj nemoći i 
nemogućnosti izvršenja djela. Oni su suprostavili jedan dio 
Allahove knjige drugim dijelovima i tvrdili su da je Kur'an 
kontradiktoran i proturječan, a ne daj Bože da je to tako. Odgo- 
vor na ono što ih je skrenulo sa puta i zbunilo je da "poreknuta 
i odbačena mogućnost koja je navedena u ajetima, a kojom ar- 
gumentuju svoje stavove nije mogućnost uslovljena kod na- | 
redbi i zabrana, jer ako se to porekne i odbaci onda se odbacuju 
i demantuju i naredbe i zabrane, obećanje nagrade i upozorenje 
na kaznu, zahvala i kuđenje, nagrada i kazna. Poznato je da su 
ljudi u ovoj situaciji oni kojima se naređuje i zabranjuje, prijeti 
i obećaje pa postaje jasno da odbačena mogućnost nije ona koja 
je uslovljena u naredbi i zabrani." * Mogućnost koja je porek- 
nuta u ovim ajetima, a na koju se oni pozivaju nije uzrok nji- 
hove nemoći ili nesposobnosti da izvrše određeno djelo već ra- 
zlog tome je zanemarivanje i napuštanje djela i preokupacija 
drugim koje je u suprotnosti sa njim. Uzimamo za primjer 
nevjernika kojeg je Allah, dželle šanuhu, zadužio vjerovanjem 
jer ulazak u vjeru nije nemoguć korak koji on nije u stanju da 
napravi, tako da je on poput onoga koji zbog zauzetosti stica- 
njem sredstava za život nema mogućnosti niti vremena za na- 
uku, odnosno sticanje znanja. * A što se tiče mogućnosti pod 
kojom se podrazumijevaju zaduženje i obaveza ona je spome- 
nuta u riječima Uzvišenog Allaha: "Hodočastiti Hram dužan je, 
Allaha radi, svaki onaj koji je u mogućnosti." (Ali Imran: 97) 


a Zbirka fetvi: 291/8. 
Ibid: 296/8. 

A također i onaj koji ne nađe dužan je da dva mjeseca posti 
uzastopce prije nego jedno drugo dodirne. A onaj koji ne može, 
dužan je da šezdeset siromaha nahrani." (El-Mudžadele: 4) Kao 
i riječi Poslanika, sallallahu 'alejhi ve sellem:"Obavljaj namaz 
stojeći, a ako ne možeš tako onda sjedeći, a ako ne možeš ni 
tako onda ležeći na strani.” Poznato je da Allah, dželle šanuhu, 
ne zadužuje onim što se ne može izvršiti zbog postojanja ne- 
moći nasuprot mogućnosti. On ne obavezuje invalida da obav- 
lja namaz stojeći, niti zadužuje bolesnika postom niti slijepcu 
naređuje džihad, jer sve to izlazi van njihovih mogućnosti. 
Učenjaci su se složili da čovjek koji zbog svoje nemoći ne bude 
u stanju da izvrši neke strogo naređene islamske dužnosti nije 
ni obavezan već spada sa njega obaveza koju nije u stanju da 
izvrši. Invalid bez noge nije zadužen pranjem te noge. Tako i 
onaj koji nije u mogućnosti pranjem da odstrani nečistoću sa 
svoga tijela ili nije u stanju da stoji, pregiba se i tome slično 
prestaje biti zadužen svim onim što je nesposoban da uradi. 
Nakon svega ovog postaje ti jasno da se spomenuta nesposob- 
nost odnosno nemogućnost u ajetima, koje su predstavnici ove 
grupe uzeli kao argumente, ne odnosi na naredbe i zabrane, za- 
duženja i obaveze u čemu su saglasni svi muslimani, a moguć- 
nost ili sposobnost u šeriatu kojoj su cilj naredbe i zabrane u 
citiranim ajetima su uslov bez kojeg Allah nikog ne zadužuje 
niti mu išta stavlja u obavezu. “' 


5" Zbirka fetvi: 130/8. 
96 


Sedmo: NJIHOVIM TVRDNJAMA SE 
POISTOVJECUJU DVIJE SUPROTNOSTI 


Ovaj pravac je svoje sljedbenike i glasnogovornike doveo 
do toga da nisu pravili razliku između dobrih Allahovih robova 
i griješnika, pobožnih iskrenih vjernika i zlotvora, stanovnika 
dženneta i stanovnika džehennema, a Sveznajući Allah je nap- 
ravio razliku među njima: "Zar ćemo postupiti sa onima koji 
vjeruju i čine dobro kao sa onima koji prave nered na Zemlji, 
ili zar ćemo postupiti sa onima koji se grijeha klone isto kao i 
sa griješnicima." (Sad: 27,28) A u drugom ajetu se kaže: "Misle 
li oni koji čine zla djela da ćemo sa njima postupati jednako 
kao sa onima koji vjeruju i dobra djela čine, da li će im životi 
smrt biti isti?" (EI-Džasijeh: 21) A također je rekao: "Zar ćemo 
muslimane sa nevjernicima izjednačiti?! Šta vam je kako rasu- 
đujete?" (El-Kalem: 35) 


Treća tema: 
STAV EHLI SUNNETA i DŽEMA'ATA PO 
PITANJU ALLAHOVOG ODREĐENJA 


Objasnili smo ti pravace onih koji su zalutali i skrenuli s 
pravog puta u kadreu. Volio bih ovdje u ovom poglavlju da 
spomenem pravac ehli sunneta i džemata. Mnogi učenjaci su 
pisali o njihovom mezhebu pa ću ja ovdje slijediti ono što su 
najistaknutije tri ličnosti pisale o njemu. 

Šejhul-islam Ibnu Tejmijje rezimira njihov mezheb: 


Šejhul-islam Ibnu Tejmijje, Allah mu se smilovao i nagra- 
dio ga najboljom nagradom kaže: "Mezheb Ehli sunneta i dže- 
mata se u ovom području temelji na Kur'anu i Sunnetu i na 

onom na čemu su bili prvi muhadžiri i ensarije i oni koji su ih 
istinski slijedili, a to je vjerovanje da je Allah, dželle šanuhu, 
Stvoritelj i da su sve stvari u Njegovoj vlasti. U to ulaze i sve 
pojave sa postojećim osobinama bile one proizvod ljudskih 
djela ili ne. Ono što je Slavljeni Allah htio bilo je, a što nije 
htio nije ni bilo, pa ništa ne biva osim Njegovom voljom i 
moći, niti Mu je nedostupno i nemoguće ono što je htio. On je 
nad svim Kadar, ništa ne želi, a da to nije moćan da uradi. Al- 
lah, dželle šanuhu, zna ono što je bilo i ono što će biti, kao što 
zna ono što nije bilo i kako bi bilo da je bilo. Pod ovim se pod- 
razumijevaju ljudska djela i sve ostalo. Allah, dželle šanuhu, je 
odredio sudbine stvorenja prije nego što ih je stvorio. Odredio 
je njihove časove smrti, opskrbu i njihova djela i sve to zapisao 
kao što je zapisao njihove puteve ka sreći ili nesreći. 


Oni čvrsto vjeruju da je On stvorio sve i da Njegova moć 
obuhvata sve. Da sve što je bilo desilo se Njegovom voljom i 
vjeruju da Njegovo znanje obuhvata stvari prije njihovog pos- 
tojanja i da ih On određuje i zapisuje prije njihovg bitisanja. ” 

Prethodnici ummeta i njegove vođe su složni da su ljudi 
obavezni i zaduženi onim što im je Allah, dželle šanuhu, nare- 
dio, a dužni su da se klone onoga što im je zabranio. Saglasni 
su da im je dužnosti vjerovati u Njegovo obećanje i prijetnju o 
kojima govori Kur'an i Sunnet. Svi se slažu da niko nema op- 
ravdanja pred Allahom za napušteni vadžib ni za učinjeni ha- 
ram, već Allah ima jasan dokaz protiv takvih svojih robova.” i 
od onoga na čemu su se složili predstavnici ummeta i njihove 
vođe u pogledu vjerovanja u kada i kader jeste i to da je Allah, 
dželle šanuhu, Stvoritelj svega i ono što je htio bilo je, a što 


5 


> Zbirka fetvi: 449/8. 

nije htio nije se ni desilo. Da Allah, dželle šanuhu, ostavlja u 
zabludi koga On hoće, a upućuje na pravi put koga On hoće, da 
ljudi imaju volju i mogućnosti pomoću kojih izvršavaju ono za 
što ih je Allah osposobio govoreći: "Ljudi ne htjeti ništa osim 
onoga što Allah hoće." ® 


Vjerovanje imama Ebu Bekra Muhammeda 
El-Husejna El-Adžurrija u Kader 


Rekao je, Allah mu se- smilovao: "Naš pravac u kaderu je 
da kažemo da je Uzvišeni Allah stvorio Džennet i vatru i sta- 
novnike i za jedno i za drugo. Kunem se Njegovom veličinom i 
moći da će se džehennem napuniti ljudima i džinnima. Zatim je 
Allah stvrio Adema, alejhisselam, i iz njegovih leđa sve po- 
tomke čiji je On stvoritelj sve do Sudnjeg dana. Onda ih je po- 
dijelio na dvije skupine; skupina koja će biti u džennetu i sku- 
pina koja će biti u vatri. Stvorio je i Iblisa i naredio mu da učini 
sedždu Ademu, a zano je da se neće pokloniti zbog određenja 
njegove nesreće koju je prethodno obuhvatalo Allahovo znanje. 
Allah nema suparnika u svojim presudama i odlukama. On čini 
od svojih stvorenja šta hoće a kada i kader su potpuno pravedni 
od našeg Gospodara. Stvorio je Adema, alejhisselam, i Havu da 
bi boravili na Zemlji, nastanio ih je u džennetu i dozvolio im da 
jedu šta hoće i koliko hoće, a zabranio im je da se približe jed- 
nom drvetu, zatim se ostvarilo Njegovo određenje da će se oni 
oglušiti o naredbu i da će pojesti plod drveta i time učiniti gri- 
jeh. Uzvišeni Allah je to njemu prividno zabranio, a u suštini je 
znao i odredio da će njih dvoje jesti plod tog zabranjenog dr- 


1% Zbirka fetvi: 459/8. 

veta: "On neće biti pitan za ono što radi, a oni će biti pitani." 
(El-Enbija: 23) Nisu imali drugog izlaza već su jeli i to je bio 
povod grijehu kao i povod njihovom izlasku iz dženneta, jer su 
stvoreni za život na Zemlji. 


Sve ovo je obuhvatilo Njegovo prethodno znanje kao i to 
da će im On oprostiti počinjeni grijeh. Nije dozvoljeno da se 
išta desi nekome od Njegovih stvorenja, a da to nije Njegova 
odredba i da Njegovo znanje to ne obuhavti prije samog čina 
stvaranja i događnja. Stvorio je bića kako je htio i za šta je htio 
pa ih je učinio srećnim ili nesrećnim prije nego ih je izveo na 
ovaj svijet dok su bili u utrobama svojih majki, zapisao njihov 
trenutak rastanka sa ovim svijetom te njihovu opskrbu. Zapisao 
je i njihova djela pa ih onda izveo na ovaj svijet tako da svaka 
osoba žurno ide ka onome šta joj je određeno i zapisano bilo to 
za nju ili protiv nje. Zatim je poslao Svoje poslanike, spustio 
im Svoju Objavu i naredio da je dostave Njegovim stvorenjima 
pa su oni dostavli poslanice njihovog Gospodara, savjetovali 
svoje narode pa kome Allah odredi da vjeruje biće vjernik, a 
kome odredi da nevjeruje biće nevjernik. Uzvišeni Allah u 
Kur'anu kaže: "On vas stvara, pa ste ili nevjernici ili vjernici. 
Sve što vi radite Allah dobro vidi." (Et-Tegabun 2) Zavolio je 
od svojih robova koga je htio i otvorio mu srce da bi povjero- 
valo i prihvatilo Islam, a druge je zamrzio i zapečatio njihova 
srca, sluh i vid tako da nikada neće biti na pravom putu. On 
ostavlja u zabludi koga hoće, a upućuje na pravi put koga On 
hoće. "On neće biti pitan za ono što radi, a oni će biti pitani." 
(El-Enbija' 23) Sva stvoreni“ Njemu pripadaju, On od njih čini 
što hoće, a da im ne učini nasilje Uzvišen je naš Gospodar od 
toga da mu se pripisuje nasilje. Nasilje čini onaj koji oduzima 
ono što nije u njegovoj vlasti što on ne posjeduje, a našem Go- 
spodaru pripada sve što je na nebesima i na Zemlji i sve što je 

između njih i što je pod Zemljom. Njegov je i ovaj i budući 
svijet, uzvišen je Njegov pomen i Njegova lijepa imena. On 


‚voli pokornost Svojih robovai to im je naredio, pa ko Mu se 


pokorava pomaže mu da uspije. Zabranio je neposlušnost i gri- 
ješenje koje je dozvolio, ali ga ne voli, niti ga je naredio. Uzvi- 
šen neka je Allah od toga da naredi razvrat i poroke ili da ih 
voli. Naš Gospodar je iznad toga da se dešava nešto u Njegovoj 
vlasti što On ne želi da se desi ili da Njegovo znanje ne obuh- 
vata nešto prije Njegovog postojanja. Znao je šta će stvorenja 
raditi prije nego ih je stvorio i nakon toga prije nego li se os- 
tvari kada i kader. Po Njegovoj naredbi pero je zapisalo u 
Levhi Mahfuzu sve šta će biti od dobrih ili loših djela. On poh- 
valjuje one koji Mu se pokoravaju od Njegovih robova i prik- 
ljučuje im djela na osnovu kojih im priprema veliku nagradu. A 
da nema Njegove podrške i pomoći ne bi uspjeli da ostvare ono 
za šta bi zaslužili da budu nagrađeni. “To je Allahova blagodat 
koju će darovati onome kome On hoće, a u Allaha je blagodat 
velika."(El-Hadid 21) Tako je prezreo narod koji se odao grije- 
šenju i upozorio ga na loša djela, zatim im je pridodao na nji- 
hova djela i druga koja su se desila određenjem. Ostavlja u za- 
bludi koga on hoće, a upućuje na pravi put koga On hoće. Mu- 


* hammed ibnul-Husejn, Allah mu se smilovao je rekao: "Ovo je 


naš pravac u kaderu." 


RIJ GRIJE 


'! wEg_Šeriat" od EI-Adžurija, 150-152. 

TAHAVIJINO VJEROVANJE U KADER 


Tahavija, Allah mu se smilovao, o kaderu kaže: "Allah je 
svojim znanjem stvorio sva bića i odredio im sudbine i časove 
smrti. Ništa Mu nije bilo skriveno prije nego ih je stvorio, znao 
je šta će raditi i kako postupiti prije njihovog stvaranja. Naredio 
im je da Mu budu pokorni a zabranio im je da Mu budu nepo- 
slušni. Sve teče i odvija se Njegovom voljom i određenjem. 
Ljudi imaju slobodne volje samo koliko im On dopusti. Sve što 
je Alah htio bilo je a što nije htio nije se ni desilo. Upućuje na 
pravi put koga On hoće i dobrotom oprašta i čuva od grijeha, a 
koga On hoće ostavlja da luta u zabludi i pravedno kažnjava i 
iskušava. Svi se obrću oko Njegove volje i između Njegove 
dobrote i pravednosti. On je Uzvišen i čist od suparnika. i nep- 
rijatelja. Niko se ne može suprotstaviti Njegovom određenju i 
niko ne može presudu Njegovu odgoditi niti ga iko može spri- 
ječiti da čini šta hoće. U sve ovo vjerujemo i potpuno smo ub- 
jeđeni da je sve to od Njega." “ 

Uzvišeni Allah je znao ukupan broj onih koji će ući u 
džennet i broj onih koji će ući u vatru. Njihov konačni broj se 
ne povećava niti smanjuje. A također je znao njihova djela koja 
će uraditi, svakom će biti olakšano ono za što je stvoren. Djela 
se ocjenjuju po njihovim konačnim ishodima. Srećan i uspio je 
samo onaj kome Allah odredi i zapiše sreću i uspjeh, a nesrećan 
je i propao onaj kome Allah odredi nesreću i propast. Suština 
kadera je Allahova tajna o Njegovim stvorenjima koja nije do- 
stupna najodabranijem meleku ni poslaniku. Poniranje u to 
vodi ka očitom neuspjehu i | .:azu koje odvodi u grijeh, a uda- 


'# El-Akide et-Tahavijje, komentar od šejh Nasruddina El-Albanija str.21 

ljava od upute i time dostiže stepen bezbožnosti i nasilja prela- 


. zeći granice dozvoljenog. Zato je musliman dužan da se,čuva 


od poniranja u razmišljanje o kaderu ili prepuštanja sumnjama i 
iskušenjima kao što je dužan da zna da Uzvišeni Allah nije ot- 
krio Svojim stvorenjima, niti im učinio dostupnim znanje o ka- 
deru već im je zabranio pokušaj dolaska do njegove suštine, a u 
Kur'anu kaže: "On neće biti pitan za ono što radi, a oni će biti “ 
pitani." (El-Enbija: 23) A ko upita zašto je Allah tako učinio 
odbacio je kur'ansku odluku i propis, a ko se odrekne kur'anske 
odredbe postaje nevjernik. Sve ovo što smo naveli je općenito i 
osnovno što treba da se poznaje i u što treba da se vjeruje. 
Kome Allah obasja i osvijetli njegovo srce od svojih evlija, a to 
je stepen dobro upućenih u nauku, učini da vijesti od Allaha 
primaju bez imalo sumnje u njihovu tačnost potpuno im se 
predavši. Postoje dvije vrste znanja; znanje koje posjeduju 
stvorenja (a to je poznavanje šeriata, njegovih temelja i grana) i 
znanje nedostupno stvorenjima (a to je znanje o kaderu koje je 
Allah, dželle šanuhu, učinio nedostupnim Svojim stvorenjima). 
Onaj koji porekne postojanje prve vrste znanja postao je kafir 
zbog njegovog nijekanja postojećih kur'anskih i sunnetskih 
tekstova. A ako bude tvrdio da mu je poznat ezoterički nevid- 
ljivi svijet i da je upoznat sa kaderom postao je kafir zanije- 
kavši osnovne istine vjere Islama. 


Stoga se vjerovanje dokazuje i potvrđuje samo prihvata- 
njem postojećeg znanja kod ljudi, a napuštanjem njima nedos- 
tupnog znanja. Vjerujemo u Levhi Mahfuz i pero (kojim je za- 
pisao sudbine svih stvorenja) i vjerujemo da sve što je u njemu 
je već određeno pa kad bi se sva stvorenja sakupila da učine 
ono što je Allah zapisao da će postojati nepostojećim, ne bi to 
bili u stanju. Tinta je presušila pošto je zapisano sve što će se 
desiti do Sudnjeg dana. Ono što je čovjeka zaobišlo nije ga ni- 

moglo zadesi, a ono što ga je zadesilo nije ga moglo zaobići. 
Čovjek treba da zna da je Allahu prethodno bio poznat svaki 
detalj vezan za Njegova stvorenja koja je precizno odredio. 
Nema nikog koji to može osporiti niti poništiti ili odgoditi ili 
promijeniti, povećati ili umanjiti nešto u stvaranju Nebesa i 


Zemlje i njihovih stanovnika. Ovo spada u principe vjerovanja 


i temelje saznanja i priznavanja Allahove jednoće i vlasti kao 


što kaže Uzvišeni u Svojoj knjizi: "On je sve stvorio i kako 
treba uredio." (EI-Furkan: 2) i još je rekao: "A Allahova zapo- 
vijed je konačna." (El-Ahzab: 38) Zato teško onome ko u ka- 
deru postane Allahov suparnik i usprotivi Mu se. Teško onome 
ko se bolesnog srca počne baviti kaderom i osloni se na bolesne 
pretpostavke i sumnje istražujući kader, tragajući za tajnom 
koju je Allah učinio skrivenom i nedostupnom svima Njegovim 
stvorenjima i šta god da kaže odnosno izjavi o kaderu to će mu 
se vratiti i njega učiniti lažljivcem i velikim griješnikom.'* 


ša "El-akide et-Tahavijje", 31. 

ŠESTO POGLAVLJE 
UZROCI ZABLUDE U DOMENU KADERA 


Uzrok zablude determinista i indeterminista je da svaka od 
dvije sekte vidi dio istine, a ostala je slijepa kod drugog dijela 
te istine. Njih možemo uporediti sa čovjekom koji je slijep na | 
jedno oko tako da posmatra jednu stranu ili dio nečeg, a ne vidi 
drugu stranu. Tako su indeterministi (kaderije koji poriču odre- 
đenje) rekli: "Allah sigurno ne želi nevjerovanje i grijehe, ne 
voli ih niti je zadovoljan njima. Kako onda možemo reći da je 
On stvorio ljudska djela u kojima ima ateizma, grijeha, supro- 
stavljanja i nepokornosti Njemu. Deterministi  (Džebrije) su 
vjerovali da je Allah stvoritelj svega, ali su tvrdili da sve što je 
stvorio, zavolio je i zadovoljan je time. Pripadnici Ehli sunneta 
i džemata su spoznali potpunu i cjelovitu istinu jer su povjero- 
vali u obje strane istine s kojom su došle dvije prethodno nave- 
dene skupine, a u isto vrijeme su odbacili neistine i zablude 
kojim su se ogrnule svaka od njih. Oni kažu: "Zaista Allah ako 
želi da se griješi shodno određenju, to ne znači da On to voli i 
da je time zadovoljan niti On to naređuje, već ga prezire i zab- 
ranjuje. Ovo su riječi cjelokupne uleme koje ćemo sada navesti. 
Ono što je htio, bilo je, a što nije htio da bude, nije ni bilo. 
Stoga su se učenjaci fikha složili da se onaj koji se zakune i 
kaže: "Tako mi Allaha, to i to ću sigurno uraditi", ako Bog da, 
nije počinio grijeh ako ne uspije da ispuni svoju zakletvu, ma- 
kar to bio vadžib ili mustehab. A ako bi rekao: "Tako mi Al- 
laha, to i to će se sigurno desiti, ako Allah to bude volio, prekr- 
šio je zakletvu, bila ona vadžib ili mustehab. Učenjaci Ehli 
sunneta su precizirali i analizirali pojam volje pa su izjavili: 
"Volja se u Allahovoj Knjizi djeli na dvije vrste a to su volja 


105 


odredbi stvaranja i volja određena šeriatom. Volja koja je odre- 
dena šeriatom obuhvata i sadrži ljubav i zadovoljstvo, a volja 
odredbi stvaranja je sveobuhvatna volja koja obuhvata sve po- 
stojeće. Za volju koja proizilazi iz šeriata nalazimo primjere u 
riječima Uzvišenog Allaha, dželle šanuhu: "Allah želi da vam 
olakša, a ne da vam oteža."(Bekare 185) "Allah ne želi da vam 
pričini poteškoće već želi da vas učini čistima i da vam blago- 
dat Svoju upotpuni."(El-Maide 6)"Allah želi da vam objasni i 
da vas putevima onih koji su išli oni prije vas, da vas uputi i da 
vam oprosti. Allah sve zna i On je mudar. Allah želi da vam 
oprosti, a oni koji se za strastima svojim povode žele da daleko 
sa pravog puta skrenete. Allah želi da vam olakša, a čovjek je 
stvoren kao nejako biće."(En-Nisa 26-28) "Allah želi da od vas, 
o porodico Poslanikova, grijehe odstrani i da vas potpuno 
očisti."(El-Ahzab 33) Ova vrsta volje ne garantuje ispunjenje 
željenog, osim ako joj se pridruži druga vrsta tj. određena volja. 
Ova kategorija volje nepobitno i jasno dokazuje da Allah, 
. dželle šanuhu, ne voli grijehe i neposlušnost, zabludu i nevje- 
rovanje, ne naređuje ih niti je njima zadovoljan makar ih njiho- 
vim stvaranjem želio. On voli i zadovoljan je svim onim što je 
vezano za vjeru i proizilazi iz vjerskih osjećanja, nagrađuje one 
koji čine dobra djela i uvodi ih u džennet, a također ih pomaže 
u životu na ovom i budućem svijetu kao što pomaže Svoje 
bliske bog obojazne dobre robove koji su uspjeli i izašli kao po- 
bjednici." Ova kategorija obuhvata sve vrste pokornosti, os- 
tvarile se one ili ne. ` Sto se t “e Allahove apsolutne volje ona 
obuhvata sve postojeće, a kote se ogleda u riječima: "Ono što je 
Allah htio bilo je, a što nije h. šo nije ni bilo." Za ovu kategoriju 


164 


rak Pogledaj komentar Tahavije str. 116 i zbirku fetvi Šejhul-islama 188/8,58 


Pogledaj zbirku fetvi Šejhul-islama 198/8 

volje imamo primjere u kur'anskim ajetima: "Onome koga Al- 
lah želi da uputi On srce njegovo prema Islamu raspoloži, a 
onome koga želi da u zabludi ostavi, On srce njegovo stegne i 
umornim učini."(El-Enam 125) "Ako Allah hoće da vas u zab- 
ludi ostavi neće vam savjet moj koristiti.” (Hud 34) "A da je 
Allah htio oni se ne bi međusobno ubijali, ali Allah radi ono što 
On želi."(El-Bekare 253) "A zašto nisi kad si u bašču svoju 
ušao rekao: "Tako je Allah htio,moć je samo u Allaha."(El- 
Kehf 39) 


Ova kategorija volje je sveobuhvatna. Iz nje se ne izuzima 
ni jedno stvorenje. Sve vrste kosmičkih pojava i događanja 
ulaze u ovu kategoriju Allahove volje. U njoj učestvuju i vjer- 
nik i nevjernik, dobročinitelj i griješnik, stanovnici dženneta i 
džehennema, Allahovi prijatelji i oni koji Mu se suprotstav- 
ljaju. On voli one koji Mu se pokoravaju, a i oni Njega, na njih 


* Oni Njegovi meleki donose salavat, a nasuprot njima su oni 


koji Mu odbijaju poslušnost čineći grijehe. On ih mrzi i prezire 
i takve proklinje, a i oni koji imaju pravo da proklinju (meleki 1 
vjernici). “ 

Ova kategorija volje obuhvata ono što se ostvarilo od dob- 
rih djela koja su rezultat pokornosti Allahu, dželle šanuhu, i lo- 
ših djela koja su rezultat odbijanja poslušnosti Nj emu, ne uzi- 
majući u obzir ono što se od njih nije ostavrilo. Sve što je 
stvoreno u odnosu na obje kategorije volje dijeli se na četiri 
grupe. Prva ( ono što je vezano za obje kategorije volje, a to su 
dobra djela koja se dese, koja Allah traži od nas voljom Islama 
i šeriata. On je naredio izvršavanje tih djela, voli ih 1 zadovo- 
ljan je njima. Isto tako želio je Svojom Božanskom voljom da 


166 
im Pogledaj komentar Tahavije str.116 i zbirku fetvi Šejhul-islama 198/8,58 
Zbirka fetvi Šejhul-islama 198/8 

se ostvare, a da nije toga ona ne bi ni postojala. Druga (ono što 
je vezano samo za šeriatsku volju, a to su sva dobra djela koja 
je Allah, dželle šanuhu, naredio da se praktikuju. Nevjernici i 


teški griješnici su se oglušili o ove naredbe i postali neposlušni 


svome Gospodaru. Sve ovo spada u ovu vrstu Allahove volje 
vezane za Islam i šeriat. On voli ta djela i zadovoljan je njima 
bez obzira, ostvarila se ona u praktičnoj formi ili ne. 


Treća (ono što je vezano samo za Allahovu apsolutnu vo- 
lju, a to je ono što On određuje od događaja koje nije naredio 
kao što su mubah stvari i djela koja nisu ni naređena, a ni zab- 
ranjena i sve vrste grijeha i nepokornosti Allahu, dželle šanuhu. 
On te stvari nije naredio, ne voli ih niti je njima zadovoljan 
tako da ne naređuje činjenje razvratnih djela i nije zadovoljan 
nevjerovanjem svojih robova. Da nije Njegove volje, moći i 
stvaranja oni ne bi ni postojali. Zaista ono što je Allah htio bilo 
je, a što nije htio nije ni bilo. Četvrto (ono za što nije vezana ni 
jedna od spomenutih kategorija Alahove volje. U to se ubraja 


ono što se nije desilo i nije postojalo, bilo od dozvoljenih ili . 


zabranjenih stvari." * Međuju Allahovim robovima srećan je 
onaj kome Allah želi Svojom apsolutnom voljom isto ono što 
mu želi šeriatskom voljom, a nesrećan je onaj kome Allah 
svojom apsolutnom voljom odredi ono što ne želi šeriatskom 
voljom. Sljedbenici Ehli sunneta i džemata koji su istinski i 
potpuno razumjeli i upoznali Allahovu vjeru, dini Islam, nisu 
konfrotirali jedan dio Alahove knjige drugom. Allahovi propisi 
i zakoni naspram Njegovih stvorenja se ostvaruju u skladu sa 
ove dvije kategorije Allahove volje. Stoga onaj ko bude pos- 
matrao ljudska djela iz obje , ..pspektive obuhvativši obje ka- 
tegorije moći će da vidi istinu, ako bude posmatrao šeriat is- 


68 
Ibid 189/8 

ključujući kader i obrnuto, ako bude gledao u kader ostavljajući 
šeriat postaje slijep kao što vidimo iz primjera plemena Kurejš 
koji su rekli (Allah je u Kur'anu citirao njihove riječi): "Da je 
Allah htio mi ne bismo Njemu druge ravnim smatrali, a niti 
preci naši niti bisišta zabranjenim učinili." A zatim im u istom 
ajetu u produžetku odgovorio: "Tako isto su oni prije njih pori- 
cali sve dok Našu kaznu nisu iskusili. 


109 


SEDMO POGLAVLJE 
REZULTATI VJEROVANJA U KADER 


Prethodno smo objasnili da je vjerovanje u određenje sa 
kojim je došao Islam potpuno čisto od razočarenja i ljenosti, 
ravnodušnosti i mrtvila kojim je pogođen veći dio islamske 
zajednice ummmeta tokom proteklih stoljeća pod izgovorom da 
je uzrok tome vjerovanje u određenje. Osnovni krivac i uzroč- 
nik tome jeste nepravilno shvatanje problema kadera u kojem 
su muslimani skrenuli sa ispravnog puta i nisu razumjeli nje- 
govo pravo značenje. Ko se posveti proučavanju vjerovanja u 
kader sa kojim je došao islam, naći će mnogo rezultata koji su 
bili i ostali uzrokom dobrobiti pojedinca i društva uopće. Poku- 
šaćemo predočiti nekoliko njegovih rezultata koji su se poka- 
zali tokom ove studije. 


1. Vjerovanje u kader je put izbavljenja i 

spašavanja od širka 

Mnogi filozofi su isticali da je dobro od Allaha, a zlo proi- 
zvod drugog božanstva. Ovo su izjavili bježeći od toga da zlo 
ne pripišu Uzvišenom Allahu. Dualisti (medžusije) su tvrdili da 
je svjetlo tvorac dobra, a tama tvorac zla. Oni koji su iz ovog 
ummeta tvrdili da Allah nije stvorio djela ljudi ili da nije stvo- 
rio zabludu i propast ustanovili su i priznali postojanje još dva 
stvoritelja osim Allaha. Tevhid, vjerovanje u Allahovu jednoću 
se ne upotpunjuje bez potvrde i priznanja da je Allah, dželle 
šanuhu, jedini Tvorac svega u svemiru i da je Njegova volja 
zaključena naspram Njegovih stvorenja, što je htio bilo je, a što 
nije htio, nije ni bilo. Zato svi oni koji negiraju i poriču kader 

ne vjeruju u jednoću svoga Gospodara niti su Ga istinski spoz- 
nali. Vjerovanje u određenje razdvaja put tevhida i širka. Vjer- 
nik koji vjeruje u određenje priznaje i potvrđuje da ovaj univer- 
Zum i sve što je u njemu proizilazi i djelo je Jednog Boga, Jedi- 
nog koji zaslužuje da bude obožavan. Ko ne bude ovako vjero- 
vao i na ovaj način shvatao vjerovanje taj je pripisao Allahu 
druga božanstva. 


2.Ustrajnost na ispravnom putu u dobru ili 
zlu 


Ljudi obzirom da posjeduju mnogo slabosti i nedostataka 
nisu ustrajni na jednom istom putu. Kaže Uzvišeni Allah: 
"Čovjek je uistinu stvoren malodušan, kada ga nevolja snađe 
brižan je, a kada mu je dobro nepristupačan je, osim klanjača 
vjernika."(El-Mearidž 19) Vjerovanje u određenje omogućava 
čovjeku da provodi svoj život konstantno se držeći ispravnog 
puta. Blagodati i blagostanje ga ne čine obijesnim, a ni nesreća 
ni poteškoća razočaranim i beznadežnim. On zna da su sve bla- 
godati rezultat Allahovog dara, a ne njegovog dobrog prora- 
čuna ili planiranja: "Od Allaha je svaka blagodat koju uži- 
vate."(En-Nahl 53) On nije poput Karuna koji je tlačio i ugnje- 
tavao svoj narod čineći mu nepravdu i oholo se uzdizao nad 
svojim narodom pošto mu je Allah dao u posjed riznice blaga. 
"Karun je iz Musaova naroda bio pa ih je tlačio, a bili smo mu 
dali toliko blaga da mu je ključeve od njega teško mogla nositi 
gomila snažnih ljudi. Ne budi obijestan jer Alah ne voli one 
koji su obijesni, govorili su mu ijudi iz naroda njegova - i nas- 
toj time što ti je Allah dao da stekneš onaj svijet i ne zaboravi 
ni svoj udio na ovom svijetu i čini drugima dobro kao što je 
Allah tebi dobro učinio i ne čini nered na Zemlji jer Allah ne 

voli one koji nered čine. Ovo što imam stekao sam znanjem 
svojim - tako ja mislim - govorio je on." (El-Kasas: 76-78) 


Kada čovjeka zadesi kakav belaj ili šteta, zna da se to de- 
silo Allahovim određenjem kojim ga On iskušava, pa ne gubi 
nadu, ne uznemirava se, niti žalosti, nego strpljivo podnosi ono 
što ga je snašlo. Tako ovo vjerovanje ulijeva u srce pravog i is- 
krenog vjernika, Allahovog roba, zadovoljstvo, staloženost i 
mirnoću. "Nema nevolje koja zadesi Zemlju i vas, a koja nije 
prije nego što je damo zapisana u Knjizi. To je Allahu uistinu 
lahko, da ne biste tugovali za onim što vam je promaklo, a i da 
se ne biste previše radovali onome što vam On daje."(El-Hadid 
22) Allah je pohvalio svoje robove u Kur'anu, one koji kad ih 
kakva nevolja zadesi samo kažu: "Mi smo Allahovi i mi ćemo 
se Njemu vratiti. Njih čeka oprost od Gospodara njihova i mi- 
lost, oni su na pravom putu."(El-Bekare 156) 


3.Onaj koji vjeruje u kader uvijek je na 
oprezu 
Vjernici su stalno na oprezu. "Allahove kazne se ne boji 


. samo narod kome propast predstoji.?(El-E'araf 99) Ljudska srca 


su prevrtljiva i promjenjljiva. Milostivi Allah ih prevrće iz- 
među Svoja dva prsta kako On hoće. Mnogo je iskušenja koja 
svoja koplja usmjeravaju ka tim srcima. Vjernik je uvijek na 
oprezu da mu ne dođe nešto što će ga odvesti u zabludu i na 
krivi put, a također se boji da ne okonča svoj život kao gubit- 
nik. Ovo ga ne može podsticati na ravnodušnost i mrtvilo već 
ga prisiljava i tjera na neumorno i ustrajno zalaganje i trud, 
umnožavanje dobrih djela kao i udaljavanje od velikih grijeha i 

ostalih djela sa kojima Allah, dželle šanuhu, nije zadovoljan. 


Osim toga srce vjernika ostaje vezano za svoga Stvoritelja. On, 


Mu upućuje dovu, nada se Njegovom oprostu, traži od Njega 
pomoć, moli Ga da ga učvrsti i podrži na putu istine kao što Ga 
moli da mu podari razboritost i istinsku spoznaju. 


4.Staloženost i čvrstina u dočekivanju 
opasnosti i poteškoća i suočavanju sa 
njima 


Ako čovjek vjeruje da sve što mu se desi zapisano i odre- 
đeno i vjeruje da su opskrbe i časovi smrti u Allahovoj ruci, on 
čvrsto i nepokolebljivo uzdignute glave savladava sve vrste 
poteškoća i strahova. Ovo vjerovanje je bila jedna od najveli- 
čanstvenijih stvari koje su podsticale i bodrile mudžahide na ju- 
riše izbacivši iz njihovih srca kukavičluk i strah. Oni bi tražili 
smrt tamo odakle ona vreba i bacali se u neprijateljske redove 
misleći da će tu naći svoj kraj. Zatim ih vidimo kako umiru u 
svojoj postelji, plačući što nisu pali kao šehidi na bojnom polju, 
takvi su se istinski borili i savladavali opasnosti i strahove. Ovo 
vjerovanje je učvrstilo i ohrabrilo srca dobrih ljudi u supros- 
tavljanju nasilnicima i tiranima. Nisu se bojali prijekora i osuda 
jer su znali da je sve u Allahovim rukama i ono što im je odre- 
dio to će ih stići. Nisu se bojali da kažu istinu bojeći se da će 
ostati bez materijalnih sredstava potrebnih za egzistenciju. Ona 
je u Allahovim rukama. Ono što je zapisao i odredio Svome 
robu od životnih sredstava nik“ mu ne može uskratiti, a ono što 
Allah uskrati svome robu niko mu to ne može dostaviti. 

